Argentina Ah Madhireege Nagooroalhi Eh Araifi - Vaguthu\nއާޖެންޓީނާގެ އުޑުމަތިން އާދަޔާ ހިލާފު ކަމެއް ފެެނިގެން އެތައް ބައެއްގެ ސަމާލުކަން ލިބިއްޖެއެވެ. އެ ގައުމުގެ އުޑުމަތިން ފެނިގެން ދިޔައީ ނަގޫރޯޅިއެއް ގޮތަށް އަރައިގެން އަންނަ އެތައް ހާސް މަދިިރި އެވެ.\nއެ މަންޒަރު ފެންނަ ވީޑިއޯއެއް މިހާރު މީސް ދަނީ ދައުރުވަމުންނެވެ. އެ ވީޑިއޯ ހިއްސާ ކޮށްފައި ވަނީ ސައިކަލެއްގައި އިން މީހެކެވެ. އެ ވީޑީއޯއިން ފެނިގެން ދަނީ ނަގޫރޯޅިއެއް އަރާ މަންޒަރެވެ. އަދި ކުރިމަތިން ކާރެއް ދާ މަންޒަރުވެސް ފެނިގެން ދެެއެވެ.\nދުރުން ބަލާބެލުމަށް މިއީ ހަމަބޮޑު ނަގޫރޯޅިއެކެވެ. އަދި އޭގެން ސަލާމަތް ވާނެ ކަމުގެ އުއްމީދެއްވެސް ނެތެވެ. ނަމަވެސް އެއާއި ކައިރި ވަމުންދިޔަ ވަރަަކަށް އެއީ ނަގޫރޯޅިއެއް ނޫންކަން ވަނީ އެނގިފައެވެ. އެއީ ނަގޫރޯޅިއެއް ކަމަށް ހީވީ އެތައް ހާސް މަދިރީގެ ސަބަބުންނެވެ.\nމީހަކު އޭގެ ވީޑިއޯ ޓްވިޓާގައި ހިއްސާ ކުރިއެވެ. އެ ވީޑިއޯއިން އަޑުއިވިގެން ދަނީ، "އެޔޮށްް ބޮޑުވަނީ، އެޔޮަށް ބޮޑުވަނީ އަހަރެންނަށް މިވަރުގެ ކަމެއް އުމުރުގައިވެސް ނުދެެކެން" މިހެން ކިޔާ އަޑެވެ.\nނިއުސް.ކޮމް އިން ބުނެފައި ވަނީ، އާޖެންޓީނާގެ ވެރިވަރަށް ބައުނޮސް އައިރިސް އަށް ދާދި ފަހުން ވަނީ ވަރަށް ބޮޑަށް ވާރޭ ވެހިފައެވެ. އެކަމުގެ ސަބަބުން މަދިރި އެކި ތަންތަނުގައި އާލާވާން ފެށިއެވެ.\nއިތުރަށް އެ ރިޕޯޓްގައި ބުނެފައި ވަނީ ވާރޭ ވެހުމުގެ ސަބަބުން މަގުމަތީގައި ފެން ވަރަށް ބޮޑަށް ހެދިފައި ހުރި ކަމަށާއި، އެ ފެންގަނޑުތަކަށް އަންހެން މަދިރި ބިސް އެޅުމުން ވަރަށް ބޮޑަށް މަދިރި އިތުރުވަމުންދާ ކަމަށެވެ.\nއަސްލު ނަގޫ ރޯޅީގެ ސަބަބުން އިންސާނުންނަށާއި، ތަންްތަނަށް ބޮޑެތި ގެއްލުންތައް ވެއެެވެ. އެހެން ނަމަވެސް މަދިރީގެ ނަގޫރޯޅީގެ ސަބަބުން އެއްވެސް ކަަހަަލަ ގެއްލުމެއް އިންސާނުންނަށް ނުވެއެވެ.


އަލްމަނާސިކް ޙައްޖު ގުރޫޕް މަދީނާގައި\nމިއަހަރު ޙައްޖުގެ އަޅުކަން އަދާކުރުމަށް މައްކާއަށް ދިޔަ ޙައްޖުވެރިންގެ ތެރެއިން އަލްމަނާސިކް ގުރޫޕްގެ ޙަވާލުގައި ދިޔަ ޙައްޖުވެރިން މިއަދު މަދީނާއަށް ހިނގައްޖެއެވެ. މިއަދު ހެނދުނު ސުޢޫދީ ގަޑިން 8 ޖެހިއިރު މައްކާއިން ފުރި ގުރޫޕްގެ ޙައްޖުވެރިންނަށް މަދީނާގައި ތިބުމަށް ހަމަޖައްސާފައިވާ ހޮޓަލަށް ދެވުނީ ހަވީރު4ގަޑި 30 ގައެވެ. <?xml:namespace prefix = o ns = "urn:schemas-microsoft-com:office:office" />\nމި ގުރޫޕްގެ ޙައްޖުވެރިން މަދީނާގައި ތިބޭ ހޮޓަލަށް ދިޔައިރު މަދީނާގެ އިސްލާމިކް ޔުނިވާސިޓީގައި ތަޢުލީމް ޙާޞިލު ކުރައްވާ ދިވެހި ދަރިވަރުން، ޙައްޖުވެރިންގެ އިސްތިޤްބާލުގައި ތިބިއެވެ. އަދި ރޭގެ ވަރަށް ދަންވަންދެން ޙައްޖުވެރިންނަށް އެހީތެރިވުމުގައި ޙައްޖުވެރިންނާއެކު އެކުދިން ތިބިކަމަށް ނޫރުލްއިސްލާމްއަށް މަޢުލޫމާތު ލިބިފައިވެއެވެ. މަދީނާގައި ކިޔަވާ ދިވެހި ދަރިވަރުން، ކޮންމެ އަހަރަކުވެސް ޙައްޖުވެރިންނަށް އެހީތެރިވުމުގައި ދަނީ ޙަރަކާތްތެރިވަމުންނެވެ.\nމަދީނާގައި މިގުރޫޕްގެ ޙައްޖުވެރިން4ދުވަހު މަޑުކުރާނެކަމަށް މަޢުލޫމާތު ލިބިފައިވެއެވެ. އަދި މަދީނާގެ ބައެއް ތަންތަން ބަލާލުމަށް ދަތުރު ކުރާނެކަމަށްވެސް މަޢުލޫމާތު ލިބިފައިވެއެވެ.\nއަލްމަނާސިކްގެ ޙައްޖުވެރިން މަދީނާއަށް ޒިޔާރަތް ކުރުމުން، މިއަހަރު ޙައްޖު އަދާކުރުމަށް އައި ގުރޫޕްތަކުގެ ތެރެއިން މަދީނާއަށް ޒިޔާރަތްކުރި ގުރޫޕްތަކުގެ ޢަދަދު3އަށް އެރީއެވެ. އަލްމަނާސިކް ގުރޫޕްގެ ކުރިން، އަލްޚައިރާއި އައްޞަފާ ގުރޫޕްގެ ޙައްޖުވެރިންވަނީ މަދީނާއަށް ޒިޔާރަތްކޮށްފައެވެ.\nނޫރުލްއިސްލާމްއަށް ޚަބަރު ލިބިފައިވާ ގޮތުގައި ކުރިއަށްއޮތް2ހަފްތާގެ ތެރޭގައި ބާކީތިބި ދިވެހި ޙައްޖުވެރިންވެސް މަދީނާއަށް ޒިޔާރަތް ކުރާނެއެވެ.\nމިހާތަނަށް މި ލިޔުން ކިޔާފައިވަނީ 726 ފަހަރު


Ticket libeynee primary gai vaadha kohgen, edhenee 2023 gai riyaasee inthihaabeh nethun: Nasheed - One Online\n21 ފެބްރުއަރީ 2021، މާލެ، އެމްޑީޕީން ލޯކަލް ކައުންސިލް އިންތިހާބާ ދިމާކޮށް ކުރިއަށްގެންދިޔަ ރަށްވެހި ފަތިސް ކެމްޕެއިންގައި އަތޮޅުތަކުގެ ރަށްރަށުގެ މެންބަރުންނަށް ސުވާލު ކުރުމަށް ހުޅުވާލައިގެން އޮންލައިންކޮށް ކުރިއަށްގެންދިޔަ ބައްދަލުވުމުގައި ރައީސް ސޯލިހާއި އެމްޑީޕީގެ ރައީސް ނަޝީދު -- ވަން ފޮޓޯ: މުހައްމަދު އައުޒަމް\nޓިކެޓު ލިބޭނީ ޕްރައިމަރީގައި ވާދަކޮށްގެން، އެދެނީ 2023 ގައި ރިޔާސީ އިންތިހާބެއް ނެތުން: ނަޝީދު\nކޮންމެ ބޭފުޅަކަށްވެސް އެމްޑީޕީގެ ރިޔާސީ ޓިކެޓް ލިބޭނީ ޕްރައިމަރީގައި ވާދަކޮށްގެން ކަމަށާއި ނަމަވެސް އެދެނީ 2023 ގައި ރިޔާސީ އިންތިހާބެއް ނުބޭއްވުން ކަމަށް މަޖިލިސް ރައީސް މުހައްމަދު ނަޝީދު ވިދާޅުވެއްޖެއެވެ.\nރައްޔިތުންގެ މަޖިލީހުގެ "އާސްކް ސްޕީކާ" ޕްރޮގްރާމުގައި ރައީސް ނަޝީދު މިރޭ ވިދާޅުވީ، ރާއްޖެއަށް އެންމެ ފައިދާހުރި ވެރިކަމުގެ ނިޒާމަކީ ޕާލިމަންޓަރީ ނިޒާމު ނުވަތަ ބަރުލަމާނީ ނިޒާމް ކަމަށެވެ.\nނަޝީދު ވިދާޅުވީ، އެމްޑީޕީއަކީ ޑިމޮކްރެޓިކް ޕާޓީއެއް ކަމަށާއި ޕާޓީގެ އިންތިހާބުތައް ކުރިއަށް ގެންދާނީ ޑިމޮކްޓެރިކް އުސޫލުން ކަމަށާއި އެހެންކަމުން އެމްޑީޕީގެ ރިޔާސީ ޓިކެޓް ލިބޭނީ ޕްރައިމަރީއެއްގައި ވާދަކޮށް އެ ޕްރައިމަރީ ކާމިޔާބުކޮށްގެން ކަމަށެވެ. އަދި ރާއްޖޭގެ ކަންކަން އިސްލާހުކުރުމަށް ވެރިކަމުގެ ނިޒާމު ބަދަލުވާން ޖެހޭކަމަށްވެސް ނަޝީދު ވިދާޅުވިއެވެ.\n"އަޅުގަނޑު އެދެނީ 2023ގައި ރިޔާސީ އިންތިހާބެއް ނެތުން،" ނަޝީދު ވިދާޅުވިއެވެ.\nރައީސް ނަޝީދު އަންނަނީ ފާޅުގައި، ރާއްޖެއަށް ބަރުލަމާނީ ނިޒާމެއް ގެނައުމަށް މަސައްކަތް ކުރައްވަމުންނެވެ. އެގޮތުން ރާއްޖޭގެ ވެރިކަން ހިންގާ ނިޒާމު ބަދަލުކުރުމާ މެދު ރައްޔިތުންގެ ހިޔާލު ހޯދުމަށް އަންނަ އަހަރުގެ ނޮވެމްބަރު މަހު ވޯޓެއް ނަގައި، 2023 ވަނަ އަހަރު ނިޒާމު ބަދަލުކުރުމަށް ހުރިހާ ޕާޓީއަކުން ވެސް އެއްބަސްވާ ކަމަށް ނަޝީދު ވަނީ މީގެ ކުރިން ވިދާޅުވިއެވެ.\nއެމްޑީޕީގެ ރިޔާސީ ޓިކެޓް ލިބޭނީ ޕްރައިމަރީގައި ވާދަކޮށްގެން ކަމަށް ނަޝީދު ވިދާޅުވި އިރު، އެމްޑީޕީން ފާސްކޮށްފައިވާ ގަރާރެއްގައިވާ ގޮތުން ވެރިކަމުގައި ހުންނަނީ އެމްޑީޕީގެ މެންބަރެއް ކަމުގައިވާނަމަ ޕްރައިމަރީއަކާ ނުލައި ދެވަނަ ދައުރަކަށް އިންތިހާބުކުރުމުގެ ފުރުސަތު ދެވިދާނެއެވެ. ނަމަވެސް އެކަމާ އެމްޑީޕީގެ އެތެރޭގައި ވަނީ ވަރަށް ބޮޑަށް ހިޔާލުތަފާތުވުންތައް އުފެދިފައެވެ. ހާއްސަކޮށް، އެމްޑީޕީގެ އެތެރޭގައި ރައީސް ނަޝީދުގެ ފެކްޝަނަކާއި ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހުގެ ފެކްޝަނެއް އުފެދިފައިވާ ކަމުގެ އަޑުތައް ވަނީ ވަރަށް ބޮޑަށް ގަދަވެފައެވެ.\nއެމްޑީޕީގެ ޕްރައިމަރީގައި ބަލިނުވާނެ ކަމަށާއި ޕްރައިމަރީއަކާ ނުލައި ރައީސް ސޯލިހަށް ޓިކެޓް ލިބޭނެ ގޮތެއް ނޯންނާނެ ކަމަށް މީގެ ކުރިން ވެސް ރައީސް ނަޝީދު ވިދާޅުވެފައިވެއެވެ. އަދި އިންތިހާބުތަކުގައި ވާދަކުރައްވަނީ މޮޅުވާން ކަމަށް ވެސް ނަޝީދު ވިދާޅުވެފައިވެއެވެ.\nގުޅޭ ޓެގު އެމްޑީޕީ ރައީސް އިބްރާހިމް މުހައްމަދު ސޯލިހު ރައީސް މުހައްމަދު ނަޝީދު ރިޔާސީ ނިޒާމު


Badla ge furathama lava nerefi\n21 ފެބްރުއަރީ 20190ކޮމެންޓް\nބަދްލާގެ ފުރަތަމަ ލަވަ ނެރެފި\nސުޖޯއީ ޖޯޝް ޑައިރެކްޓުކޮށް ނެރޭ ފިލްމު "ބަދްލާ"ގެ ފުރަތަމަ ލަވަ ނެރެފިއެވެ.\nއަމީތާބް ބައްޗަނާއި ތާޕްސީ ޕަންނޫ ލީޑު ރޯލުން ފެނިގެންދާ އެފިލްމުގެ އެލަވައަށް ކިޔަނީ "ކިޔުން ރައްބާ" އެވެ. އަރްމާން މަލިކް ކިޔާފައިވާ އެލަވައިން ފިލްމުގެ ބައެއް މަންޒަރުތައް ފެނިގެންދާއިރު ގިނަ ބަޔަކަށް ވަނީ އެލަވަ ރީތިވެފައެވެ.\nއެފިލްމުގެ ޓްރެއިލާ ވެސް ވަނީ ދާދި ފަހުން ނެރެފައެވެ. ފިލްމުގެ ޓްރެއިލާ އިން ފެނިގެންދަނީ މީހެއްގެ މަރުގެ މައްސަލާގައި ތާޕްސީ ބެދި، އެކަމުން ސަލާމަތް ކުރަން އަމީތާބު ކުރާ މަސައްކަތެވެ.\nބަދަލު ހިފުމަށް ކަމެއްގެ ހަގީގަތް ހޯދުމަށް ތާޕްސީ ކުރާ މަސައްކަތްތައް ޓްރައިލާ އިން ފެނިގެންދާއިރު އޭނާގެ އެކްޓިން ގިނަ ބަޔަކަށް ވަނީ ކަމުގޮސްފައެވެ.\nބަދްލާ މުނިފޫހިފިލުވުން ތާޕްސީ ޕަންނޫ


SunOnline: Demi Lovato engage vejje\nޑެމީ ލޮވާޓޯ އެންގޭޖްވެއްޖެ\nއަހުމަދު ޖައިޝަން 23 Jul 2020, 21:27\nޑެމީ އާއި އޭނާގެ ބައިވެރިޔާ މެކްސް އެއްރިޗް ---\nހޮލީވުޑްގެ މަޝްހޫރު ލަވަކިޔުންތެރިޔާ ޑެމީ ލޮވާޓޯ އޭނާ ގުޅިގެން އުޅުނު މެކްސް އެއްރިޗް އާ އެންގޭޖް ވެއްޖެ އެވެ.\nޑެމީ ސޯޝަލް މީޑިއާގައި އާންމުކުރި ޕޯސްޓެއްގައި ވަނީ އޭނާ އާއި މެކްސް އެންގޭޖުވެފައިވާ ކަން އާންމުކޮށްފައެވެ.\nއިންސްޓަގްރާމްއަށް އަޕްލޯޑްކުރި ޕޯސްޓަކާއެކު އޭނާ ބުނެފައިވަނީ މެކްސްއާ ކައިވެނި ކުރަން ތައްޔާރު ކަމަށާއި މެކްސްއާ ކައިވެނިކުރުމަކީ ލިބޭ ބޮޑު ޝަރަފެއް ކަމަށެވެ.\nޑެމީ އެންގޭޖްވެފައިވަނީ މެކްސްއާ ގުޅިގެން އުޅެން ފެށިތާ ހަތަރު މަސް ފަހުންނެވެ.\nއޭނާގެ ޕޯސްޓާއެކު އެތައް ފޭނުންނެއް ދަނީ ޑެމީއަށް ތައުރީފުކޮށް މަރުހަބާގެ އެތައް މެސެޖުތަކެއް ފޮނުވަމުންނެވެ. އަދި އެންމެފަހުން އޭނާ އުފަލުގައި ހުރުމުން އެތައް ބައެއްގެ ހިތަށް ހަމަޖެހުން ލިބިފައިވާ ކަމަށްވެސް ވަނީ ބުނެފައެވެ.\nޑެމީ ލޮވާޓޯ އަކީ މަސްތުވާތަކެތީގެ އެޑިކްޝަންގެ ޝިކާރައަކަށް މީގެކުރީން ވެފައިވާ މީހެކެވެ. އަދި އެންމެ ފަހުން އޯވަޑޯޒްވެސް ވެފައެވެ. އެންމެ ފަހުން މީޑިއާ އާ ދުރަށް ދިޔުމަށްފަހު ޑެމީ ރިހެބިލިޓޭޝަނަށް ގޮސް އަލުން އާންމުންނާ ހަމައަށް އައިސްފައިވަނީ މިއަހަރުގައެވެ.\nއަދި އެއަށްފަހު އާ މިއުޒިކް އުފައްދާ ޑެމީ ދަނީ އަލުން އޭނާގެ މަސައްކަތުގައި އެކްޓިވް ވަމުންނެވެ. އެއާއެކު އޭނާ މަސްތުވާތަކެއްޗާ ދެކޮޅަށް ކުރި ދަތުރުގެ ވާހަކަވެސް އޭނާ ދަނީ އާންމުނަށް ހިއްސާކުރަމުންނެވެ.


ދަރިންނަކީ އަމާނާތެކެވެ. އެ ކުދިންނަށް ތެދު މަގު ދައްކާށެވެ!\nالشَّيْخ شَفِيْعُ عَبْدُ الله\nދަރިންނަކީ އަމާނާތެކެވެ. އެ ދަރިންނަށް ތެދުމަގު ދެއްކުމަކީ މައިންބަފައިންގެ ކޮނޑުގައި އެޅިފައިވާ އެންމެ ބޮޑު ޒިންމާއެވެ. އެ ޒިންމާއާ ބެހޭގޮތުން ޤިޔާމަތްދުވަހުން ސުވާލުވެވޭނެ ކަމާމެދު އެއްވެސް ޝައްކެއްނެތެވެ.\nކޮންމެ ކުއްޖެއް ވެސް އުފަންވަނީ ފިޠުރަތުގެ ސާފުކަން މަތީގައިކަން ޙަދީޘްފުޅުގައި ބަޔާންވެފައިވެއެވެ. އެއަށްފަހު އެ ކުއްޖަކަށް ތެދުމަގާއި ނުބައިމަގު ދެއްކުމުގެ ފުރުޞަތު އެ މައިންބަފައިންނަށް ލިބިގެންދެއެވެ. މުސްލިމް މައިންބަފައިން އެބައިމީހުންގެ ދަރިންނަށް ދައްކަން ޖެހެނީ ސުވަރުގޭގެ ދޮރެވެ. ތަޢުލީމާއި ތަރުބިއްޔަތުގެ ދޮރެވެ. ދުނިޔެވީ މަޖަލާއި ލައްޒަތާއި ފާޙިޝްކަންކަމުގެ ދޮރުތަކެއް ނޫނެވެ. މާތް ﷲ ނުރުއްސަވާ މަގުމަގާއި ދޮރުދޮރުތަކުން ވަނުމަށް އެ ކުދިންނަށް އެ މައިންބަފައިން މަގު ދައްކައިގެން ނުވާނެއެވެ.\nމާތް ﷲ ކީރިތި ޤުރްއާނުގައި އަމުރުކުރައްވާފައި ވަނީ އަޅުގަނޑުމެންގެ އަމިއްލަ ނަފްސުތަކާއި އަނބިދަރިން ނަރަކައިގެ އަލިފާނުން ސަލާމަތް ކުރުމަށެވެ. ދަރިންނާމެދު ފަރުވާ ކުޑަކޮށްފައިވާނަމަ، ޤިޔާމަތްދުވަހުން ސަލާމަތެއް ނުލިބޭނެއެވެ. އެ ދަރިން ވެސް އެ މައިންބަފައިންނަށް ލަޢުނަތް ދޭނޭ ކަމާމެދު އެއްވެސް ޝައްކެއްނެތެވެ. މަންމަ އާއި ބައްޕަ އޭނާގެ މުސްތަޤްބަލު ހަލާކުކޮށްލުމުގެ ޝަކުވާ ކުރާނެއެވެ. އެއީ ކީއްވެގެން ކުރި ކަމެއްތޯއާމެދު ސުވާލު ކުރާނެއެވެ. އެ ދުވަހުން އެ ދަރިންނަށް އަޅުގަނޑުމެން ދޭނީ ކޮން ޖަވާބެއް ތޯއެވެ؟\nހިތާމައަކީ، މިއަދު އަޅުގަނޑުމެންގެ ދަރިންނަށް ހިތްވަރު ދެވިގެން ދަނީ ހޮލީވުޑާއި ބޮލީވުޑު ފަދަ މާއްދިއްޔަތަށް އަޅުކަން ކުރާ ޝައިޠާނީ ކެހިވެރި މަޅިތަކަށް ހެއްލުމާއި ގެއްލުމަށެވެ. މުސްތަޤްބަލަކީ އެއީ ކަމުގައި ދެއްކެއެވެ. ކާމިޔާބީ އަކީ އެއީ ކަމުގައި ބުނެދެވެއެވެ. އެއީ ދަރިންގެ މުސްތަޤްބަލާއި އެ މީހުންގެ ހުނަރު ކުރިއެރުވުން ކަމުގައި ބުނެދެވެއެވެ. ނަމަވެސް މިއީ ކެހިވެރިކަމެއް ކަމާމެދަކު ޝައްކެއްނެތެވެ. އެއީ ދަރިން ހަލާކުގެ ތެރެއަށް އެއްލައިލުމެވެ.\nޅަދަރީންނަށް މި ދުނިޔެއަކީ ވަގުތީ ތަނެއްކަން އަންގައިދޭން އެބަޖެހެއެވެ. މި ތަނުގައި ފެންނަމުން މިދާ ގިރިޓީ ކަމަކީ ދަޅައެއްކަން ބަޔާންކޮށްދޭން އެބަޖެހެއެވެ. އެ ދަޅަތަކަށް ނުހެއްލުމަށް ދަސްކޮށްދޭން އެބަޖެހެއެވެ. އެ ދަޅަތަކަށް ހެއްލުމަކީ ގެއްލުމެއްކަން ބުނެދޭން އެބަޖެހެއެވެ. އެއީ ޝައިޠާނީ މަގުކަން ބަޔާންކޮށްދޭން އެބަޖެހެއެވެ. އެ މަގާ ކައިރި ނުވުމަށް އިންޒާރު ކުރަން އެބަޖެހެއެވެ.\nސަލާމަތާއި ރައްކައުތެރިކަން އޮތީ މާތް ﷲ ގެ ދީނުގައި ހިފެހެއްޓުމުގައި ކަން ހަނދާންކޮށްދޭން އެބަޖެހެއެވެ. މާތް ﷲ ގެ ދީނަށް ޚިދުމަތް ކުރުމަށް ދަސްކޮށްދޭން އެބަޖެހެއެވެ. އުންމަތުގައި ގެއްލިފައިވާ ކަރާމާތާއި މަޖުދު އަލުން ހޯދައިދޭން ގަދަ އަޅައި މަސައްކަތްކުރަން އެ ކުދިންނަށް ދަސްކޮށްދޭން އެބަޖެހެއެވެ. ޢިލްމާއި، އަޚްލާޤިއްޔާތާއި ތަރުބިއްޔަތުގެ މަގުތައް ދައްކަން އެބަޖެހެއެވެ.\nދަރިންނަކީ އަމާނާތެއްކަން ދަނެ އެ ދަރިންނާމެދު ސަމާލުވެ އެ ދަރިންނަށް މާތް ﷲ ގެ ރުއްސެވުމާއި ފުއްސެވުމަށް މަގު ދައްކައި ދިނުމަކީ ކޮންމެ ބެލެނިވެރިއެއްގެ އެންމެ އިސް ޒިންމާއެވެ. އެޒިންމާ އޭގެ އެންމެފުރިހަމަ ގޮތުގައި އަދާކުރައްވާށެވެ! ދަރިންނަކީ އަމާނާތެކެވެ.


SunOnline: Living Broke In Male': Alamaari there tharutheebu kuraanee kihineh?\nލިވިން ބްރޯކް އިން މާލެ: އަލަމާރި ތެރެ ތަރުތީބު ކުރާނީ ކިހިނެއް؟\nމިޙްނާ ނާސިހު 19 Sep 2019, 09:20\nތޮށްޖެހިފަިއވާ މި ކުޑަކުޑަ އަދި އަގުބޮޑު މާލޭގައި ހަމަޖެހިލައިން ދިރިއުޅެވޭނެ އެންމެ މޮޅު ސިއްރަކީ އަގުހެޔޮ ދިރިއުޅަމަކަށް ލޯބިކުރުމެވެ. އާންމު އެޕާޓްމަންޓްތަކުގެ އަގު އަތްނުފޯރާފަށުގައި ހުރިއިރު، ކައިވެނި ކޮށްގެން ވަކިން ދިރިއުޅޭ ޒުވާނުންނަށް ކުރިމަތިވާ އެންމެ ބޮޑު ޗެލެންޖަކީވެސް މިއެވެ.\nބޭނުންވާ ޒަރޫރީ ދެތިން އެއްޗެއް މި ދެންނެވި ޖާގައެއް ނެތް ކޮޓަރިއެއްގައި ބަހައްޓާލެވޭއިރު، އިތުރަށް މީހަކަށް ފިޔަވަޅެއްވެސް އެޅޭކަށް ނޯންނާނެއެވެ. އެހާވެސް ފިތި ބާރުވެފައެވެ.\nއެހެންކަމުން، ކޮޓަރި ރީތިކޮށް އަދި އުޅެން ފަސޭހަކޮށް ބެހެއްޓުމަށްޓަކައި ކުރަންޖެހޭ ކަންކަމުގެ ތެރެއިން މިއަދު މި ހިމަނާލަނީ، ވާޑްރޯބް ނުވަތަ ހެދުން ބަހައްޓާ ކަބަޑު ތަރުތީބު ކުރާނޭ ގޮތެވެ. މިއަދުގެ އެޕިސޯޑުވެސް މި ގެނެސްދެނީ @ބްރޯކްއޭސްއެމްވީ އާއި އެއްކޮށެވެ. އެހެންކަމުން އިތުރު ސުވާލުތަކެއް ހުރިނަމަ އިންސްޓަގްރާމުން އޭނާއަށް ޑީއެމް ކޮށްލާށެވެ. ނުވަތަ މި އާޓިކަލް އަށް ކޮމެންޓްކޮށްލާށެވެ.\nވީޑިއޯއިން ކުރުކޮށް އޭނާގެ ވޯޑްރޯބް ތަރުތީބު ކުރަމުންދާ މަންޒަރު ފެންނާނެ އެވެ. މި ހިމަނާލަނީ މިގޮތުން މުހިންމު ޓިޕްސް ކޮޅެކެވެ.\n1. ވީހާވެސް މަދު އެއްޗެހި ބޭނުންކުރޭ\nއަހަރެމެން މި ދައްކަނީ ޖާގަ ނެތް ވާހަކައެވެ. ތަންކޮޅު ކުޑަ ވާހަކައެވެ. ދިރިއުޅުން އަގުބޮޑު ވާހަކަ އެވެ. އެހެންކަަމަށްވާނަމަ އެންމެ މޮޅު ގޮތަކީ ބޭނުންވާ މިންވަރަށް އެއްޗެހި ހޯދުމެވެ. ބެހެއްޓުމެވެ. ހެދުންފަދަ ތަކެއްޗަކީވެސް އަގުބޮޑު އެކަމަކު ރަނގަޅު ކޮލިޓީގެ އެއްޗެއްނަމަ ގިނަ ދުވަސްތަކަކަށް ބޭނުންކުރެވިދާނޭ އެއްޗެކެވެ. އެހެންކަމުން ކޮންމެ މަހަކު ޝޮޕިންއަށް ދިއުމުގެ ބަދަލުގައި ކޮންމެހެން ބޭނުންވެގެން ނޫނީ ހެދުން ނުގަންނާށެވެ. ބޭނުންނުވާ ހެދުމެއް ރަނގަޅު ހާލަތެއްގައި އޮތްނަމަ ކޮންމެވެސް ތްރިފްޓް ޝޮޕްއަކަށް ނުވަތަ އާއިލާގެ އެހެން މެންބަރަކަށްވިޔަސް އަލުން ބޭނުންކުރުމަށް ދޭށެވެ.\n2. ހިމަ އެއްވައްތަރެއްގެ ކޮނޑު\nކޮނޑަކީ ވަރަށް ޖާގަ ނަގާނެ އެއްޗެކެވެ. އެހެންނަމަވެސް ގަމީހާޢި ޓީޝާާާޓާއި އަދި ޓޮޕްފަދަ ތަކެތި އެންމެ ރަގަޅުވާނީ ކޮނޑުގައި އަޅުވާފައި ބެހެއްޓުމެވެ. އޭރަށް ރޫޖެހުމުން ސަލާމަތްވެ، ޖާގަަވެސް ސަލާމަތް ވާނެއެވެ. އަދި ހިމަ އެއްވައްތަރެއްގެ ކޮނޑު ބޭނުންކުރުމުން ކުޑަ ތަންކޮޅެއްގައި ގިނަ އެއްޗެހި ބެހެއްޓޭނެ އެވެ.\n3. ބާސްކެޓް ބާސްކެޓް ބާސްކެޓް\nކަބަޑެއް ތަރުތީބު ކުރުމުގެ ގޯލްޑަން ރޫލްއަކީ މިއީ އެވެ. ބޭނުންވާ އެކި ބާވަތްތަކުގެ އެއްޗެހި، ރީތިކޮށް ފައްޖަހާފައި ކޮޅަށް ހުންނަގޮތަށް ބާސްކެޓަށް އަޅާށެވެ. އޭރަށް މުޅި ކަބަޑު ތެރެ ކޮނެގެން އެއްކަލަ ޖީންސް ހޯދާކަށް ނުޖެހޭނެ އެވެ. މިގޮތަށް ތަރުތީބު ކުރުމުގައި އެމީހަކަށް ފަސޭހަ ގޮތަކަށް އެއްޗެހި ވަކިކޮށްލެވިދާނެ އެވެ. މިސާލަކަށް ޖީންސް ހަރުވާޅު، ބޭރަށް ދާއިރު ލާ އެއްޗެހި، ގޭތެރޭގައި އަދި ނިދަންލާ ހެދުންތައް މިފަދައިން ގްރޫޕް ކޮށް ބާސްކެޓަށް އެޅޭނެ އެވެ. މިގޮތަށް ބާސްކެޓް ގަންނައިރު، ކަބަޑަށް ފިޓްވާނޭ ބާސްކެޓް ގަންނަން ހަދާން ބަހައްޓަންވާނެ އެވެ. އަދި މިހާރަކަށް އައިސް، އެކި ބޭނުންތަކަށް ހާއްސަ ވައްތަރުތަކުގެ ބާސްކެޓްވެސް ހުރެއެވެ. މިގޮތުން އިސްޓާކީން އަޅާ ބާސްކެޓް، އަންޑާ ގާމެންޓްސް އަޅާ ބާސްކެޓް، ޓައި ފަދަ ތަކެތި ބަހައްޓާ ހާއްސަ ބާސްކެޓް ވެސް ވަކީން މިހާރު ލިބެން ހުރެއެވެ.\n4. ކަސްޓަމައިޒްޑް އޯގަނައިޒާރސް\nދެން ބާކީ ހުންނާނީ ޝޯލްއާއި ބެލްޓާއި މިފަދަ ދެތިން އެއްޗެކެވެ. މިކަމަށްވެސް @ބްރޯކްއޭސްއެމްވީ ބޭނުންކުރަނީ ހާއްސަ އޯގަނައިޒާތަކެކެވެ. މިގޮތުން ޝޯލް އެޅުވުމަށް ގިނަ ބޮޅުތަކެއް ހުންނަ އެއްޗެއް ބޭނުންުކުރެވިދާނެއެވެ. އޭރަށް ހުރިހާ ކުލަތަކެއްގެ ޝޯލް ފަސޭހައިން ފެންނަން ހުންނާނެއެވެ. ދެން އޭނާ ބޭނުންކުރަނީ، ބެލްޓް އެޅުވުމަށް ހާއްސަ އެއްޗެކެވެ. މިއިންވެސް މުޅި ކަބަޑު ތެރެއަށް އެއްޗެހި އުކާލެވިފައި ހުރުމުން ސަލާމަތްވެ، ރީތިކޮށް އަދި ބޭނުންކުރަން ފަސޭހަކޮށް ވާޑްރޯބް ބެހެއްޓޭނެއެވެ.\nމި ވީޑިއޯ އިން މި ފެންނަނީ އެންމެ ގެއެއްގައި އެ ގެއެއްގައި ދިރިއުޅޭ މީހުންގެ ބޭނުންތަކަށް ކަބަޑު ތަރުތީބު ކުރެވިފައިވާ ގޮތެވެ. ކޮންމެ ބައެއްގެވެސް މިދެންނެވި ބޭނުންތަކާއި އަދި ބޭނުންކުރާ ތަކެތިވެސް ތަފާތުވާނެ އެވެ. އެެހެންނަމަވެސް މި މައިގަނޑު ޚިޔާލުގެ މައްޗަށް ކަބަޑު ތަރުތީބުކޮށްލެވިއްޖެނަމަ ހަމަގައިމުވެސް ވަރަށް ފަސޭހަވާނެ އެވެ. ވަރަށް ރީތިވެސް ވާނެ އެވެ.\nލިވިންގް ބްރޯކް އިން މާލެ\nފްރިޖް ތެރެ ތަރުތީބުކޮށްލަން ހިނގާ!\nކުދި ޖާގައިގައި ކުޑަކުދިންގެ އަންނައުނު ތަރުތީބުކުރުން\nކަރަންޓާއި ފެން ބިލް ކުޑަކޮށްލަމާ!


ކޮކާ ކުއްޖާ –2– Vaahaka\nމަރިޔަމް December 24, 2020\t13 Comments\nViews: 7388\t247\nއާއެކެވެ. މިއީ ތެދު ޙަޤީޤަތެވެ. މިއީ ބޮޑު ބަގީޗާއެކެވެ. އަދި މިއީ އަސްލު ކޮކާލެކެވެ. ކޮކާ ބޮޑުކަމުން އަހަރެންގެ އަތްތިލަ ވަރުވެއެވެ. ހައިރާންކަމާއި އެކު ހިނގަމުން ދިޔައީމެވެ. ބަގީޗާ ތެރޭގައި ބައިވަރު ކޮކާ އުދުހެމުން ދިޔައެވެ. ނަމަވެސް އަހަރެން ހައިރާންވި ކަމަކަށް ވީ ބަގީޗާގެ އެއްފަޅި ހަލާކުވެ އަނދައިފައި ވުމުންނެވެ. އަހަރެން އެތާނގައި މަޑުކުރުމުގެ ބަދަލުގައި ދުއްވައިގަތީމެވެ. އަހަރެންނަށް ނިކުމެވުނީ އަތިރިމައްޗަށެވެ. އަހަރެން ގެއަށް އައިސް ވަން އިރު މަންމަ އިނީ ވަރަށް ބޮޑަށް ކަންބޮޑުވެފައެވެ. އަހަރެން މަންމަ ގާތަށް ދިޔައީމެވެ. ވީކިހިނެއް ތޯ އަހާލުމަށެވެ. ރަނގަޅަށް ނުދެވެނީސް މަންމަ އަހަރެން ގައިގައި އޮޅުލައި ގަތެވެ.\n" މަންމާ ކިހިނެއް ވީ" މަންމަ އުޅޭގޮތުން ހައިރާންވެ ހުރެ އަހަރެން ސުވާލު ކޮށްލީމެވެ. " މިދިޔަ ހަފްތާ ދަރިފުޅު ގެއްލުމުން އިއްޔެ ފުލުހުން އުންމީދު ކަނޑާލީ. ދަރިފުޅު ކޮންތާކަށް ދިޔައީ " އަހަރެންގެ ދެލޯ ބޮޑުވިއެވެ. އަނގަހުޅުވާލެވުނެވެ. " ގެ ގެއް ގެއްލުނިއްޔޭ. އެއް ހަފް ހަފްތާއޭ. މިއަދު ޝަކުވާ ކުރީ މެންނު ކިރުސައި ދިނީމަ " އަހަރެންނަށް ވާހަކަ ދެއްކުނީ ކޮށިއަރާއިގެން އުޅޭ ކަހަލަ ގޮތަކަށެވެ. އަނެއްކާ އެ ބަގީޗާގައި ހުއްޓަ އެއް ހަފުތާ ވީ ކިހިނެއް ބާ އެވެ. މުޅި އެދުވަހު އަހަރެން ހުރީ ބޯ ގޮވައިފައެވެ. ބައްޕަ ވެސް އައިސް އަހަރެން ނުގެއްލެ ދޯވޭ ކިޔައިގެން އުޅޭތީ އަވަހަށް ނިދަން ވަނީމެވެ.\nއަހަރެން ހެދުން ބަދަލު ކުރަނިކޮށް އެއްޗެއް ފާހަގަ ވިއެވެ. ހެދުން ހިއްލާލި ތަނާހެން އަހަރެންނަށް ބާރަށް ހަޅޭއްލަވައިގަނެވުނެވެ. އެންމެން އައިސް ދޮރުގައި ތަޅަން ފެށިއެވެ. ކުރަތްޕެއް ފެނުނީ އޭ ކިޔާ ފޮނުވާލައިފައި ނިދާހެދުން ލީމެވެ. އަހަރެން ރަނގަޅަށް އެއަށް ބަލައިލީމެވެ. އެއީ ކޮކާލެކެވެ. އެ ކޮކާ އަހަރެންގެ އަތްތިލަ އަށް ވުރެ ބޮޑެވެ. އޭތި އޮތީ ޒަޚަމް ވެފައެވެ. ކޮކާލުގެ ފިޔަގަނޑުގައި ވަރަށް ރީތި ފަރުމާއެއް ކުރެހިފައި ވެއެވެ. އަހަރެން ފަތެއް ކޮކާ ކައިރީ ބޭއްވީމެވެ. ކޮކާ އެކާކަށް ނޫޅުނެވެ. މުށީގައި އިންދައިފައި ހުރި މާގަސްތަކުން ތާޒާ މަލެއް ބިނދެލައިފައި އެމާ ކޮކާ ކައިރީ ބޭއްވީމެވެ. ކޮކާ އެމަލުން ފޮނިބޯކަށް ނޫޅުނެވެ. އެހެންކަމުން ކައިރީގައި މާ ބާއްވައިފައި އަހަރެން އޮށޯތީ ނިދާށެވެ. އިރުގަނޑެއް ފަހުން ކޮކާލަށް ބަލަން އޮއްވާ އަހަރެންނަށް ނިދުނެވެ.\n" ޓިއް ޓޮއް " އަހަރެންނަށް ހޭލެވުނީ އެލާމު ވާއަޑަށެވެ. އެލާމު ނިއްވާ ލައިފައި ފާޚާނާއަށް ވަދެ ފެންވަރައިގެން ނިކުމެ ނަމާދުކޮށްލީމެވެ. މުސައްލަ އޮޅާލައިފައި އަލަމާރިއަށް ލުމަށްފަހު ކޮކާ ކައިރިއަށް ދިޔައިރު ވެސް ކޮކާ އޮތް ގޮތަށް ގުޑި ވެސް ނުލައި އޮތެވެ.\nއަހަރެން ބަދިގެއަށް ގޮސް އައީ ބަނަހެއް ހިފައިގެންނެވެ. ކޮކާ އަށް ބަލަމުން ބަނަސް ކާން ފެށީމެވެ. އަހަރެން ކަމުން ދަނިކޮށް ބަނަސް ކޮޅެއް ކޮކާ ކައިރިއަށް ވެއްޓުނެވެ. ކޮކާ ވަރަށް އުނދަގުލުން ބަނަސް ކޮޅު ކައިލިއެވެ. އަހަރެން ބާކީ ބަނަސް ކޮޅު އެއްކޮށް ބޭއްވީމެވެ. ކޮކާ ބަނަސް ކަމުން ގޮސް އެއްކޮށް ކެއެވެ. އަހަރެން ބަގީޗާއިން މަލެއް ގެނެސް ކޮކާ ކައިރީ ބޭއްވީމެވެ. ކޮކާ މަލަށް ތުންގަނޑު ކޮށްޕާލިއެވެ. މަލުން ފޮނި ބޮއެފައި ތުންގަނޑު ނެރެލިއެވެ. ކޮކާ ބާއްވާފައި އަހަރެން ބަދިގެއަށް ވަނީމެވެ.\n" ސަމާ މިއަދު މާމަ ގެއަށް ދާނަން ތަ " މަންމަ ބަދިގެއަށް ވަނުމާ އެކު ބުންޏެވެ. އަހަރެން ކޮކާ އާއި މެދު ވިސްނާ ލީމެވެ. " މިއަންނަ ހަފުތާ ދާންވީނުން " އަހަރެން ބުނީމެވެ. މިއަދު ހުރީ މައިލޯ ތައްޓެކެވެ. އަހަރެން މީރުކޮށް މައިލޯ ތަށި ބޯލައިފައި ނުކުތް އިރު މަންމަ ކުނިކަހަން އުޅެއެވެ. އަހަރެން ބަގީޗާއަށް ފެންދޭން ފެށީމެވެ.\nބަގީޗާ ސާފު ކޮށް ލައިފައި އަހަރެން ވަނީ ކޮޓަރިއަށެވެ. މިދިޔަ އުފަންދުވަހު އަހަރެންނަށް ދިން ކޮކާ ގެ ނަގައިފައި އެއަށް ކޮކާ ލީމެވެ. ބައްޕަ އެ ބޮޑުކޮށް ހަދައިފައި ވުމުން އަހަރެން އެހެން ކޮކާއެއް އެގެއަކަށް ނުލަމެވެ. އަހަރެން ބަގީޗާއަށް ނިކުތީމެވެ. މާތަކަށް ބަލަބަލައިފައި އަހަރެން ބޮޑު ތިން މާ ބިނދެލީމެވެ. މާތަށް ހިފައިގެން އަހަރެން ވަނީ ކޮޓަރިއަށެވެ. ކޮޓަރީގެ ދޮރު ތަޅުލައިފައި ކޮކާ ގެ ކައިރިއަށް ގޮސް އިށީނީމެވެ. އޭގެ ތެރެއަށް ތިން މާ ލައިފައި އަހަރެން ދުރަށް ގޮސް ބަލަން ހުރީމެވެ. ކޮކާ އޭގެން މަލަކަށް ތުންގަނޑު ކޮށްޕާލިއެވެ. އެގޮތަށް ހުރިހާ މަލެއްގެ ފޮނި ބޯލައިފައި އޮށޯތެވެ. ނިދަން ނޫނީ އަރާމު ކުރަން ތޯއްޗެވެ.\nއަހަރެން ސިއްސައިގެން ދިޔައީ ދޮރުގައި މީހަކު ހިފާލި އަޑު އިވުމުންނެވެ.\nތިން ވަނަ ބަޔަށް އިންތިޒާރު ކޮށްލާ ☺\nކެޓެގަރީ: ކުޑަކުދިންގެ ވާހަކަ ސިލްސިލާ ވާހަކަ ޓީން ވާހަކަ\nވަރަށް ރީތި 🥀\nވަރަށް ސަޅި ވާހަކައެއް💓💞💖\nވަރަށް ރީތި ☺\nވަރަށް ރީތި އެކަމް ތަންކޮޅެއް ކުރީ\nވަރަށް ރީތި ހަމަ މިބައި ވެސް. ❤❤ ކީޕް އިޓް އަޕް 👍🏻👍🏻👏🏻👏🏻\nވަރަށް ބޮޑަށް ޝުކުރިއްޔާ ލަައުރާ\nވަރަށް ރީތި ވާހަކައެއް މީ\nވަރަށް ރީތި ވާހަކައެއް މީ. ވަރަށް ރީތި.


ޒުވާނުންތަކެއް ނުކުމެ ގޮނޑުދޮށް ސާފުކޮށްފި — Ihavandhoo.com\n28 ޖުލައި 20180މުހައްމަދު އަކްރަމް\nއިހަވަންދޫގެ ޒުވާނުންތަކެއް ނުކުމެ، ކުނިން ތަޤައްޔަރު ވެފައިވާ އިހަވަންދޫގެ އިރުމަތީ ފަރާތު އަތިރިމަތި ސާފުކޮށްފިއެވެ. އިހަވަންދޫ ނޫރުމަންޒިލް، އަބުދުﷲ އިރުޝަން އިސްވެ ހުރެ ޤަބީލާ ސަރަހައްދަށް (އިހަވަންދޫ ފަހިވާ ގޯޅީގެ އިރުމަތީ ކޮޅުގައި ހަދާފައިވާ ފިނިމައިޒާނަށް) ނިސްބަތްވާ ޒުވާނުންނާއިއެކު ކުރަމުންދާ މިމަސައްކަތަށް ގިނަބަޔަކު ދަނީ ވަރަށްބޮޑަށް ތައުރީފު ކުރަމުންނެވެ.\nއިރުޝާނު ބުނީ މިމަސައްކަތަކީ، އަތިރިމަތި ކުނިން ތަގައްޔަރުވެ ކަޅުވެފައި އޮންނާތީ ޤަބީލާ ސަރަހައްދު ސާފުކޮށްލުމަށް އަމިއްލަޔަށް ފެށި މަސައްކަތުން ފުޅާވެގެން އައި ކަމެއްކަމުގައެވެ. "ގަބީލާ ސަރަހައްދު ސާފުކުރީމާ އެހެން ސަރަހައްދުތައް އޮންނަނީ ބަލައިލަން މާހުތުރުކޮށް. އެހެންވެ އެހެން ސަރަހައްދުތައްވެސް ސާފުކުރުމުގެ ހިޔާލުއައީ" މަސައްކަތް ފެށުނުގޮތް އިރުޝާން ތަފްސީލް ކޮށްދިނެވެ.\nއިރުޝާން ބުނީ3ދުވަހުގެ މަސައްކަތުން މިހާރު ކޯލިމަގުން (ނޫރާނީ މަގު) ފެށިގެން އިރު ދެކުނު ތުނިޑި އާއު ހަމަޔަށް ސާފުކުރެވިފައިވާ ކަމުގައެވެ. އޭނާ އިރުރަށްބުނީ އަދިވެސް މިމަސައްކަތް އިތުރަށް ކުރިޔަށް ގެންދާނެކަމަށާއި، ބާބްކިޔު ހަދާ މޫދަށްއެރުމަށް ޙާއްސަ ކޮށްފައިވާ ސަރަހައްދުވެސް ސާފުކުރުމަށް ނިންމާފައިވާ ކަމުގައެވެ.\nމިމަސައްކަތަކީ ހަރަދުވެސް ހިނގާ އަދި ގިނަބައެއްގެ އެއްބާރުލުންވެސް ބޭނުންވާ ކަމެއްކަން އިރުޝާން ފަހަގަކުރެއެވެ. އަދި މިހާރު ގަބީލާއަށް ނިސްބަތްވާ ޒުވާންތަކަކާއި އެކު ކުރާމަސައްކަތަށް އަމިއްލަ އަތުން ހަރަދުކުރަންޖެހޭއިރު މިފަދަ ބުރަ ބޮޑު ކަމެއްގައި ގިނަބައެއްގެ ބައިވެރިވުން ބޭނުންވާކަން އޭނާ ފާހަގަކުރެއެވެ.


Nellaidhoo Ahmed Abdulla ge Ran Saalhees | Thiladhun\nޙުސައިން ޝަހުދީ ފެބްރުއަރީ 19, 2020\nހދ. ނެއްލައިދޫ އަސުރުމާގޭ، އަހުމަދު އަބުދުﷲ އަކީ ހދ. ނެއްލައިދޫ ރައްޔިތުންނަށާއި، ދިވެހި ދައުލަތަށް މެދު ނުކެނޑި 40 އަހަރާއި7މަހާއި 19 ދުވަހު ހިދުމަތްކުރެއްވި މުރާލި، ހީވާގި ޅިދުމަތްތެރިއެކެވެ. ނެއްލައިދޫ މީހުންގެ ނަމުންނަމަ އަޙްމަދުބޭ އަކީ އަތޮޅުންވެސް ހުނިޖަހާލެވޭ ފަދަ ނަމޫނާ ޚިދުމަތްތެރިއެކެވެ. އަހުމަދު އަބުދުﷲގެ ރަން ސާޅީސް އަހަރުގެ ޚިދުމަތް ނިންމާލެއްވީ ނެއްލައިދޫ ކައުންސިލްގެ އިދާރާގެ އެސިސްޓެންޓް ޑިރެކްޓަރުގެ މަޤާމުންނެވެ.\n20 އޮކްޓޯބަރ 1962ވީ ހޮނިހިރު ދުވަހު ހދ. ނެއްލައިދޫ އަސުރުމާގެއަށް އުފަންވި އަހުމަދު އަބުދުﷲ އަކީ، ހދ. ނެއްލައިދޫ އަސުރުމާގެ އަބުދުﷲ މުޙައްމަދާއި، މަރިޔަމް އާދަމަށް ލިބިފައިވާ 8 ދަރިންގެ ތެރެއިން ތިންވަނަ ދަރިފުޅެވެ. އާއިލާގެ އެހެން މެމްބަރުން ފަދައިން، އަހުމަދު އަބުދުއްﷲގެ ވެސް އެންމެ ފުރަތަމަ ތައުލީމީ ދަންމަރުގެ ވޮށްކޮޅު ދިއްލައިލީ މަންމަގެ އުނގުންނެވެ. މައިންބަފައިންގެ އޯގާތެރިކަމާއެކު އުފާވެރި ޅަފުރާގެ ދައުރު ހޭދަކުރެއްވީ މައިންބަފައިން ގާތުގައެވެ.\nއުމުރުން ހަ އަހަރުގައި ނެއްލައިދޫ މަކުތަބުގައި ތައުލީމު ހާޞިލްކުރަންފެށިއެވެ. ނެއްލައިދޫ މަކުތަބުން ހާއްޞަ ކުލާސް 1 އަދި2ނިންމުމަށްފަހު 1972 ވަނަ އަހަރު ފިނޭ ސުކޫލުން ތައުލީމު ހާޞިލްކުރިއެވެ.\nއޭގެފަހުން އާއިލީ މަސައްކަތުގެ ތެރެއަށް ނިކުމެވަޑައިގެން މައިންބަފައިންނަށް އެހީތެރިވެދީ، ފަޅުރަށްރަށުގައި ދަނޑުވެރިކަން ކުރުމުގައި އާއިލާއާއެކު އުޅުއްވިއެވެ. ދަނޑުހެއްދުމާ ދަރުކޮށުމަކީ އެދުވަސްވަރު މައިންބަފައިން އާމްދަނީ ހޯދުމަށް ކޮށްއުޅުނު މަސައްކަތްކަމުން، އަހުމަދު އަބުދުﷲ ވެސް އެ މަސައްކަތުގައި ހީވާގިކަމާއެކު އުޅުއްވިއެވެ. އެއަށްފަހު 1978 ވަނަ އަހަރު މާލޭ އިންގްލިސް ސުކޫލުން ގުރޭޑު5ކިޔަވާވިދާޅުވިއެވެ. މާލެ ބަދަލުވުމާ ހަމައަށްވެސް އަހުމަދު އަބުދުﷲ ފާހަގަކުރެވިފައިވަނީ ކިޔެވުމަށް ޝައުޤުވެރި، ހިތްވަރާއެކު ޢިލްމު ހޯދުމަށް ގަދައަޅައި މަސައްކަތްކުރާ ދަރިވަރެއްގެ ގޮތުގައެވެ. އަހުމަދު ކުލާހުންވެސް އެންމެ މަތީ ތަރަޖައިން ފާސްވުމަކީ މިކަމުގެ އަލިގަދަ ހެއްކެކެވެ.\n1987 ވަނަ އަހަރުގެ ޖުލައިމަހު، މާލޭގައި ފެށުނު އާއިލާ އެހީތެރިން ތަމްރީނުކުރާ ކޯހެއްގައި ބައިވެރިވެ، އެ ކޯހުން އެއްވަނަ ދަރަޖައިގައި ފާސްވެވަޑައިގެން، 1 މެއި 1979 ވަނަ އަހަރު ރަށަށް ވަޑައިގެން ރަށަށް ޚިދުމަތްދެއްވަން ފެއްޓެވިއެވެ. ރަށުގައި މަސައްކަތް ކުރައްވަން ޖެހިވަޑައިގަތީ ރަށު އޮފީހުގައިކަމުން ރަށު އޮފީހުގެ ގިނަ އިދާރީ މަސައްކަތްތަކުގައި ބައިވެރިވުމުގެ ފުރުޞަތު ވަނީ ލިބިވަޑައިގެންފައެވެ.\n1983 ވަނަ އަހަރުގެ އޮކްޓޫބަރު މަހުގެ 15 ވަނަ ދުވަހު ނެއްލައިދޫ ކުޑަކަތީބު ކަމުގެ މަޤާމަށް އަހުމަދު އަބުދުﷲ އައްޔަންކުރެވުނެވެ. ރަށުގެ ކުޑަކަތީބުކަމުގެ މަޤާމުގައި 17 އަހަރު ހޭދަކުރެއްވުމަށްފަހު ރަށުގެ ކަތީބު ކަމާ ހަވާލުވެ ވަޑައިގަތީ 2000 ވަނަ އަހަރުގެ އޮކްޓޯބަރ މަހުގެ 1 ވަނަ ދުވަހުއެވެ.\nއަހުމަދު އަބުދުﷲ ފާހަގަކުރައްވާ ގޮތުގައި ވޭތުވެދިޔަ 40 އަހަރުގެ ތެރޭގައި ވަރަށްގިނަ ކާމިޔާބީތައް ހާސިލްކުރެވިފައިވާކަމަށާއި، އެންމެ ބޮޑު ކާމީޔާބީއެއްގެ ގޮތުގައި ފާހަގަކުރައްވަނީ ކިޔަވާވިދާޅުވި ކޮންމެ ކޯހަކުން އެއްވަނަ ދަރަޖައިގައި ފާސްވުންކަމަށެވެ. ވަޒީފާ އަދާކުރެއްވިއިރު ގޮންޖެހުމެއް ކުރިމަތި ވެވަޑައިނުގަންނަވާކަމަށާއި ވަޒީފާއެއްގައި އުޅޭނަމަ ގޮންޖެހުންތަކެއް ކުރިމަތިވާނެކަން ދަނެގެން ވަޒީފާގައި ކުރިއަށްދާނަމަ ގޮންޖެހުމަކީ މާ ބޮޑުކަމަކަށް ނުވާނެކަމަށް އަހުމަދު އަބުދުﷲ ފާހަގަކުރައްވައެވެ.\nއަހުމަދު އަބުދުއްﷲ އާއެކު މަސައްކަތް ކުރެއްވި ފަރާތްތަކުން ފާހަގަކުރައްވާ ގޮތުގައި ރައްޔިތުންގެ ފަރާތުން އަންނަ ޝަކުވާތަކަކީ އެއްއިރެއްގައިވެސް ބޮޑުކަމަކަށް ނުވާކަމަށާއި ހިކުމަތްތެރިކަމާއެކު ކުރިމަތިވާ ކޮންމެ ގޮންޖެހުމަކާވެސް ކުރިމަތިލައްވަނީ ކެތްތެރިކަމާއެކުގައިކަމަށެވެ.\nމަސައްކަތުގެ މާހައުލަށް އައިސްފައިވާ ބަދަލުތަކަކީ މިއަދުގެ ކުދިންނަށް ނުހަނު ރަނގަޅު ބޮޑެތި ފަސޭހަތަކެއްކަމުގައި އަހުމަދު އަބުދުﷲ ފާހަގަކުރެއްވިއެވެ. އެގޮތުން ކުރީގައި މުވާސަލާތުކުރުމުގެ ދަތިކަން ހުންނަގޮތް ހިއްސާކުރައްވަމުން ވިދާޅުވީ އަތޮޅު އޮފީހުން ފޮނުވާ މެސެޖްތައް ނަގަން ދާންޖެހެނީ ވޯކީޓޯކީ ހިފައިގެން ރަށުގެ ގޮޑުދޮށުން ކަމަށާއި ވިއްސާރަވެ ވައިގަދަ ދުވަހެއްނަމަ ރޭންޖް ނުލިބި ވަރަށް ގިނަވަގުތު ހޭދަކުރަންޖެހޭ ކަމުގައެވެ. އަދި މިކަމުގެތެރޭން އެންމެ ހަނދާންވާ ދުވަހެއްކަމުގައި ފާހަގަކުރެއްވީ، ހަނދާންނެތިގެން ފޮތްނުލާ ދެވުމުން ބިންމަތީގައި މެސެޖް ލިޔުމަށްފަހު ފޮތް ބަލައި އަންނަން ޖެހުނުދުވަހެކެވެ.\nއަޙުމަދު އަބުދުﷲ އަކީ ރަށުގެ ތަރައްޤީއާއި ރަށުގެ އިޖުތިމާޢީ ޙަރަކާތްތަކުގައި ވެސް ފުޅާ ދާއިރާއެއްގައި ބައިވެރިވާ ފަރާތެއްގެ ގޮތުގައި ގިނަ ބަޔަކު ފާހަގަކުރެއެވެ. ރަށުގައި މިހާތަނަށް ހިންގުނު ތަރައްޤީގެ ކޮންމެ މަސައްކަތެއްގައި އަހުމަދު އަބުދުﷲގެ ދައުރު ވަރަށްވެސް ބޮޑެވެ. ރަށުގައި އެންމެ ފުރަތަމަ އުފެދުނު ޖަމްމިއްޔާ ނެއްލައިދޫ އެކުވެރިންގެ ދިރުމުގެ ފައުންޑަރު މެމްބަރެއްގެ ގޮތުގައި ހުންނެވިއިރު ޖަމްއިއްޔާގެ ފަރާތުން ކުރެއްވި ގިނަ މަސައްކަތްތަކެއްގައި އަމަލީގޮތުން ބައިވެރިވެފައިވާ ކަމުގައި އެޖަމްޢިއްޔާގެ ސެކެޓްރީޖެނެރަލް ފާހަގަކުރައްވައެވެ. އެގޮތުން ރަށު ފެންވަރުގައި ބޭސްފިހާރައެއް އެޅުމާއި އާންމުންނަށް ލައިބްރަރީގެ ޚިދުމަތް ދިނުމާއި ސުކޫލުގައި ފާހާނާ ބަރިއެއް އެޅުން ހިމެނެއެވެ.\nމިކޮންމެ ކަމެއްގައިވެސް އަހުމަދު ޢަބުދުﷲ އުޅުއްވީ އަމިއްލަ މަސައްކަތެއްގެ ގޮތުގައި ދެކެވަޑައިގެންނެވެ. ރަށުގެ ކުޑަކަތީބުކަމާ ހަވާލުވުމަށްފަހުވެސް ރަށުގެ ތަރައްޤީއަށް ޓަކައި ކުރައްވަން ޖެހިވަޑައިގެން ކޮންމެ ކަމެއްގައި އަހުމަދު އަބުދުﷲ ހިންމަތާ މިންނަތާއެކު ރައްޔިތުންނާއެކު ސާބިތުވެ ހުންނެވިއެވެ. ރަށު ތެރޭން މިއަދު މިފެންނަމުންދާ ކަރަންޓުގެ އަލިކަން މިއަދު މިދެކޭ ގޮތަށް ބަދަލުކުރެއްވުމަށްޓަކައި ރައްޔިތުންނާ ގުޅިގެން ބުރަ ބޮޑެތި މަސައްކަތްތަކެއް ކުރެވިގެންދިޔައެވެ. އަހުމަދު ޢަބުދުﷲއާއެކު މަސައްކަތްކުރުމުގެ ފުރުޞަތު ލިބިފައިވާ ގިނަ މުވައްޒަފުން ފާހަގަކުރައްވާ ގޮތުގައި އަހުމަދު އަބުދުﷲއަކީ ޝައުޤުވެރިކަމާއެކު މަސައްކަތުގައި ދެމިހުންނަ ހަރުދަނާ ލީޑަރެކެވެ. ހިންގުންތެރި މުރާލި ވެރިއެކެވެ.\nއަޙުމަދު އަބުދުﷲ ކަތީބުކަމާއި ހަވާލުވެވަޑައި ގަތުމަށް ފަހުވެސް ރަށުގެ ތަރައްޤީއަށް ޓަކައި ރައްޔިތުންނާއި ގުޅިގެން ގިނަމަސައްކަތްތަކެއް ކުރެއްވިއެވެ. އެގޮތުން ރަށުގެ ތަޢުލީމު ކުރިއެރުވުމަށްޓަކައި ރަށު ސުކޫލުގައި ގުރޭޑު 8 އުފެއްދުމަށް ރައްޔިތުންނާއި ގުޅިގެން ކުރެވުނު މަސައްކަތްތައް ފާހަގަކޮށްލަން ޖެހެއެވެ. ޒިންމާދާރުވެރިޔާގެ މަޤާމުގައި ހުންނެވިއިރުވެސް ފާހަގަކުރެވުނީ ރަށުގެ އެންމެހާ މުއައްސަސާތަކަށް އެއްބާރުލުން ދެއްވި ވެރިއެއްގެ ގޮތުގައެވެ.\nމިޒާޖުގައި މަޑުމައިތިރިކަމެއް ހުންނަ އަހުމަދު އަބުދުﷲ އަކީ ރައްޓެހިންގެ ތެރޭގައި ސަކަ މަޖާ މިޒާޖެއްގެ ވެރި ބޭފުޅެކެވެ. ރައްޓެހިންނާ ގާތް ގުޅުމެއް ބާއްވަވާ އެހީތެރިކަން ފޯރުކޮށްދެއްވާ ބޭފުޅެކެވެ. އާއިލާގެތެރޭގައިވެސް ދަރިންނާ ގާތްގުމެއް އުފައްދަވާ ހުރިހާ ދަރިންގެ ލޯބި ލިބިވަޑައިގެންފއިވާ ބޭފުޅެކެވެ. ހދ. ނެއްލައިދޫ ސާރާޒް ސަމީރާ ހަސަނާ ކައިވެނި ބައްލަވައިގެން ހުންނެވިއިރު2ފިރިހެން ދަރިންނާއި5އަންހެން ދަރިން އަދި7ކާފަދަރިން ދުނިޔޭގައި އެބަތިއްބެވެ.\nއަހުމަދު އަބުދުﷲގެ ރަން ސާޅީހަކީ ނެއްލައިދޫގެ ކޮންމެ ހިތަކާއި ގުޅިފައިވާ ޚިދުމަތްތެރި ސާޅީސްކަން ކަށަވަރެވެ.\nނޯޓު: މިރިޕޯޓުގައިވާ މައިގަނޑު މަޢުލޫމާތަކީ ތިލަދުންމަތީ ދެކުނުބުރީ ނެއްލައިދޫ ކައުންސިލްގެ އިދާރާގެ ވެބްސައިޓުން ނަލަލުކޮށްފައިވާ މަޢުލޫމާތު ތަކެކެވެ. އަދި އެކައުންސިލްގެ ވެބްސައިޓުގައި އަހުމަދު އަބުދުﷲ ބެހޭގޮތުން ހިމަނާފައިވާ ރިޕޯރޓްގެ ބައިތައް މިލިޔުމުގައި ނަކަލުކޮށްފައިވާނެއެވެ.\n19 ފެބްރުއަރީ, 2020 | 9:43\nމިއީ ނެއްލައިދޫ ކައުންސިލްގެ ލިޔުމެއް. މި ނޫހުގެ ހަރު މުދަލަކަށް މި ރިޕޯޓް ހެދީތީ ހިތާމަ ކުރަން


Kulhudhuffushi Online - Mioi aee ramadhaan maheve. “negetiv” teynkun “pozitiv” teynkah funmaalaasheve!\nމިއޮތް އައީ ރަމަޟާން މަހެވެ. “ނެގެޓިވް” ޓޭންކުން “ޕޮޒިޓިވް” ޓޭންކަށް ފުންމާލާށެވެ!\nފާނޫޒް - 1 year ago - 27 މެއި 2017\nބަރަކާތްތެރި ރަމަޟާން މަސް އަޅުގަނޑުމެންނާ ބައްދަލުކޮށްފި އެވެ. ލަހެއް ފަހެއް ނެތި އެވެ. އަޅުގަނޑުމެންގެ ހަޔާތަށް ނުހަނު ބޮޑެތި ބަދަލުތަކެއް އަންނަ މައްސަރެކެވެ. ހުރިހާ މުސްލިމުންވެސް އެމީހަކަށް ވީ ވަރަކުން އަޅުކަންތައްތައް އިތުރު ކުރެވޭތޯ ބަލައެވެ. އަޅުގަނޑުމެން އުފާކުރުން އައުލާކަން ބޮޑު ކަމެއް ނޫންތޯއެވެ. ނަމަވެސް ހިތާމައަކީ މި އުފާވެރި މައްސަރުގައި ރަނގަޅު ބަދަލުތަކެއް މީހުން ގެނެވޭތޯ މަސައްކަތް ކުރާއިރުވެސް ހަޖޫ ޖަހާލައި ފުރައްސާރަ ކޮށްލާ މީހުން ނިކަން ގިނަ ވާ ކަމެވެ. “ޕޮޒިޓިވިޓީ” ގެ ދަށުން އަދި ވިސްނޭނެ ކަމަށް ބަލަމާ ހިނގާށެވެ.\nމީހަކު އިސްލާހުގެ މަގުން ފިޔަވަޅެއް އެޅުމަށް ފަސް ވަގުތު ނަމާދުގެ ޖަމާޢަތަށް އަރާނަމަ ކުރިމަތިވާ ނިކަން އާންމު ފުރައްސާރައަކަށް ބަލާލަން ހިނގާށެވެ. “ކަލޭ ކޮން އިރަކުތަ ޝެއިޚަކަށް ވީ؟ ކަލޭ މިހާރު ފާޅައަކަށް ވީ ދޯ؟”. ނިކަން ވިސްނާށެވެ! ނަމާދުގެ ޖަމާޢަތަށް ހާޒިރުވުމަކީ ކޮންމެ މުސްލިމު ފިރިހެނަކަށްވެސް ވާޖިބެކެވެ. ރޯދަ މަހަސް، ރޯދަ މަސް ނޫނަސް އޭގައި ތަފާތެއް ނެތެވެ. ނަމަވެސް އަޅުގަނޑުމެންގެ ނޭއްގާނީ ކަމުން ނުވަތަ އީމާންތެރިކަން ކުޑަކަމުން ނޭރެނީ އެވެ. ދެން ތިމާއަށް އަދި ނަމާދަށް އަރާލަން މަސައްކަތް ނުކުރެވޭ ހާލު އެހެން މީހުންނަށް ފުރައްސާރަ ކުރަނީ ކީއްކުރަންތޯ އެވެ. ތިބާވެސް ރަނގަޅު ބަދަލެއް އާދޭތޯ، ފުރަތަމަ ފިޔަވަޅު އެޅޭތޯ އަޅެ މަސައްކަތް ކުރާށެވެ. އަޅުގަނޑަށް ހީވާ ގޮތުން ތިބާއަށް އަދި ނުވިސްނެނީ އެވެ.\nއަނެއްކާ އެހެން މިސާލެކެވެ. ރަމަޟާން މަހާ ދިމާކޮށް އެކި މީހުން ނަމާދު ގަޑިތަކުގެ ތަފްސީލް ހުންނަ ގަނޑުތައް ހަދައި، ބަހައި، ސޯޝަލް މީޑިއާގައި ޝެއާކޮށް ހަދަ އެވެ. މިގޮތަށް ޝެއާކުރަން ފެށުމުން މީހުންގެ ފުށުން އިވޭ ހަމަ ވަރަށް އާންމު ބަސްކޮޅެކެވެ. “ރޯދަ މަހު އެކަނިތަ ނަމާދު ކުރަން ޖެހެނީ؟” މިއީ އަޅުގަނޑަށް އެހާ މުހިއްމު ސުވާލެއް ނޫނެވެ. ނަމާދުކުރަން ޖެހެނީ ހަމައެކަނި ރަމަޟާން މަހަކު އެކަންޏެއް ނޫނެވެ. ނަމަވެސް، މި ބަރަކާތްތެރި މައްސަރު ގިނަ ބަޔަކު ނަމާދަށް ޖަމާއަތަށް ދިއުމަށް މަސައްކަތް ކުރެ އެވެ. އެހެންކަމުން މިފަދަ ފޮޓޯ ތަކާއި، ގަނޑުތައް މިއީ ހަމަ ގިނަ ބަޔަކަށް ނިކަން ފައިދާ ކުރާ ތަކެތި ކަން ފާހަގަ ކޮށްލަން ޖެހެއެވެ. ހަމަ އެ ފެންނަ ފޮޓޯ ގަނޑުން މީހަކު ނަމާދު ކުރުމަށް ހިތްވެސް ޖެހިދާނެ ނޫން ހެއްޔެވެ؟ އެހެނީ، ރަމަޟާން މަހު ނަމާދުކުރަން ފަށާ ބައެއް މީހުން އެގޮތުގައި ސާބިތުވާ ކަމީ ފެންނަން އޮތް ނުހަނު ބޮޑު ހަޤީޤަތެކެވެ.\nލިޔުން މާ ދިގުވީމާ ކިޔާ ހިތް ނުވެ ދާނެ އެވެ. އެހެންވީމާ މި ފަހަރަށް ކުރު ކޮށްލަން ހިނގާށެވެ. އަހަރެމެންގެ ތެރޭގައި “ރަމަޟާން އޮންލީ” މުސްލިމުންނާއި “ފުރައިޑޭ އޮންލީ” މުސްލިމުން ނުލާހިކު ގިނަ އެވެ. ކޮންމެ ގޮތެއް ވިޔަސް މިއީ ހިތާމަ ކުރަން ޖެހޭ ކަމެކެވެ. އެފަދަ މީހުންނަކީ ހަޤީޤީ މުސްލިމުންނެއް ނޫނެވެ. ނަމާދަކީ ދީނުގެ ތަނބެވެ. ފަސް ވަގުތު ނަމާދު ނުކުރަންޏާ އޭނާ މުސްލިމަކަށް ނުވާނެ އެވެ. އެއީ ހަމަ އެންމެ “ބޭސިކް ލެވެލް” އެވެ. އެންމެ މުހިއްމު ކަމަކަށް ނަމާދުގެ ބައި ފުރިހަމަ ކޮށްލަން ހިނގާށެވެ. މި ރަމަޟާން މަހުގެ “ރިސޮލިއުޝަން” ގެ އެންމެ މުހިއްމު ބަޔަކަށް ފަސް ވަގުތު އެ ނަމާދުގެ ވަގުތުގައި އަދާ ކުރަން އަޒުމު ކުރަމާ ހިނގާށެވެ. އާންމު ދިރިއުޅުމުގައި ކުރާ ތަންކޮޅެއް އާދައިގެ ކަންކަން އިހަށް އެއްކައިރި ކޮށްލާފައި ނަމަވެސް އެންމެ ރަގަޅެވެ. މި ރޯދަ މަސް ނިމޭއިރު އެހެން ލެވެލް އަކަށް ފުންމާލާ މުސްލިމުންގެ ތެރޭގައި ހިމެނޭތޯ ބަލަން ވާނެ އެވެ.\nނިންމާލުމުގެ ކުރިން ދެން އޮތް މައުޟޫއު ގެ ވާހަކަ ވެސް ހާމަކޮށްލާނަމެވެ. ދެން “ޕޮޒިޓިވް” މައުޟޫގެ ދަށުން ގެނެސް ދެވޭތޯ މަސައްކަތް ކުރާނީ ޝުކުރު އަދާކުރުމުގެ މުހިއްމު ކަމުގެ މައްޗަށް އަލިއަޅުވާލާ ގެނެސްދެވޭ ލިއުމެކެވެ. ﷲ ގެ އިރާދަފުޅާއެކު އެ ލިޔުންވެސް މާ ލަސް ނުކޮށް ގެނެސް ދޭނަމަވެ. މާތް ﷲ އަޅުގަނޑަށާއި ތި އެންމެހާ މުސްލިމުންނަށް މި ރަމަޟާން މަހަކީ ހެޔޮކަމުން ފުރިގެންވާ މައްސަރެއް ކަމުގައި ލައްވައި، ލައިލަތުލް ޤަދުރި ވިލޭރޭގެ މާތްކަން މިންވަރު ކޮށްދެއްވާށިއެވެ. އަދި މި މަހުގައި ފާފަ ނުފުއްސެވޭ އަބާއްޖަވެރިންގެ ތެރެއިން އަޅަމެން ނުލައްވާށިއެވެ. އާމީން.\nމުލަ ރޯދަަ ދުވަހަކީ ހޮނިހިރު ދުވަސް ކަމަށް ކަނޑައަޅައިފި\nމިނިވަން ޗެމްޕިއަންޝިޕް 2017 ގެ ފައިނަލް ރައުންޑް ހޯސްޓް ކުރުމުގެ ފުރުސަތު ހުޅުވާލައިފި


America gai Gina Maruthakeh, Namaves Musaara Nudhevigen Doctorun Geyah - Vaguthu\nއެމެރިކާގައި ގިނަ މަރުތަކެއް، ނަމަވެސް މުސާރަ ނުދެވިގެން ޑޮކްޓަރުން ގެއަށް\nމުޅި ދުނިޔެއަށް ކޮވިޑް-19 ގެ ބިރުވެރިކަން ފެތުރި، ޑޮކްޓަރުންނާއި ނަރުހުން ބޭނުންވެފައިވާ ދަނޑިވަޅެއްގައި، އެމެރިކާގެ ފްލޮރިޑާގެ ހޮސްޕިޓަލެއްގައި މަސައްކަތް ކުރަމުން އަންނަ ޑޮކްޓަރުންނާއި ނަރުހުން ގެއަށް ފޮނުވަން ފަށައިފިއެވެ.\nއެމެރިކާގައި މިހާތަނަށް ކޮވިޑް-19 ޖެހިގެން 350000 އަށް ވުރެ ގިނަ މީހަކު ރިޕޯޓް ކޮށްފައިވާއިރު، ފްލޮރިޑާގައި މި ބަލި ޖެހިގެން މިހާތަނަށް 12350 މީހަކު ވަނީ ރިޕޯޓް ކޮށްފައެވެ. އަދި އެ ސިޓީން 221 މީހަކު ވަނީ މަރުވެފައެވެ.\nޖެކްސަން މެމޯރިއަލް ހޮސްޕިޓަލުގެ ބައެއް މުވައްޒަފުން ބުނެފައިވަނީ އެމީހުން އަމިއްލަޔަށް ޗުއްޓީ ނަގަން ނިންމާފައިވާއިރު، ބައެއް ހެލްތް ޕްރޮފެޝަނަލުން މުސާރަ ނުހިނގާ ގޮތަށް ގެއަށް ފޮނުވުމަށް ނިންމާފައިވާ ކަމަށެވެ. މުވައްޒަފުން ގެއަށް ނިންމާފައިވަނީ ކީއްވެ ކަން ބުނެދޭން ދަތި ކަމަށް އެމީހުން ވަނީ ބުނެފައެވެ.\n"މުވައްޒަފުން ފޮނުވާލުމަށް ނިންމާފައިވަނީ ކީއްވެ ކަމެއް ނޭނގޭ. އެހެން ގައުމުތަކުގެ ސަރުކާރުން އަންނަނީ ހޮސްޕިޓަލްތައް ވީހާވެސް ގިނައިން ހެލްތް ޕްރޮފެޝަނަލުން ބޭނުންވާ ކަމަށް ބުނަމުން. އެކަމަކު މިއީ އޭގެ އިދިކޮޅު. ގިނަ ބަލި މީހުންތަކެއް މަރާއި ހަނގުރާމަ ކުރަމުން އަންނައިރު ބައެއް ހެލްތް ވޯކަރުން ގެއަށް ފޮނުވަނީ" ހޮސްޕިޓަލުގެ މުވައްޒަފަކު ބުނެފައިވއެވެ.\nބައެއް މުވައްޒަފުން ގަބޫލު ކުރާ ގޮތުގައި މިގޮތަށް ނިންމާފައިވަނީ ހޮސްޕިޓަލްގެ އާމްދަނީ ދަށްވެގެން އުޅޭތީއެވެ. އަދި މިގޮތަށް ހަދާފައިވަނީ އެންމެ ހޮސްޕިޓަލެއްގައި ނޫން ކަމަށާއި ގިނަ އަދަދެއްގެ ހޮސްޕިޓަލުތަކުގައި މިގޮތަށް މުސާރަ ނުހިނގާ ގޮތަށް ބައެއް މުވައްޒަފުން ވަނީ ފޮނުވާފައި ކަމަށް މީޑިއާ ރިޕޯޓްތައް ވަނީ ބުނެފައެވެ.\nމުވައްޒަފުން ގެއަށް ފޮނުވާލަމުން ދަނީ މުސާރަ ދެވޭނެ ވަރުގެ އާމްދަނީއެއް ހޮސްޕިޓަލްތަކަށް ނުލިބޭތީ ކަމަށް ބައެއް ރިޕޯޓްތައް ބުނި ނަމަވެސް އެއްވެސް ހޮސްޕިޓަލަކުން އަދި އެކަން ކަށަވަރު ކޮށެއް ނުދެއެވެ.\nމުޅި ދުނިޔެއަށް މި ވައިރަސް ފެތުރިފައިވާއިރު، މި ބަލި ޖެހިގެން އެންމެ ގިނަ މީހުން މިހާތަނަށް ބަލި ޖެހިފައި ވަނީ އެމެރިކާއިންނެވެ. އެމެރިކާގެ ހާލަތު ދުވަހުން ދުވަހަށް ގޯސްވަމުން އަންނައިރު އެގައުމުން މަރުވި މީހުންގެ އަދަދު މިހާރު ވަނީ 10،000 އަށް އަރާފައެވެ. ގިނަ ޑޮކްޓަރުންނާއި ނަރުހުން ތިބެނީ އެމީހުންގެ ޒަރޫރީ މަސައްކަތް ހުއްޓާލައި ބަލި މީހުންނަށް ފަރުވާ ދިނުމުގައެވެ.\nއޭޕްރީލް 7, 2020 09:49\nތަންތަނުގެ ވެރިންނަށް މޮޔައިން އައްޔަނުކުރީމާ ވާނީ ތިހެން! މި ރާއްޖޭގައިވެސް ހުންނާނެ ތިކަހަލަ އެއްޗެއް!


Lamarukazee nizam kamiyaabu vaany ekugai masakkaiykoggen\nލާމަރުކަޒީ ނިޒާމް ކާމިޔާބުވާނީ އެކުގައި މަސައްކަތްކޮށްގެން\nމިނިސްޓަރު އިމްރާން އަބްދުﷲ: ލާމަރުކަޒީ ނިޒާމް ކާމިޔާބުކުރުމަށް ކައުންސިލްތަކުން ސަރުކާރަށް އެއްބާރުލުންދޭން ވަނީ ގޮވާލައްވާފައި\nލާމަރުކަޒީ ނިޒާމު ކާމިޔާބު ކުރެވޭނީ ކައުންސިލް ތަކުން ސަރުކާރާ ގުޅިގެން މަސައްކަތްކޮށްގެން ކަމަށް ހޯމް މިނިސްޓަރު އަދި ލޯކަލް ގަވަމެންޓް އޮތޯރިޓީ (އެލްޖީއޭ)ގެ ރައީސް އިމްރާން އަބްދުﷲ ވިދާޅުވެއްޖެ އެވެ.\nއިމްރާން މިފަދަ އިން ވިދާޅުވެފައި ވަނީ އަލަށް މަގާމާ ހަވާލުވި ކައުންސިލްތަކުގެ މެމްބަރުން މަގާމަށް އަހުލުވެރިކުރުމަށް ހިންގާ އޮރިއެންޓޭޝަން ޕްރޮގްރާމް ފެށުމުގެގޮތުން ކުރި އަށް ދިޔަ ރަސްމިއްޔާތުގައި ޝަރަފްވެރިކޮށްދެއްވައި ވާހަކަ ފުޅުދައްކަވަމުންނެވެ.\nއިމްރާންގެ ވާހަކަފުޅުގައި މި ސަރުކާރުން ލާމަރުކަޒީ ނިޒާމަށް ބަހައްޓާ އަހަންމިއްޔަތުކަން ފާހަގަކުރެއްވި އެވެ. އެގޮތުން މި ސަރުކާރު ވެރިކަމާ ހަވާލުވީ އެ ނިޒާމް ނެތިދާން ކައިރިވެފައިވަނިކޮށް ކަމަށާއި ހާއްސަ އިސްކަމެއް ދީގެން ލާމަރުކަޒީ ނިޒާމުގެ ގާނޫނަށް އަށް ވަނަ އިސްލާހު ގެނައީ ނިޒާމު ހަރުދަނާ ކުރުމުގެ ގޮތުން ކަމަށް ވިދާޅުވި އެވެ.\nއިމްރާން ވިދާޅުވީ ލާމަރުކަޒީ ނިޒާމު ހަރުދަނާކޮށް ދެމެހެއްޓުމަށްޓަކައި ސަރުކާރުން ކުރަމުން އަންނަ މަސައްކަތްތަކުގައި ކައުންސިލްތަކުގެ އެއްބާރުލުން ބޭނުންވާނެ ކަމަށެވެ. މި ސަރުކާރުގެ ބޭނުމަކީ ތަރައްގީގެ މަސައްކަތްތަކުގައި ސަރުކާރާއި ކައުންސިލްތަކާއި ގުޅިގެން ރައްޔިތުންނަށް ހިދުމަތްކޮށްދޭ ކައުންސިލް ތަކެއް ބިނާކުރުން ކަމަށް އިމްރާން ވިދާޅުވި އެވެ.\n"ރަށުގައި ހިމެނޭ ދައުލަތުގެ އެހެން މުއައްސަސާތަކާ ރަށުގެ އިސްވެރިންނާއި ޖަމިއްޔާ ޖަމާއަތްތަކާ ކައުންސިލްތަކާ ގުޅިގެން މަސައްކަތް ކުރުމުން މެނުވީ މި ނިޒާމުން ރައްޔިތުންނަށް ފޯރުކޮށްދޭންޖެހޭ އެންމެ މަތިވެރި ހިދުމަތްތަކާއި ފޮނި މީރުކަން ލިބިގެންނުދާނެކަން އެއީ ގަބޫލު ކުރަން ޖެހޭ ހަގީގަތެއް،" މިނިސްޓަރު އިމްރާން ވިދާޅުވި އެވެ.\nއެލްޖީއޭ އިން މިއަދު ފެށި މި އޮރިއެންޓޭޝަން ޕްރޮގްރާމް މި މަހުގެ 27 ވަނަ ދުވަހުގެ ނިޔަލަށް ކުރި އަށް ގެންދާން ވަނީ ހަމަޖެހިފަ އެވެ. މި ޕްރޮގްރާމް ކުރިއަށް ގެންދަނީ ވާޗުއަލްކޮށެވެ. މި ޕްރޮގްރާމްގައި ކައުންސިލްތަކުގެ ގާނޫނީ ބާރުވެރިކަމާއި ޒިންމާތަކާއި އިދާރީ މަސައްކަތްތަކާ ގުޅޭ މައުލޫމާތުތައް އަލަށް ހުވާކުރި ކައުންސިލް މެމްބަރުންނާއި އަންހެނުންގެ ތަރައްގީ އަށް މަސައްކަތް ކުރާ ކޮމެޓީގެ މެމްބަރުންނަށް އެލްޖީއޭ އިން ދޭނެ އެވެ.\nއެލްޖީއޭ އިމްރާން އަބްދުﷲ ލޯކަލް ކައުންސިލްތަކުގެ އިންތިހާބު\nތިން ސިޓީއަށް ޑެޕިއުޓީ މޭޔަރުން ހޮވައިފި\nއާ ކައުންސިލަރުން ހުވާ ކުރައްވައިފި\nކައުންސިލަރުން ހުވާކުރުން އޮންލައިންކޮށް\nކައުންސިލްތަކަށް 450.3 މިލިއަން ރުފިޔާ ދީފި


Raeesge Anbikanbalunge Heyo Edhunthakaa Eku Mi Aharuves Kadhuru Bahanee\nރައީސް އަބްދުﷲ ޔާމީންގެ އަނބިކަނބަލުން ފާތުމަތު އިބްރާހީމްގެ ހެޔޮ އެދުންތަކާއެކު މިއަހަރު ވެސް ކަދުރު ބަހަމުން އެބަ ގެންދެއެވެ.\nއެހެން އަހަރުތަކެކޭ އެއްގޮތަށް މިއަހަރު ވެސް ކަދުރު ބަހަމުން ގެންދަނީ ފާތުމަތު އިބްރާހީމް އިސްކޮށް ހުންނަވައިގެން ހިންގަވަމުން ގެންދަވާ ސަދަގާތު ފައުންޑޭޝަނުންނެވެ.\nސަދަގާތު ފައުންޑޭޝަންގެ ފަރާތުން ވީއެފްޕީއަށް މައުލޫމާތު ދިން އޮފިޝަލަކު ވިދާޅުވި ގޮތުގައި ކަދުރު ބެހުމުގެ ޕްރޮގުރާމު އިއްޔެ ރަސްމީކޮށް މާލޭގައި ވަނީ ފަށާފައެވެ.\n"ހުރި ވަރަކުން އަތޮޅު ތެރެއަށް ވެސް ކަދުރު ފޯރުކޮށްދެވޭނެ. މިއީ ސިޔަސީ މަގުސަދެއްގައި ވަކި ބަޔަކު ބަލައިގެން ބަހާ ކަދުރެއް ނޫން،" އޮފިޝަލު ވިދާޅުވިއެވެ.\nސަދަގާތު ފައުންޑޭޝަނުން ކަދުރު ބަހަން ފަށާފައިވާ އިރު އެ ކަދުރު ހޯދާ ގޮތާއި އެ ކަދުރާ ބެހޭ ތަފުސީލުތައް އެ ފައުންޑޭޝަނުން ހާމައެއް ނުކުރެއެވެ. ވީއެފްޕީއާއި ވާހަކަ ދެއްކި އޮފިޝަލު ވިދާޅުވީ އެ ކަދުރު ހޯދަނީ ފައުންޑޭޝަނުން ކަމަށެވެ.\nކަދުރު ބެހުމުގެ އިތުރުން މާލޭގެ ބައެއް އަވަށްތަކުގެ ގޭގެއަށް ފާތުމަތު އިބްރާހީމް ޒިޔާރަތް ކުރައްވަމުން ގެންދަވާ އިރު އެކަމަނާ ވަޑައިގަންނަވާ ގޭގޭގެ އަހުލުވެރިންނަށް ވެސް ކަދުރާއި ފުށާއި މަސްދަޅާއި ފައިސާގެ އެހީ ވެސް ދަނީ ސަދަގާތު ފައުންޑޭޝަން މެދުވެރިކޮށް ފޯރުކޮށްދެމުންނެވެ.\nސަދަގާތު ފައުންޑޭޝަނުން ކަދުރު ބަހަމުންދާ އިރު ކޮންމެ އަހަރަކުހެން ސައުދީ އަރަބިއްޔާއިން ދިވެހިންނަށް ބެހުމަށް ދެމުންދާ ކަދުރު މިއަހަރު އަދި ނުލިބޭ ކަމަށް އިސްލާމިކް މިނިސްޓްރީން ވަނީ ބުނެފައެވެ.\nސައުދީ އަރަބިއްޔާއިން 2016 ވަނަ އަހަރު ރައްޔިރތުންނަށް ބަހަންދިން ކަދުރުން ބައެއް ސަދަގާތު ކައުންޑޭޝަނަށް ނަގައި ފާތުމަތު އިބްރާހީމްގެ ހެޔޮ އެދުންތަކާއެކު ކަދުރު ބެހި މައްސަލަތަކެއް ފެންމަތިވެފައިވެއެވެ.\nމާލޭ ސިޓީ ކަދުރު ފަސްޓްލޭޑީ\nއާނ... އެނގެންޖެހޭ ހޯދިގޮތެއް. އެއީ ރައްޔިތުންގެ ހައްގެއް ހޯދިގޮތް އެނގުން. ރާއްޖޭގެ ހުރިހާވެސް ހަލާކަކީ ގަމާރުކަންމަތީ އުޅެން ބޭނުންވާ ރައްޔިތުން ގިނަވުން\nމިހާރު މިއީ ތަނަކީ ދައުލަތަށްވުރެގިނައެހީ ވެދެއްވާ... ފައިސާ ކަދުރު ހަނޑޫ ހިތާނުކޮށދިނުން ހައްޖަށްފޮނުވުން\nމަހާ ރެހެންދި ކަމުގަ ނެތީސް ތިކަން ފެއްޓުނު ނަމަ ވަރަށް ތާޢީދު ކުރީސް....! މީ ވަރަށް ވާހަކަ..! އަންނަ ދައުރުގަ ފިކަލުން ވެރިކަމުން ނުހޮވުނަސް ތިކަން ކުރިއަށް ގެންދާ ނަމަ ތާޢީދު ކުރާނަން...! މީވެސް ވަރަށް ވާހަކަ!\nސައުދީ ސަރުކާރުން މިފަހަރު ކަދުރުތައް ބަހަން ހަވާލުކުރީ ފާތުމަޔާ އުތަ\nވީއެޕްޕީ ކަދުރުގެ ވާހަކަ ނުދައްކާ! ނޫނީ ޖޫރިމައިނާ ކޮށްފާނެ، ނޫނީ ނޫސް ބަންދުކޮށްފާނެ، މިއަހަރަކުދެން ސައުދީއަކުން ކަދުރު ލިބޭނެހެން ހީނުވޭ،\nޥީއެފްޕީ ކަިރެެގަ ބުނަންޖެހޭތަ ހޯދި ގޮތެއް؟


އެޑްމިން – Page 241 – Liyuntheringe Gulhun\nVisitors online  193:users  0guests  167bots  26The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\n“އޮނަވިހީ”ގެ ބަދަލުގައި “ނަވާރަ” މި ލަފުޒު އުފެއްދީ ދިވެހި ކުޑަކުއްޖެކެވެ.\n11 ޖެނުއަރީ 20132 ޚިޔާލުބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 8665\nޢަބްދުލްޢަޒީޒު ޖަމާލު އަބޫބަކުރު (2011)ދިވެހީގެ ގުނުން ނުވަތަ ވިޔައަކުރުގެ ނަންތައް ދިވެހިބަހުން މި ހުންނަނީ އަވަށްޓެރި ޤައުމުތަކުގެ ބަސްތަކުގައި ވެސް ހުންނަކަހަލަ ގޮތަކަށެވެ. މި ގޮތަށް މި ދިމާވަނީ މި ހުރިހާ ބަސްތަކެއްގެ މައި ބަހަކީ އެއް ބަހެއް ކަމުގައިވާ ސާންސްކިރިތު ބަސް ކަމަށް ވާތީ ކަމަށް ދެންނެވިދާނެ އެވެ. މިސާލަކަށް: 1، 2، 3، … އޭކު، ދޯ، ތީން،… (ހިންދީ)، އެކައި، ދެކައި، ތުނައި،… (ސިންގަޅަ)، ސަތޫ، ދުއާ، ތިގާ…. (މެލޭޝިއާ)، އެކްޓާ، ދުއިދިއާ، ތިންދިއާ…… (ބަނގްލާ)، ….. މިފަދަ ގޮތްގޮތަށެވެ.\n10 ޖެނުއަރީ 2013ބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 3015\nފަތުޙުﷲ އަޙްމަދު ، މޫރިތިގެ، ހއ. އިހަވަންދޫ\nޤަދަރާއި ލޯތްބާ ލިބޭ ޝަރަފާއި ފަޚްރާ ދެވޭތިޔަފަދަ ނެތް ހެޔޮ ބަޔެއް މުޅި ދޭހުން ކައުނުގާ\nމުޅި ދޭހުން ކައުނުގާ ތިޔަފަދަ ނެތް ހެޔޮބަޔެއްޤަދަރާއި ލޯތްބާ ދެވޭ ޝަރަފާއި ފަޚްރާ ލިބޭ\nވިހި އަހަރު ކުރިން ދިމާވި ދަތުރުވެރިޔާ އާއި، ހުނި ލައިގެން ދުފަންހުރި ބޭބެ\n10 ޖެނުއަރީ 20132 ޚިޔާލުއިޖްތިމާޢީ, ދީނާއި ދުނިޔެއެޑްމިން\nކިޔާފައިވާ ޢަދަދު: 4590\nޑޮކްޓަރ މުޙައްމަދު ރަޝީދު\nފުރަ މާލޭގެ އުތުރު ފަރާތެވެ. ރީތި ހެނދުނެކެވެ. ދީފައި އޮތީ ބޭސް އަތްވެވެ. އުތުރުން ބާރަށް ޖެހޭ ރީތި ވައިރޯޅިއާއި، އަރައިގެން އަންނަ އިރުގެ މަޑު އަތްވާ އެކުވުމުން ހެނދުނަށް އިތުރު ތާޒާ ކަމެއް ގެނެސްދެއެވެ. ބޮޑު އޮޑިފަހަރުފަހަރުން، ބާލާ ޓައްޕު ބުރި ބުރީގައި، ބޮޑެތި ކަންނެލި، މާރުކޭޓާ ދިމާއަށް މިސްރާބު ޖަހައެވެ. ގައިގައި ސަރުބީގެ އެންމެ ކަންފުޅެއް ވެސް ނެތް، ވަރުގަދަ ޒުވާނުން އެ ތަކެތި ދަމަމުން ގެންދެއެވެ. ހިކި އެންދެރީގެ ދިހުން ކުލައަރާ އަތްތަކާއި މުލައްދަނޑިތަކެވެ. ކަސްރަތު ލިބި، ވާންވެ ވަރުގަދަވެފައިވާ، އަނގުނުތަކެވެ. ސަރާ (21)\n9 ޖެނުއަރީ 20132 ޚިޔާލުބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 6296\nމޫސާ ސާޢިދު، މަރަދޫ(5 ޖެނުއަރީ 2012 (ހޮނިހިރު) ގުޅޭ)\nއޭގެފަހުން ހިނދުކޮޅަކަށްވެސް ޢިމްރާންގެ ކުރިމަތީގައި މަޑުކުރުމެއްނެތި އޭނާ އެތަނުން ހިނގައިގެންފިއެވެ.\nދުވަސްތަކަކަށްފަހު ރާއްޖޭން ބޭރުގައި އުޅުމަށްފަހު އެޢާއިލާގެ ޑޮކްޓަރ ޝަހީދު މާލެއައީ ސަރާ އެގެއިން ނިކުމެގެންދިޔަ ދުވަހުއެވެ. އޭނާ މަލަކާއާ ބައްދަލުކުރީ ޖެހިގެން އައި ދުވަހުއެވެ.\n8 ޖެނުއަރީ 2013އެހެނިހެންއެޑްމިން\nކިޔާފައިވާ ޢަދަދު: 144\nހަތް ލައްކަ ޒިޔާރަތުގެ ތަހުނިޔާ!\nލިޔުންތެރިން ގުޅުމުގެ ވެބްސައިޓް (www.liyuntherin.org) އަށް އިއްޔެގެ ނިޔަލަށް ކިޔުންތެރިން ޒިޔާރަތްކުރި ޢަދަދު ހަތްލައްކައަށް އެރުމުގެ މުނާސަބަތުގައި މި ޖަމްޢިއްޔާގެ ވެބްސައިޓް ގެ އަހުލުވެރިންކަމުގައިވާ ހީވާގި ކިޔުންތެރީންނަށާއި މުރާލި ލިޔުންތެރީންނަށް ވަރަށް އިޚުލާޞްތެރިކަމާއެކު ތަހުނިޔާ ދަންނަވަމެވެ.\n8 ޖެނުއަރީ 2013ޢަޤީދާ, ދީނާއި ދުނިޔެއެޑްމިން\nކިޔާފައިވާ ޢަދަދު: 8118\nމައުލާނާ ވަޙީދުއްދީން ޚާންތަރުޖަމާ: ޢަބްދުﷲ ނަޢީމު އިބްރާހީމް\nކޮޓަރިކޮޅު ބަންދު ކުރައްވާފައި ދެތިން ހަފްތާ ވަންދެން ބަހައްޓަވާފައި ހުޅުވައިލައްވާށެވެ. ފެނިވަޑައިގަންނަވަނީ ކޮން އެއްޗެއްތޯއެވެ؟ މުޅި ކޮޓަރިކޮޅުން ފެނިވަޑައިގަންނަވާނީ ހިރަފުހުގެ ފަށަލަތަކެކެވެ. މިއީ ހިތްޕުޅު ހަމަ ޖެހޭ މަންޒަރަކަށް ނުވާނެ އެވެ. ހަރު ބައްޕައެއްގެ ހަރު ދަރިފުޅު\n7 ޖެނުއަރީ 2013ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 5345\nޢުމަރުބުނު ޢަބްދުލްޢަޒީޒަކީ، މުޅި ދުވަސް ސަރުކާރުގެ މަސައްކަތް ކުރެއްވުމުގައި ހޭދަކުރައްވާ ބޭފުޅެކެވެ. އެއް ދުވަހަކު މެންދުރު ނަމާދަށް ފަހު، ޚަލީފާ ކުޑައިރުކޮޅަކު އަރާމުކޮށްލެއްވުމަށް ގަސްތުކުރެއްވި އެވެ. އެއީ، ވަރަށް ބޮޑަށް ވަރުބަލިފުޅުވެފައިވާ ދުވަހެކެވެ. މިޔޭ މަ އެންމެ ލޯބިވާ ތަނަކީ\n7 ޖެނުއަރީ 2013ބަހާއި އަދަބު, ވަޒަން ބަހުރުވައެޑްމިން\nލާލާލާލާ * * * * * * މަގޭ އުފަންބިމޭ މިރާއްޖެއަކީ އެޔޭ ދިވެއްސަކަށް މަވީ ކަމަކީ މިޔޭ މަ މަންމައޭ ކިޔާ ބިމަކީ މިޔޭ މަ އެންމެ ލޯބިވާ ތަނަކީ\nލ. އަތޮޅު މެންދޫ ފަޅުވި ގޮތް\n7 ޖެނުއަރީ 2013ތަރިކަ, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 6796\nކޮންމެ ޤައުމެއްގައި ވެސް ތާރީޚީ ނާޑުކަތާ ހުރެއެވެ. އެހެންކަމުން ދިވެހިރާއްޖޭގައި ވެސް މިފަދަ ނާޑުކަތާތައް އެބަހުއްޓެވެ. އަދި ވަކިވަކި އަތޮޅުތަކުގެ ނާޑުކަތާތައް ވެސް ހުރެއެވެ. އެ ގޮތުން ހައްދުންމަތީގައި ވެސް ވަރަށް ގިނަ ނާޑުކަތާތައް އެބަހުއްޓެވެ. ދިވެހި ޝަހީދުންނަށް ސަލާމް!\n6 ޖެނުއަރީ 2013ބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 4818\nސަލާމް ސަލާމް ސަލާމް ސަލާމް* * * * * * * * * * * ސަލާންކުރޭ ދިވެހިންނޭ މިތިބީ ފަޚްރުލްވަޠަނޭ މިމާތް ބިމަށް ފުރާނަދީ ޝަހީދުވީ ބަޠަލުންނޭ 123456789101112131415161718192021222324252627282930313233343536373839404142434445464748495051525354555657585960616263646566676869707172737475767778798081828384858687888990919293949596979899100101102103104105106107108109110111112113114115116117118119120121122123124125126127128129130131132133134135136137138139140141142143144145146147148149150151152153154155156157158159160161162163164165166167168169170171172173174175176177178179180181182183184185186187188189190191192193194195196197198199200201202203204205206207208209210211212213214215216217218219220221222223224225226227228229230231232233234235236237238…239240241242243…244245246247248249250251252253254255256257258259260261262263264265266267268269270271272273274275276277278279280281282283284285286287288289290291292293294295296297298299300301302ފަހުގެކުރީގެ


މިއުޅެނީ ކެމްޕެއިން ކުރަން ފުރުސަތު ނެތިގެންތަ، ނުވަތަ ނޭނގިގެންތަ؟\nކެމްޕެއިން ކުރަން މޮޅު ބަޔަކީ އެއިރެއްގެ ހާލަތަށް ފިޓްވެގެން ކެމްޕެއިން ހަރަކާތްތައް ކާމިޔާބުކަމާއެކު ހިންގާ މީހުން\nއިންތިޚާބަށް ޕާޓީތަކުން ތައްޔާރުވަމުން އަންނައިރު ކެންޑިޑޭޓުންގެ ނަމަށްވުރެ ގިނައިން އިވެނީ ކެމްޕެއިން ކުރުމުގެ ފުރުސަތު ނެތް ވާހަކަ\n29 މާރޗް 2021 | ހޯމަ 22:39\nރަށްވެހި ފަތިސް ކެމްޕެއިން ހަރަކާތް ފެށުމަށް ބޭއްވި ރަސްމިއްޔާތު\nލޯކަލް ކައުސިލް އިންތިޚާބާއި އަންހެނުންގެ ތަރައްގީއަށް މަސައްކަތްކުރާ ކޮމިޓީތަކުގެ އިންތިޚާބު ބޯމަތިވެފައި އޮތްއިރު ކެމްޕެއިން ޓީމުތައް މަގުމަތިން ފެންނަލެއް މަދެވެ. އާންމު ހާލަތުގައި އޮތްނަމަ މިއީ ކެމްޕެއިންގެ ފޯރި އެންމެ ގަދަވާނެ ދުވަސްކޮޅެވެ. ކަންމަތީގައި ޖަގަހަތައް ހެދުމާއި، އެއް ޖަގަހައަށްވުރެ އަނެއް ޖަގަހައިން ބާރަށް ލަވަ ޖެހުން އޮންނާނެއެވެ.\nދެރަކަމަކީ ޕެންޑަމިކްގެ މި ހާލަތުގައި މި ކަންކަން ނުފެންނާތީއެވެ. އިންތިޚާބު ކައިރިވަމުން އަންނަ ވަރަކަށް މަގުމަތީގައި ދަމާފައި ހުންނަ ދިދަ ފަތިތައްވެސް އެހާ ގިނައެވެ. އެއް ޕާޓީން އަނެއް ޕާޓީއަށްވުރެ ގިނައިން ދިދަފަތި ދެމުމަށް މަސައްކަތް ކުރެއެވެ. މިވެސް ވަރަށް ވާދަވެރިކަން އޮންނަ ކަމެކެވެ.\nމިކަންކަމާ ޚިލާފަށް މި ފަހަރުގެ އިންތިޚާބަށް ޕާޓީތަކުން ތައްޔާރުވަމުން އަންނައިރު ކެންޑިޑޭޓުންގެ ނަމަށްވުރެ ގިނައިން އިވެނީ ކެމްޕެއިން ކުރުމުގެ ފުރުސަތު ނެތް ވާހަކައެވެ. ކޮންމެއަކަސް ކެމްޕެއިން ކުރުމަކީ ވަރަށް ޒާތެއްގެ އުކުޅެކޭވެސް ދެންނެވިދާނެއެވެ. އެއިރެއްގެ ހާލަތާ އެއްގޮތަށް ކެމްޕެއިން ކުރަން ދަސްކުރަން އެބަޖެހެއެވެ. ކެމްޕެއިން ކުރުމުގެ ފުރުސަތު ނެތޭ ބުނެ މަޖިލީހާއި އެހެނިހެން ތަންތަނުގައި އަޑުގަދަ ކުރުމުގެ ބަދަލުގައި ހާލަތާ އެއްގޮތަށް ކެމްޕެއިން ކުރަން ދަސްކުރަމާ ހިނގާށެވެ.\nމިކަމުގައި ނަމޫނާއަކަށް ރަށްވެހި ފަތިސް ކެމްޕެއިން ބަލާލުން ކިހިނެއް ވާނެ ހެއްޔެވެ؟ މިއި މަގޭ ރާއްޖެއޭ ބުނެ މި ހާލަތުގައިވެސް މަގުމައްޗަށް ނުކުމެ ވައިރަސް ފެތުރިޔަސް ކެމްޕެއިން ކުރެވުނީއެއް ނޫނެވެ. ކެމްޕެއިން ކުރަން މޮޅު ބަޔަކީ އެއިރެއްގެ ހާލަތަށް ފިޓްވެގެން ކެމްޕެއިން ހަރަކާތްތައް ކާމިޔާބުކަމާއެކު ހިންގާ މީހުންނެވެ. މިކަން ރަށްވެހި ފަތިސް ޓީމުން ވަރަށް ކާމިޔާބު ކަމާއެކު ކުރިއަށް އެބަގެންދެއެވެ.\nރާއްޖޭގެ ހުރިހާ ކަންކޮޅެއްގައި ތިބި ކެންޑިޑޭޓުންނާއި އެޓީމުން ބައްދަލުކޮށް ކަންބޮޑުވުންތައް އަޑުއަހައެވެ. ކަންމަތީ ޖަލްސާތަކުގައި މައިކް ހިފައިގެން ވާހަކަދެއްކުމަށް މި ޓީމުންވެސް ބޭނުންވެއެވެ. އެހެންނަމަވެސް މިހާރު މުޅި ދުނިޔެ މިއޮތް ހާލަތުން އެ ފުރުސަތު ނެތްކަން ގަބޫލުކޮށް ވާރޗުއަލްކޮށް ކެމްޕެއިން ކުރަން ދަސްކޮށްފިއެވެ. އިދިކޮޅަށް މިކަންވެސް ދަސްނުވީއެވެ.\nމިއީ މަގޭ ރާއްޖެއޭ ބުނެ މާލޭގެ މަގުތަކަށް އެއްވުމާއި ފުރަފުރައިގެން ރަށްރަށަށް ގޮސް ވައިރަސް ފެތުރުން އެއީ ކެމްޕެއިން ކުރުން ކަމުގައި ބަޔަކު މީހުން ގަބޫލް ކުރާތީ ހައިރާންވާން ޖެހެއެވެ. އަޑުގެ ނެތްކޮޅަށް ކެމްޕެއިން ކުރަން ހަމަހަމަ ފުރުސަތު ނެތޭ ބުނެ މައްސަލަ ޖައްސާއިރު، ކެމްޕެއިން ކުރުމަށް ހުރަސްއެޅީ ކާކު ހެއްޔެވެ. އެހެން މީހުންނަށް އޮތް ފުރުސަތެއް މި މީހުންނަށްވެސް އޮތީ ހުޅުވާލެވިފައެވެ. އެ ފުރުސަތުގެ ބޭނުން ކުރަން ނޭގެނީއެވެ. ދެން މިކަމުގައި މީހަކަށް ކުރެވޭނެ ކަމެއް އެބައޮތް ހެއްޔެވެ.\nމިކަމާ ކުޑަކުއްޖަކު ލޮލީޕޮޕް ނުލިބިގެން މަންމަ ގާތު ޝަކުވާ ނުކުރާ ވަރަށް މިބައިމީހުން ޝަކުވާކުރާތީ ރަށްރަށަށް ދާންވެސް ފުރުސަތު ދީފިއެވެ. އެވަރުންވެސް ހިތެއް ނުފުރުނެވެ. ހަމަ މަގުމައްޗަށް ނުކުންނަނީއެވެ. މިހިސާބަށް ދިޔައިމާ ދެން ބުނަން އޮތީ މިހެންނެވެ. ކެމްޕެއިން ކުރަން ފުރުސަތު ނެތީއެއް ނޫނެވެ. ކެމްޕެއިން ކުރަން ހަމަ ނޭގެނީއެވެ.\nވޯޓުލާނެ ބަޔަކު ނެތިގެން ވޯޓުލުން ނުފެށިފައި


SunOnline: Roadha Sunbuli: Fitr zakat dhekkumuge enme rangalhu gothaky koba?\nފިތުރު ޒަކާތް ދެއްކުމުގެ އެންމެ ރަނގަޅު ގޮތަކީ ކޮބާ؟\nމިޙްނާ ނާސިހު 16 May 2020, 12:15\nޒަކާތަކީ މާތްﷲ މުސްލިމުންގެ މައްޗަށް ފަރުޟުކުރައްވާފައިވާ އިސްލާމްދީނުގެ އެއް ރުކުނެވެ. ޒަކާތުގެ ދެ ބާވަތެއް ހިމެނޭއިރު، ރަމަޟާން މަހާއި ގުޅިގެން ދެއްކުން ފަރުޟު ކުރައްވާފައިވަނީ ފިތުރު ޒަކާތެވެ.\nރޯދަ ސުންބުލީގައި މިއަދު އުސްތާޒާ ސާމިޔާ ޒަކަރިއްޔާ އަލިއަޅުވާލައްވާފައިވަނީ ފިތުރު ޒަކާތް ދެއްކުމާއި ބެހޭގޮތުންނެވެ.\nސ: ފިތުރު ޒަކާތް ދެއްކުން އެންމެ ރަނގަޅު ގޮތަކީ ކޮބާ؟\nޖ: ފިތުރުޒަކާތް ފަރުޟުކުރައްވާފައިވަނީ ރަމަޟާން މަހު ރޯދަ ހީފާމީހުންނަށް އީދު ދުވަހު އީދު ނަމާދަށް ދިއުމުގެ ކުރިން އެ ޒަކާތުގެ އަހުލުވެރިންނަށް ނުވަތަ ބެހެނިވެރިންނަށް އެ ފޯރުކޮށްދޭން ޖެހޭގޮތަށެވެ.\nގައުމުތަކުގައި އަމަލުކުރެވޭ ގޮތަކީ އެ ގައުމެއްގެ ދައުލަތުން ޒަކާތް ނަގައި އޭގެ ބެހެނިވެރިންނަށް ފޯރުކޮށްދިނުމެވެ. ކީރިތި މާތް ނަބިއްޔާ މުހައްމަދުއް ރަސޫލު ސައްލައްﷲ އަލައިހި ވަސައްލަމްއަށް މާތްﷲ ވެސް ވަނީ ފިތުރު ޒަކާތް ނެންގެވުމަށް އަދި އެ ރައްޔިތުންނަށް ފޯރުކޮށްދެއްވުމަށް ވަހީކުރައްވާފައެވެ. އެހެންކަމުން ޒަކާތް އަދާކުރަންޖެހޭ ފަރާތްްތަކުގެ އަތުން ޒަަކާތް ނަގައި އަދި އޭގެ ހައްގުވެރިންނަށް އަމާނާތްތެރިކަމާއެކީ ރައްދުކޮށްދިނުމަކީ ދައުލަތުގެ ޒިންމާއެކެވެ.\nއިހުޒަމާނުގައި ނަމަ އެއީ ސާއެއްގެ މިންވަރެވެ. ނަމަވެސް މި ޒަމާނުގައި ހަނޑުލުން ނުވަތަ އަޅުގަނޑުމެން ކައިއުޅޭ އޮއްޓަރު ހުރި ބާވަތަކުން އެ ދައްކަންޖެހޭ މިންވަރެއް ކަމަށް ދައުލަތުން ކަނޑައަޅާ މިންވަރެވެ. މިކަމުގައި އެންމެ ރަނގަޅީ ހަނޑުލުން ދިނުމުގެ ބަދަލުގައި އެ ދައްކަންޖެހޭ މިންވަރު ދެއްކުން ކަމަށް އަޅުގަނޑަށް ގަބޫލުކުރެވެއެވެ. ސަަބަބަކީ އެއީ ޒަކާތުގެ މަގްސަދު އެންމެ ބޮޑަށް ހާސިލްވެ މީސްތަކުންނަށް އޭގެ މަންފާ ލިބޭގޮތްކަމުގައިވާތީއެވެ.\nއިހުޒަމާނުގައިނަމަ ހަނޑޫކޮޅެއް ދީފައި އޭގެ ބަދަލުގައި އެހެންއެއްޗެއް އެމީހަކަށް ގަނެވެއެވެ. ނަމަވެސް މިޒަމާނުގައި ހުރިހާ އެއްޗެއް ގަނެވެނީ ފައިސާއިންނެވެ. އެހެންކަމުން ފަގީރު ނިކަމެތި މީހާއަށްވެސް އޭނާ އެންމެ ބޮޑަށް ބޭނުންވެފައިވާ ކަމެއް ކޮށްގެން އީދުގެ އުފަލުގައި ބައިވެރިވެވޭނީ ފައިސާ ހުރެގެންނެވެ.\nމީގެ އިތުރުން އަޅުގަނޑުމެން އަމިއްލަ އަމިއްލައަށް ޒަކާތް ދެއްކުމުގެ ބަދަލުގައި ދައުލަތަށް ޒަކާތް ދެއްކުމުގެ ސަބަބުން ޒަކާތުގެ އެންމެ ހައްގު ބެހެނިވެރިންނަށް އެ އޮންނަ އުސޫލުގެ ދަށުން ހަމަހަމައަށް ޒަކާތް ލިބުމަށް މަގުފަހިކޮށްދޭނެ އެވެ. ނަމަވެސް ފަރުވާކުޑަކުރެވިގެން މާ ލަސްކުރެވިއްޖެ ކަމުގައިވާނަމަ އެ ހާލަތުގައި ނިކަމެއްޗަކަށް އެ ފޯރުކޮށްދެވިދާނެއެވެ. ނަމަވެސް އެންމެ ރަނގަޅު ގޮތަކީ ވަގުތު ފާއިތުނުވަނީސް އެންމެ ރަނގަޅުގޮތުގައި ޒަކާތް ދެއްކުމެވެ.\nރާއްޖޭގެ އިސްލާމިކް މިނިސްޓްރީން ކަނޑައަޅާފައިވާ ފިތުރު ޒަކާތުގެ ނިސާބަކީ އާންމުކޮށް ކައި އުޅުނު ހަނޑުލުގެ ނުވަތަ ފުށުގެ ބާވަތުގެ 2.4 ކިލޯ، ނުވަތަ އެއަށް ވާ އަގެވެ.އެވެ.\nކޮވިޑް19 ގެ މި ހާލަތުގައި ޒަކާތް ދެއްކުމުގެ އިންތިޒާމް ހަމަޖެހިފައިވަނީ އޮންލައިންކޮށެވެ. ގްރޭޓާ މާލޭގެ ރައްޔިތުން ޒަކާތް ދައްކަންޖެހޭނީ ދިރާގު ޕޭ، އުރީދޫ އެމް ފައިސާ، އަދި ބޭންކް އޮފް މޯލްޑިވްސްއާއި މޯލްޑިވްސް އިސްލާމިކް ބޭންކުގެ އިންޓަނެޓް ބޭންކިން މެދުވެރިކޮށެވެ.\nފިތުރު ޒަކާތް ބަލައިގަންނަ އަގުތައް:\nއާދައިގެ ހަނޑޫ: 15 ރުފިޔާ\nތައިލެންޑް ހުދު ހަނޑޫ: 48 ރުފިޔާ\nބާސްމަތީ ހަނޑޫ: 105 ރުފިޔާ\nރަތް ހަނޑޫ: 65 ރުފިޔާ\nއާދައިގެ ފުށް: 12 ރުފިޔާ\nއާޓާ ފުށް: 55 ރުފިޔާ\nމާލެ ސިޓީ ފިޔަވައި އެހެން ސިޓީތަކާއި ރަށްރަށުގައި ފިތުރުޒަކާތް ބަލައިގަތުމުގެ އިންތިޒާމު ހަމަޖައްސާނީ އެރަށެއްގެ ކައުންސިލުން ކަމަށް ވެސް މިނިސްޓްރީގެ އިއުލާނުގައިވެ އެވެ.\nމާލެއިން ފިތުރު ޒަކާތުގެ ގޮތުގައި ލިބުނީ ހަ މިލިއަން ރުފިޔާ\nފަހުވަގުތަށް ލަސްނުކޮށް ޒަކާތް ދައްކަން އިލްތިމާސް\nމިހާތަނަށް މާލެ އިން ފިތުރު ޒަކާތް ދެއްކީ 20،800 މީހުން


Ahna Mahu Taxi Thakugai Meter Beynunkuran Fashaanan - Transport - Vaguthu\nއަންނަ މަހު ޓެކްސީތަކުގައި މީޓަރު ހަރުކުރަން ފަށާނަން – ޓްރާންސްޕޯޓް\nޖުލައި މަސް ނިމުމުގެ ކުރިން ޓެކްސީތަކުގައި މީޓަރު ބޭނުންކުރަން ފަށާނެ ކަމަށް ޓްރާންސްޕޯޓު މިނިސްޓްރީން ވިދާޅުވެއްޖެއެވެ.\nޓްރާންސްޕޯޓް މިނިސްޓްރީން މިއަދު ވިދާޅުވީ ޓެކްސީ ހިދުމަތަށް ބޭނުންކުރާނެ އެޕްލިކޭޝަން ހަދަން ޕްރޮޕޯސަލް ހުށަހަޅަން މި މަހުގެ ނިޔަލަށް ހުޅުވާލާފައިވާ ކަމަށާއި އެ މުއްދަތު ހަމަވުމުން ޕްރޮޕޯސަލްތައް ބަލައި ރަނގަޅު އެޕްލިކޭޝަނެއް ހޮވާނެ ކަމަށެވެ.\nމިނިސްޓްރީން މިހާރު ވަނީ ޓެކްސީ މީޓަރުގެ އަގުތައް ވެސް ކަނޑައަޅައިފަ އެވެ. ރޯދައިގެ ފަހުން އަގުތައް އިއުލާނުކުރަން ކުރިން ނިންމާފައި އޮތް ނަމަވެސް މިއަދު މިނިސްޓްރީ އިން ވިދާޅުވީ އަގުތައް އިއުލާން ކުރާނީ އެޕްލިކޭޝަންގެ މައުލޫމާތުތަކާއެކު އަންނަ މަހު ކަމަށެވެ.\nމޯބައިލް އެޕްލިކޭޝަންތައް ބޭނުން ކޮށް ޓެކްސީ ބުކް ކުރެވޭނެ ޚިދުމަތާއި މީޓަރެއްގެ ގޮތުގައި މޯބައިލް އެޕްލިކޭޝަނެއް ބޭނުން ކުރެވޭ ގޮތް ހެދުމަކީ ދުނިޔޭގެ ކުރިއަރާފައިވާ ގިނަ ގައުމުތަކާއި ރާއްޖެ އާއި އަވައްޓެރި ބައެއް ގައުމުތަކުގައި މިހާރު ވެސް ކުރަމުން އަންނަ ކަމެކެވެ.\nމޯބައިލް ފޯން ބޭނުން ކޮށްގެން ޓެކްސީގެ ޚިދުމަތް ހޯދޭނެ ބައެއް އެޕްލިކޭޝަންތައް ރާއްޖޭގައި ވެސް މިހާރު ބޭނުން ކުރަމުން ގެންދެއެވެ. ނަމަވެސް އެއީ އަދި އަމިއްލަ ފަރާތްތަކުން ސަރުކާރުގެ ބައިވެރިވުމެއް ނެތި ބޭނުން ކުރާ އެޕްލިކޭޝަންތަކެވެ.\nޖޫން 16, 2019 11:30\nޓުރާންސްޕޯރޓް މިނިސްޓަރު އަބަދު ހެލުމެޓް އަޅައިގެން ގައިގަމީޓަރ ހަރުކޮއްގެން އުޅުމައް ނަސޭހަތްތެރިވަން..\nޖޫން 16, 2019 15:47\nތީ އެއްވެސް ކަމެއްވާ މިނިސްޓަރެއްނޫން. ދުވަހަކުވެސް ބުނާ ތާރީހަަށް އެބުނާކަމެއް ރައްޔިތުނަނަކަށް ހާމައެއް ނުކުރެވޭ. މީނަގެ ދައްކާފަހުރި ވާހަކަތައް އަމިއްލަޔަށް ވިސްނާލީމަ މިކަން ޔަގީންކުރެވޭނެ.\nޖޫން 17, 2019 06:40\nފުރަތަމައިނޫން ލައިސަންސް ނެގޭގޮތް ފަސޭހަކޮށްދޭންވީ ނޫންތޯ. މިހާރު އަމިއްލައަށް ލައިސަންސް ނަގަން އުޅޭ މީހާ ބޮޑު ހަލާކެއްގެ ތެރެއަށް ވަށްޓާލަނީ. ރިޝްވަތާއި، މަކަރާއި ހީލަތުން އަނެކާއަށް އަމަލު ކުރާ މީހާއަށް އިންޝާﷲ އަދި ޢަޒާބު ލިބޭނެ ދުވަހެއް އަންނާނެކަން ހަދުމަކުރެއްވުން އެދެން.


Nasheed Ge Sababun Idhikolhah Nurahkaa? - Vaguthu\nނަޝީދުގެ ސަބަބުން އިދިކޮޅަށް ނުރައްކާ؟\nކުރީގެ ރައީސް މުހައްމަދު ނަޝީދު "ވަގުތަށް" އިންޓަވިއުއެއް ދެއްވަނީ – ވަގުތު އިމޭޖްސް: އިބްރާހިމް ޝާބިލް\nއިބްރާހިމް މުހައްމަދު ޞާލިހް (އިބޫ) ރިޔާސީ އިންތިޚާބަށް ކުރިމަތި ލެއްވުމުގެ ފުރުސަތު ކުރީގެ ރައީސް ނަޝީދާއި އެމްޑީޕީ އިން ދިނީ ނަޝީދުގެ ގޮނޑިކޮއްކޮއެއްގެ ގޮތުގައި ވެރިކަން އިބޫ ކުރައްވާނެކަމުގެ ޔަގީންކަން އޮތުމުންނެވެ. އިބޫ ވެރިކަން ކުރައްވާނީ ނަޝީދު ވިދާޅުވި ގޮތަކަށް ނަޝީދު ބޭނުންފުޅުވި ގޮތަކަށް ކަން އެމްޑީޕީ އާއި ނަޝީދު ގަބޫލު ކުރެއެވެ. އެމްޑީޕީގެ އެންމެ އިސް ބޭފުޅަކީ ނަޝީދެވެ. އެހެންކަމުން އެމްޑީޕީގެ އެންމެ ގިނަ މެންބަރުން ބަސް ގަބޫލު ކުރާ ލީޑަރަކީ ވެސް ނަޝީދެވެ.\nނަޝީދުގެ ވާހަކަތައް ގަބޫލު ކުރާ ގިނަ ބަޔަކު މިއަދު ވެސް ރާއްޖޭގައި އެބަތިއްބެވެ. އަދި ބައިނަލްއަޤުވާމީ ދުނިޔޭގައި ވެސް ނަޝީދުގެ ބަސް ގަބޫލުކުރާ ނަޝީދު ވިދާޅުވާ ގޮތައް އަމަލު ކުރަން ބޭނުންވާ ބަޔަކު އެބަތިއްބެވެ. އެހެންކަމުން އެމީހުންގެ ތާއިދު ދަމަހައްޓަން ނަޝީދު ވެސް ބޭނުންވެއެވެ. އެއީ ވެރިކަން ހޯދަން ދެކެމުން އަންނަ ހުވަފެނުގައި ކުލަ ޖެއްސެން އޮތީ ތާއިދު ދެމެހެއްޓިގެން ކަމަށް ވާތީ އެވެ.\nނަމަވެސް ނަޝީދަކީ އަބަދުވެސް ވިސްނާނުލާ ބައެއް ބަސްތައް ވިދާޅުވާ ބޭފުޅެކެވެ. އެކަންކަމުގެ ސަބަބުން ލިބުނު ފައިދާ އަށް ވުރެ ލިބުނު ގެއްލުން މާބޮޑެވެ. ހާއްސަކޮށް ވަރަށް ހައްސާސީ މައްސަލަތަކުގައި ވަރަށް ހައްސާސީ ވަގުތުތަކުގައި ނަޝީދު ވިދާޅުވާ ވާހަކައަކުން ނުވަތަ ވިދާޅުނުވެ ދޫކޮށްލާ ވާހަކައެއްގެ ސަބަބުން ކުރާ އެތައް ކަމެއް "އަތައް ގޮއްވާލާ" މަންޒަރު އެބަފެނެއެވެ.\nމީގެ ހަފްތާއެއް ކުރިން އިންޑިއާގެ ޤާނޫނު ހަދާ މަތިގޭގެ ސީނިއާ މެންބަރެއް ކަމަށްވާ ސުބްރަވީން އާއި ނަޝީދު ބައްދަލުކޮށް މަޝްވަރާ ކުރީ ރާއްޖޭގެ ސިޔާސީ މަސްރަހާއި ބެހޭ ގޮތުންނެވެ. އެބައްދަލުން ނިންމުމަށް ފަހު ސުބްރަވީން ވިދާޅުވީ ރިޔާސީ އިންތިޚާބުގެ ނަތީޖާ އޮޅުވާލައިފިނަމަ އިންޑިއާ ސިފައިން ރާއްޖެ ހިފަން ޖެހޭނެ ކަމަށެވެ.\nރައީސް ޔާމީންގެ ވެރިކަން ވައްޓާލަން އިދިކޮޅުން ދިން ހުރިހާ ހަމަލާއަކުން ސަލާމަތްވެ ވަޑައިގެން ރައީސް ޔާމީން ވެރިކަމުގައި ދެމިހުންނެވީތީ މިހާރު ރައީސް ޔާމީންގެ ވެރިކަން ވައްޓާލެވެން އޮތް ގޮތަކީ ބޭރުގެ އަސްކަރީ ބާރެއްގެ އެހީ ހޯދުންކަން މީގެ ކުރިން ވެސް ނަޝީދު ގަބޫލު ކުރެއްވެވިއެވެ. މީގެ ކުރިން ވެސް އެމަނިކުފާނު ވަނީ އިންޑިއާ ސިފައިން ރާއްޖެ އަރަން ފާޅުގައި ގޮވާލައްވާފައެވެ. އެހެންކަމުން ސުބްރަވީން އާއި ނަޝީދާއި ދެމެދު ވެސް މަޝްވަރާ ކުރެވިފައި ވާނީ އެމަގަށް ކަންތައްތައް ގެންދިއުމަށް ކަމަށް ގަބޫލު ކުރެވެއެވެ.\nނަޝީދާއި އެކު ބޭއްވި ބައްދަލުވުން ނިންމުމަށް ފަހު ސުބްރަވީން ކުރީ ޓްވީޓުން އެނގެނީ އެއީ ނަޝީދުގެ ވިސްނުމާއި ފިކުރަށް ވަރަށް ބޮޑަށް ލެނބިފައި އޮތް ޓްވީޓެއް ކަމެވެ. އަދި ސުބްރަވީންގެ ޓްވީޓަށް ދެދުވަސް ވެގެން ގޮސް ދިވެހި އެތައް ރައްޔިތުންނެއް އެކަމާއި ދެކޮޅަށް ވާހަކަ ދައްކަމުން ގެންދަވާ އިރު ވެސް ނަޝީދު ހަނުހުރުމުގެ މާނަ އަކީ ނަޝީދުގެ ފުރިހަމަ ތާއީދު ސުބްރަވީންގެ ޓްވީޓަށް އޮތް ކަމެވެ.\nސުބްރަވީންގެ ޓްވީޓާއި ގުޅިގެން އިބޫ ވެސް "ވަރަށް ވަޅޯތާފަނާ ގޮތަކަށް" ކުރު ޓްވީޓަކުން ރާއްޖޭގެ މިނިވަންކަމާއި ދެކޮޅަށް ކުރާ މަސައްކަތާއި ދެކޮޅު ހަދާ ކަމަށް ވިދާޅުވުމުން ނަޝީދާއި އިބޫގެ ވިސްނުން ހުރި ގޮތް ވަރަށް ސާފެވެ. ދެބޭފުޅުންގެ ތާއިދު ވެސް އޮތީ އަސްކަރީ ބާރެއްގެ އެހީ ހޯދައިގެން ނަމަވެސް ރައީސް ޔާމީންގެ ވެރިކަން ވައްޓާލާށެވެ.\nނަމަވެސް ފާޅުކަން ބޮޑުގޮތެއްގައި ބޭރުގެ އަސްކަރީ ބާރަކުން ރާއްޖެ އަށް އަތްގަދަ ކުރަން މިދަނޑިވަޅުގައި ރައީސް ނަޝީދު ތާއިދު ކުރުމަކީ އިދިކޮޅު ފަރާތްތަކަށް ވޯޓްތަކެއް މަދުވެގެން ދާނެ ކަމެކެވެ. ނަޝީދުގެ ތާއިދު މިހާރު އެއޮތް ކަންތައްތަކުގެ ސަބަބުން ނަޝީދަށާއި އިދިކޮޅު ފަރާތްތަކަށް ވޯޓްތަކެއް އިތުރުވެގެން ހިނގައިދާނެ ކަމަކަށް ގަބޫލެއް ނުކުރެވެއެވެ. ނަމަވެސް އެކަމުގެ ގެއްލުމާއި އެމްޑީޕީ އަށް އަދި އިބޫ އަށް ވެސް ކުރިމަތިލާން ޖެހުން ގާތެވެ.\nދެން އޮތް ސުވާލަކީ ރައީސް ނަޝީދުގެ ތާއީދު ބޭރުގެ އަސްކަރީ ބާރަކުން ރާއްޖެ އަރަން އޮތް ކަމަށް ރައީސް ނަޝީދު ދެއްކުމުގެ ބޭނުމަކީ ކޮބައި ހެއްޔެވެ؟ ރައީސް ނަޝީދު ބޭރުގެ އަސްކަރީ ބާރަކުން ރާއްޖެ އަރަން ތާއިދު ކުރާކަން ހާމަކުރުމުން އެކަމުގެ ސިޔާސީ ގެއްލުން ލިބޭނެކަން އެނގޭ އިރު ވެސް އެކަމަށް ތާއިދު ކުރައްވަނީ ކީއްވެ ހެއްޔެވެ؟\nރައީސް ނަޝީދުގެ ވާހަކަފުޅުތަކާއި އަމަލުފުޅުތަކުގެ ސަބަބުން އެމްޑީޕީ އަށް ލިބުނު ގެއްލުން ލައްކަ ގިނައެވެ. 2008 ވަނަ އަހަރު ލިބުނު ވެރިކަން ދައުރު ހަމަނުވަނީސް ވެއްޓުމާއި 2013 ގެ އިންތިޚާބު ކާމިޔާބު ނުވުމަކީ ވެސް މިފަދަ ކަންތައްތައް ލިސްޓް ކުރާނަމަ ހިމަނަން ޖެހޭ ކަންކަމެވެ. އޭގެ ފަހުން މިފަހަރު ވެރިކަމާއި ވަރަށް ގާތައް އަނެއްކާވެސް އެމްޑީޕީ އަށް އާދެވިފައި ވަނިކޮށް ރައީސް ނަޝީދުގެ ސަބަބުން އަނެއްކާވެސް ވެރިކަން ހޯދަން އިތުރު އިންތިޒާރެއް އެމްޑީޕީ އިން ކުރަން ޖެހިދާނެ ކަމުގެ ކޮޅުމަތި މިހާރު ނުފެނޭ ހެއްޔެވެ؟\nއޮގަސްޓް 26, 2018 09:03\nނަޝީދުއަކީ އިސްލާމްދީނަށާއި އަހަރެމެންގެ ގައުމަށް ހުރި ބޮޑު ނުރައްކަލެއް.\nއޮގަސްޓް 26, 2018 09:18\nނަޝީދަކީ އަބަދުވެސް ބޭރުގެ ފަރާތްތަކުގެ އެހީއާއި މަދަދު ހޯދައިގެން ވެރިކަނ ްކުރަން ބޭނުންވާމީހެއް ނަޝީދު ޤަބޫލުކުރާގޮތުގައި މިގައުމުން ދިވެހިންހުސްކޮށް އިނގިރޭސިން ވަޒަންވެރިކޮށްގެންވެސް މިގައުމުގެ ވެރިކަން އޭނާއަށް ކުރެވެން ޖެހޭނެ\nއޮގަސްޓް 26, 2018 09:30\nގައުމު ފުޑާލާކަށް ތިޔަ ޙާއިނުންނަށް އަހަރުމެން ދިވެހި ރައްޔިތުން ހަމަ ހޭގާތިބެގެން ނުދޭނަމެވެ.\nއޮގަސްޓް 26, 2018 09:35\nމާތްﷲ އިރާދަކުރެއްވިއްޔާ މިފަހަރުވެސް ކާމިޔާބުކުރައްވާނީ ރައީސް ޔާމީނެވެ. މާތްﷲ އިރާދަކުރެއްވިއްޔާ އެމްޑީޕީން ޖެހޭނީ އަބަދުވެސް އިންތިޒާރުގައި ތިބޭށެވެ.\nއޮގަސްޓް 26, 2018 09:56\nމަދަދާއި އެހީތެރިކަން ވެދެއްވާ ފަރާތް ތި ބުނާ މީހަކަށް ނޭގެނީކަންނޭގެ. ﷲ ވޮޑިގެންވާ ކަމަށް ޤަބޫލު ނުކުރާމީހާ އަށް ކިޔޭނުކިޔޭ ނޭގޭނެ. ވާނުވާގަ ހުއްޓާ ރައީސް ޔާމީން އިންތިޚާބް ކާމިޔާބު ކުރައްވާނެ. އިންޝާ ﷲ 2018 ކާމިޔާބުވާނެ. ރައީސް ޔާމީންއަށް.\nއޮގަސްޓް 26, 2018 10:01\nރައީސް ޔާމިން އަކީ ނަޝީދު ފަދަ ފިނޑި ފަހަތު ފަޔަށް ބުރަވެވަޑައި ގަންނަވާނެ ވެރިއެއްނޫންކަން އެނގުމުން ދެން ކުރެވެން އޮތް ހުރިހާ ކަމެއް ކުރާނެ ނަޝީދު ސުބްރަވީން ލައްވާ ޓްވީޓް ކުރިޔަސް އިންޑިޔާގެ އަސްކަރިއްޔާ އިން ރާއްޖޭގެ އަސްކަރިއްޔާ އަށް ލޮޅުމެއްދީފާނެ ކަމަށް ޤަބޫލެއް ނުކުރަން\nއޮގަސްޓް 26, 2018 10:08\nއިބޫގެ ތަޖްރިބާ އިން އާބާބެއް ނުފެށޭނެ ކަން އެއީ ކަށަވަރުވެ ޔަގީންވާ ކަމެކޭ ސަބަބަކީ އިބޫ އަކީ އެއީ ސަރުކާރުގައި އުޅުނު މީހެއް ނޫން ދުވަހަކު ވެސް އަދި އިބޫ އެބުނާ ޖަޒީރާ ކޮންސެޕްޓް އަކީ ދިވެހިން ތަޖްރިބާ ކޮށް ފެއިލް ވެފައިވާ ނިޒާމް އެކޭ އެނިޒާމް ރާއްޖެ އަށް އެޕްލައި ކޮށްގެން ރާއްޖެ އަށް ވާނީ ގްރީކް އަށް ދިމާވި ގޮތޭ ކަން މިހެން ހުރުމުން މިހާރު އިބޫ ކޮންމެ ރަށަކަށް އަރާ އެވަމުން ދާ ދޮގު ވައުދު ތަކަކީ އެއީ ބްލޭންކް ސްޕޭސް ތަކެކޭ އެއީ ކަނޑުގައި އަޅާލާ ރޮނގު ތަކެކޭ އެއިން އެއްވެސް ކަމެއް ނުވާނެއޭ ކެނެރީގެ ނަޝީދު ނޫންތޭ ޑޮލަރު އަގު ބޮޑު ނުކުރާނަމޭ ކިޔާ ވެރިކަމަށް އައިސް ޑޮލަރު އަގު ބޮޑު ކުރީ ޑޯންޓް ޔޫ ނޯ ދިސް އައި ކާންޓް ޓޭކް ދިސް ސްޓަފް ނޯމޯރ ޑާޑާޑާޑާ ޑާޑާޑާޑާ ޑާޑާ ޑާޑާ ޑާޑާ ޑޯންޓް ބީ ޑޯންޓް ބީ ޑޯންޓް ބީ ޑާޑާޑާޑާ ޑާޑާޑާޑާ ޑާޑާ ޑާޑާ ޑާޑާ ޑާޑާ...\nއޮގަސްޓް 26, 2018 10:13\nމިމީހާގެ ބާރެއް ދެން އަތުވެއްޖެނަމަ ވާނޭގޮތް ވަރަށް ސާފްކޮށް ދިވެހިރައްޔިތުންނަށް މިދަނީ ހާމަކޮށް ﷲާ ސުބުޙާނަހޫވަތަޢާލާ ދައްކަވަމުންނެވެ. ޢިބްރަތް ލިބިގަންނާނީ ބުއްދީގެ އަހުލުވެރިންނެވެ.\nއޮގަސްޓް 26, 2018 10:41\nއޮގަސްޓް 26, 2018 11:04\nނުރައްކަލެއްނޫން. ބޮޑު ބަލާއެއް، ނުފޮރޮއްޕާނެއް. ނަޝީދު މިޤައުމަކަށް ރައްޔިތަކަށް ހެވެއްނޭދޭނެ. އެމްޑީޕީ މީހުން އެބަޖެހޭ މިކަން ވަރަށް ރަނގަޅަށް ދަންނަން.\nއޮގަސްޓް 26, 2018 11:15\nނަޝީދުއަކީ އިސްލާމްދީނަށާއި އަހަރެމެންގެ ގައުމަށް ހުރި ބޮޑު ނުރައްކަލެއް.%100ރަގަލޫވާހަކައެއް\nއޮގަސްޓް 26, 2018 11:16\nމާތްﷲ އިރާދަކުރެއްވިއްޔާ މިފަހަރުވެސް ކާމިޔާބުކުރައްވާނީ ރައީސް ޔާމީނެވެ\nއޮގަސްޓް 26, 2018 11:25\nރައީސް ނަޝީދު، ވަރަށް އާދަޔާޚިލާފު ވިސްނުމެއް ގެންގުޅުއްވާ އަދިހުރިހާ ދީނަކަށް އިޙްތިރާމްކުރައްވާ އެދީންތަކުން ދީނެއް ދިވެހި ރައްޔިތަކު އިޚްތިޔާރު ކޮށްފިނަމަ އެކަންވެސް ކުރެވެންޖެހޭ ކަމަށް ވަކާލާތު ކުރައްވާބޭފުޅެއް. ކޮންމެއަކަސް ނަޝީދުގެ ޕޮޕިއުލަރިޓީ ބޭރު ޤައުމުތަކުގައި ފެށުނީ އިސްލާމްދީނާއި އެހެނިހެން ދީންތަކާ އަޅުވާ ބޭރުގެ އެކިގަލްސާތަކުގައި ދެކެވިފައިވާ ވާހަކަތަކުން. ހިތާމަޔަކީ ނަޝީދުގެ ވިސްނުން މިގޮތަށް ހުރުމުން ނަޝީދަށް ބޭރު ޤައުމެއްގެ އަސްކަރީ ބާރާއެކުވެސް ވެރިކަން ބޭނުންވޭ! ރައީސް ނަޝީދަކީ ޙައްޤަށް ލޯބިކުރައްވާ ޤާނޫނާއި ވަރަށް ބީރައްޓެހި ބޭފުޅެއް. މިއަދު މިއޮތީ މިދިވެހި ޤައުމު ބޭރުޤައުމެއްގެ އަޅުވެތިކަމުގެ ދަށަށް ދޫކޮށްލާފަ ނަޝީދު ވެރިކަމުގެ ތަޚްތަށް އަންނަން ނިންމަވައި ޢިޢްލާން ކުރައްވާ! މިއީ މި ދިވެހިމިނިވަން ޤައުމުގެ މިނިވަންކަން ގެއްލުވާލުމަށް ދިވެހި ދަރިޔަކު ފުރުސަތުދިނުމާ މެދު ވިސްނަންޖެހޭ ވަގުތެއް! އެމްޑީޕީގެ މައިތަނބު ނަޝީދަކީ މިޤައުމުގެ މިނިވަންކަން ވިއްކާލާ އިސްލާމްދީނަށް ހުރި ނުރައްކަލެއް.\nއޮގަސްޓް 26, 2018 12:50\nމިޤައުމަށް ޖެހިފަހުރި ބޮޑު މުސީބާތެއް ތީ\nއޮގަސްޓް 26, 2018 14:17\nއޮގަސްޓް 26, 2018 15:06\nއަންނިއަކީ އަބަދުވެސް ޤަޢުމުގެއަދުއްވެ އޭނާބޭނުންވާނީ ކޮންމެގޮތެއްހަދައިގެންވެސް ވެރިކަން'\nއޮގަސްޓް 27, 2018 10:36\nނަށީދަކީ އަބަދުވެސް މިރާްއްޖެއަށް ދެރަދޭން އުޅޭމީހެއް


Trump Fassivi Habaraa Eku Kim Jong-un Ge Message Eh - Vaguthu\nހަލުވިކަމާއެކު ފެތުރެމުންދާ ނުރައްކާތެރި ކޮވިޑް-19 އަށް އެމެރިކާގެ ރައީސް ޑޮނަލްޑް ޓްރަމްޕް ފައްސިވުމާއި ގުޅިގެން އުތުރު ކޮރެއާގެ ލީޑަރު ކިމް ޖޮން-އުންގެ ހެޔޮއެދުންތައް ޓްރަމްޕްއަށް ފޮނުއްވައިފިއެވެ.\nއުތުރު ކޮރެއާގެ ދައުލަގެ މީޑީއާއިން ރިޕޯޓްކޮށްފައިވާ ގޮތުން ޓްރަމްޕްގެ ހާލަތާއި މެދު ހިތާމަ ފާޅުކޮށް ކިމް ޖޮން-އުން ފޮނުވި މެސެޖެއްގައި ވަނީ، ޓްރަމްޕް އަށް އަވަސް ޝިފާއަކަށް އެދޭކަމަށް ވިދާޅުވެފައެވެ. އަދި އެ ޚަބަރު އެއްސެވީ ފުން ހިތާމައާއެކު ކަމަށް ވިދާޅުވެ ކޮވިޑް-19 ގެ މި ނުރައްކާތެރި ހާލަތުން އަރައިގަނެވޭނެ ކަމުގެ އުންމީދުގައި ހުންނެވިކަންވެސް ކިމް ޖޮން-އުންގެ މެސެޖުގައި ވަނީ ފާހަގަކުރައްވާފައެވެ.\nކިމް ޖޮން-އުން ޓްރަމްޕް އަށް މި މެސެޖު ފޮނުވާފައި ވަނީ އިތުރު ފަރުވާއަށް ޓްރަމްޕް މިރޭ ހޮސްޕިޓަލަށް ބަދަލުކުރުމުގެ ކުޑައިރުކޮޅެއް ކުރިންނެވެ.\nކިމް ޖޮން-އުންގެ މެސެޖެއް ޓްރަމްޕް އަށް ފޮނުއްވާފައިވާ ކަމަށް އުތުރު ކޮރެއާގެ މީޑިއާއިން ބުނެފައި މިވަނީ ކިމްގެ ހާލުކޮޅު ދެރަވެގެން ޤައުމު ހިންގުން ކޮއްކޯފުޅާއި ހަވާލުކުރައްވާފައިވާ ކަމުގެ އަޑުތައް ފެތުރިފައިވާ ދަނޑިވަޅެއްގައެވެ.\nޓްރަމްޕްގެ ވެރިކަމުގެ ކުރީކޮޅު އުތުރު ކޮރެއާއަކީ އެމެރިކާއާއި އެންމެ ބޮޑު ހަތުރުވެރި ޤައުމެވެ. ނަމަވެސް ދެޤައުމުގެ ގުޅުން ބަދަހިވީ، ޓްރަމްޕް ކިމް ޖޮން-އުން އަށް ހުށަހެޅި ދަޢުވަތެއް ޤަބޫލުކުރައްވައި ސުލްޙަވާން އެއްބަސްވުމުންނެވެ. އޭގެ ފަހުން ޓްރަމްޕް ވަނީ އުތުރު ކޮރެއާއަށް ވެސް ދަތުރުކޮށްފައެވެ.\n2018 ވަނަ އަހަރު ސިންގަޕޫރުގައި ބޭއްވި މި ބައްދަލުވުމުގައި ނިއުކްލިއާ ހަތިޔާރު އުފެއްދުމާއި އެފަދަ ހަތިޔާރު ބޭނުންކުރުން އުތުރު ކޮރެއާގައި ހުއްޓާލުމަށް ކިމް ޖޮން-އުން ވަނީ އެއްބަސް ވެފައެވެ. ނަމަވެސް ފަހުން އަނެއްކާވެސް ނިއުކްލިއާ ހަތިޔާރުތައް އުތުރު ކޮރެއާގައި އުފައްދަމުންދާ ކަމުގެ އަޑުތައް ފެތުރުމުން ޓްރަމްޕް ވަނީ އެއްބަސްވުމާއި ޚިލާފުވުމަކީ އުތުރު ކޮރެއާއަށް ކުރެވޭނެ "މޮޔަ ކަމެއް" ކަމަށް ބުނެފައެވެ.\nމިވާހަކަތަކަށް ރައްދު ދެއްވަމުން ކިމް ޖޮން-އުން ވިދާޅުވީ، އެއްވެސް އެހެން ޤައުމަކަށް އުތުރު ކޮރެއާ ކޮންޓްރޯލް ނުކުރެވޭނެ ކަމަށާއި، އެޤައުމަށް ބާރު ފޯރުވުމުގެ އިޚްތިޔާރު އެމެރިކާއަށްވެސް ލިބިގެން ނުވާކަމަށެވެ.\nއެހެންކަމުން މިރޭ ޓްރަމްޕް އަށް ހެޔޮއެދުންތައް ފޮނުއްވައި ކިމް ޖޮން-އުން ކުރެއްވި މެސެޖަކީ ދެބޭފުޅުންގެ ދެމެދުގައި އޭގެފަހުން ކުރެވުނު ފުރަތަމަ މުޢާމަލާތެވެ.\nއުތުރު ކޮރެއާއަކީ ދުނިޔޭގެ އެހެން ޤައުމުތަކާއި ގުޅުންކުޑަ، ވަރަށް އެކަހެރި ޤައުމެކެވެ.


ދުޅަހެޔޮ ހަށިހެޔޮ ޢީދު ފެސްޓިވަލްގެ ނިންމުމުގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ދެއްކެވި ވާހަކަފުޅު - The President's Office\nދުޅަހެޔޮ ހަށިހެޔޮ ޢީދު ފެސްޓިވަލްގެ ނިންމުމުގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ދެއްކެވި ވާހަކަފުޅު\n18 ނޮވެންބަރު 2018، ރިފަރެންސް: PR-2018-104\nއެންމެ ފުރަތަމަވެސް މި ޢީދުގައި، ދުޅަހެޔޮ ހަށިހެޔޮ ޢީދުގެ ގޮތުގައި މިފާހަގަކުރެވުނު ހަވީރުގައި ބައިވެރިވެވަޑައިގެންނެވި ހުރިހާ ބޭފުޅުންނަށް ފަށްފަށުން އަޅުގަނޑު ޝުކުރު ދަންނަވަން.\nއަޅުގަނޑަށް މިއަދު މިތަނުން ފެނިގެން މިދިޔައީ، ދުޅަހެޔޮކަމާއި ރަނގަޅު ޞިއްޙަތުގައި އަދި އެކުވެރިކަމާއެކީގައި ކުރިއަށްދާން ތިބި ރައްޔިތުންތަކެއް ތިބިތަން. މިކަމުގައި އެންމެ ޅަފުރާއިން، ޒުވާނުން، ދުވަސްވީ މީހުން ހިމެނޭ. އަޅުގަނޑުމެން މި ޢީދު މި ފާހަގަކުރީ، ހަމައެކަނި އެންމެ ފަހަރަކު މިކަން ކުރާގޮތަކަށް ނޫން. އިރާދަކުރެއްވިއްޔާ، މީގެ އިތުރު އިވެންޓްތައް އަޅުގަނޑުމެން ބާއްވާނަން.\nމިއަދުގެ މި އިވެންޓް މިހާ ފުރިހަމަކޮށް ހިނގައި މިދިޔައީ އެތައް ބައެއްގެ ވަރަށްގިނަ މަސައްކަތުން. އެކަމަށްޓަކައި މި އިވެންޓް އިންތިޒާމު ކުރެއްވި ހުރިހާ ފަރާތްތަކަށް އަޅުގަނޑު އިޚްލާޞްތެރިކަމާ އެކުގައި ފަށްފަށުން ޝުކުރު ދަންނަވަން.\nވަރަށް ބޮޑަށް ޝުކުރިއްޔާ، ހުރިހާ ބޭފުޅުންނަށް.\nއަޅުގަނޑުމެންގެ މި އިވެންޓް މިއަދު އަދި ނިމިގެންދިޔަޔަސް އަދި މިރޭވެސް އެބައޮތް މީގެ އެއްބައި. އެއީ، އެންމެންނަށް ހުޅުވައިލެވިގެން އޮތް ޖާފަތެއް. ކެއުމެއް. އެކަމުގައިވެސް ތިޔަ ހުރިހާ ބޭފުޅުން ބައިވެރިވެވަޑައިގެންދެއްވުމަކީ، އަޅުގަނޑުމެންގެ މި އެކުވެރިކަމާއި އެއްބައިވަންތަކަމާއެކީގައި އަޅުގަނޑުމެން މިކުރާ މަސައްކަތަށް ލިބޭނެ ވަރަށްބޮޑު ހިތްވަރަކަށްވެގެންދާނެ.\nއެހެންކަމުން، ތިޔަ ހުރިހާ ބޭފުޅުންނަށް އެ ދަޢުވަތު އަރުވަމުން، އަދި އެހިސާބުން އަދި އަޅުގަނޑުމެންނަށް ނިންމައިލެވޭކަށް ނެތް. މާދަންރޭ އެބައޮތް ގަލޮޅު ދަނޑުގައި، އެހާރާއި މިހާރުގެ ބޭފުޅުންގެ ފުޓްބޯޅަ މެޗެއް. އޭގައިވެސް ތިޔަ ހުރިހާ ބޭފުޅުން ބައިވެރިވެވަޑައިގެން ދެއްވުމަކީ، އަޅުގަނޑުގެ ވަރަށްބޮޑު އެދުމެއް.\nއަދިވެސް އެއްފަހަރު ތިޔަ ހުރިހާ ބޭފުޅުންނަށް ވަރަށް ބޮޑަށް ޝުކުރިއްޔާ!


މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 16 އޭޕްރިލް 2019 ވާ އަންގާރަ ދުވަހުގެ 13:30 ގެ ކުރިން، ނޭޝަނަލް ސޯޝަލް ޕްރޮޓެކްޝަން އެޖެންސީ (މއ.ދޮންވެލި އިމާރާތް، އަމީނީމަގު) އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް[email protected] އަދި ފެކްސް 3003535 މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު، އިމްތިހާން އަދި ޕްރެޒެންޓޭޝަން އޮންނާނީ، 2019 އޭޕްރިލް ނުވަތަ 2019 މޭ ގައި، ނޭޝަނަލް ސޯޝަލް ޕްރޮޓެކްޝަން އެޖެންސީ (އެންސްޕާ)،ކ.މާލެ ގައެވެ.\nސުންގަޑި: 16 އޭޕްރިލް 2019 1330\n- ޖޮބް އެޕްލީކޭޝަން ފޯމް


Lukaku Enburi Inter Milan Ah – adduLIVE\nލުކާކޫ އެނބުރި އިންޓަ މިލާނަށް\nJun 22, 2022, 09:17 ހަސަން ރަޝީދު\nމިދިޔަ އަހަރު އިންޓަ މިލާނުން ޗެލްސީ އަށް ގެންދިޔަ ބެލްޖިއަމްގެ ފޯވާޑް ރޮމެލޫ ލުކާކޫ ލޯނެއްގެ ދަށުން އަލުން އިންޓަ އަށް ފޮނުވާލަން ނިންމައިފި އެވެ.\nލުކާކޫ ،29، އިންޓަ ދޫކޮށް ޗެލްސީ އަށް މިދިޔަ އަހަރު ބަދަލުވީ 97.5 މިލިއަން ޕައުންޑުގެ އަގަކަށެވެ. ލުކާކޫ އަކީ ޗެލްސީ އަށް އެންމެ ބޮޑު އަގެއްގައި މިހާތަނަށް ގެނައި ކުޅުންތެރިއާ ކަމަށްވާއިރު ޗެލްސީގައި މިދިޔަ ސީޒަނުގައި އޭނާ އަށް އެދެވޭ ކުޅުމެއް ދެއްކިފައެއް ނުވެ އެވެ.\nއެއް އަހަރުގެ ލޯނެއްގެ ދަށުން ލުކާކޫ އިންޓަ އަށް ފޮނުވާލުމާ ގުޅޭގޮތުން ދެ ކްލަބުގެ ދެމެދުގައި މިހާރު އެއްބަސްވުމަކަށް އައިސްފައިވާ ކަމަށް ރިޕޯޓުތައް ބުނެ އެވެ. ލޯން ފީގެ ގޮތުގައި އިންޓަ އިން ޗެލްސީ އަށް ދައްކަން ޖެހެނީ 8 މިލިއަން ޔޫރޯ އެވެ. އަދި ލޯނުގެ މުއްދަތުގައި ލުކާކޫ އަށް މުސާރަ ދޭނީ އިންޓަ އިންނެވެ.\nލުކާކޫ އާއި ޗެލްސީގެ ކޯޗު ތޯމަސް ޓުޗެލްއާ ދެމެދު ގުޅުން ގޯސްވެފައިވާއިރު ރިޕޯޓުތައް ބުނާގޮތުން މިދިޔަ ޖެނުއަރީ ޓްރާންސްފާގައި ވެސް ލުކާކޫ ވަނީ އަލުން އެނބުރި އިންޓަ އަށް ދިޔުމަށް މަސައްކަތްކޮށްފަ އެވެ.\nމިދިޔަ ސީޒަނުގައި ލުކާކޫ ޗެލްސީ އަށް 15 ގޯލު ކާމިޔާބުކޮށްދިންއިރު ޕްރިމިއާ ލީގުގައި އޭނާ އަށް ކާމިޔާބު ކުރެވުނީ އެންމެ 8 ގޯލެވެ. ލުކާކޫ ވަނީ މިދިޔަ ސީޒަނުގައި ޗެލްސީއާއެކު ކްލަބް ވޯލްޑް ކަޕެއް ކާމިޔާބުކޮށްފަަ އެވެ.


އިލްމުވެރިން ވިދާޅުވާ ގޮތުގައި ﷲ ސުބްޙާނަހޫ ވަތަޢާލާ އަށް ލިބިވޮޑިގެންވާ (ސަމްޢު) ނުވަތަ (އިވުމުގެ) ޞިފަ ދެބަޔަކަށް ބެހިގެންވެއެވެ. އެއީ:\nސަމްޢުލް އިދްރާކްގެ މާނައަކީ: ސިއްރާއި ފާޅުގައި ދެކެވޭ ވާހަކަތައް ﷲ ތަޢާލާ އައްސަވާ ވޮޑިގެންވުމެވެ. ނަބިއްޔާ ޞައްލަﷲ ޢަލައިހި ވަސައްލަމަ އާއި މުޚާޠަބު ކުރައްވާ ވަޙީ ކުރެއްވިއެވެ. (قَدْ سَمِعَ اللَّـهُ قَوْلَ الَّتِي تُجَادِلُكَ فِي زَوْجِهَا وَتَشْتَكِي إِلَى اللَّـهِ وَاللَّـهُ يَسْمَعُ تَحَاوُرَ‌كُمَا ۚ إِنَّ اللَّـهَ سَمِيعٌ بَصِيرٌ ) މާނައަކީ: ” ހަމަކަށަވަރުން، އެކަނބުލޭގެ ފިރިމީހާއާމެދު ކަލޭގެފާނާ ޖަދަލުކޮށް، އަދި اللَّه ގެ حضرة އަށް شكوى ދަންނަވާ ކަނބުލޭގެ ބަސް، اللَّه އައްސަވާވޮޑިގެންފިއެވެ. އަދި ތިޔަ ދެފަރާތުގެ ވާހަކަތައް اللَّه އައްސަވާވޮޑިގަންނަވަތެވެ. ހަމަކަށަވަރުން، اللَّه އީ، މޮޅަށް އައްސަވާވޮޑިގެންވާ، މޮޅަށް ބައްލަވާވޮޑިގެންވާ ރަސްކަލާނގެއެވެ.”\nމި އާޔަތް ބާވާލެއްވުމާއި ގުޅިގެން ޢާއިޝާ ރަޟިޔަﷲ ޢަންހާ ވިދާޅުވިއެވެ. “ހުރިހާ އަޑުތަކެއްގެ މައްޗަށް އެފަރާތުގެ އިވުން ތަނަވަސްވެގެންވާ ﷲ އަށް ޙަމްދު ހުއްޓެވެ. އެކަމެއް ހިނގިއިރު ތިމަންކަމަނާ ހުންނެވީ ކީރިތި ރަސޫލާ ޞައްލަﷲ ޢަލައިހި ވަސައްލަމަގެ ކޮޓަރިކޮޅުގައެވެ. އެއަންހެން ކަމަނާ ޖަދަލުކޮށް، އަދި ރަސޫލުﷲ ޞައްލަﷲ ޢަލައިހި ވަސައްލަމަ އެކަމަނާ އާއި ވާހަކަ ދައްކަވަމުން ގެންދެވިއިރު ތިމަންކަމަނާ އަށް ބައެއް ވާހަކަތައް އަޑެއް ނީވެއެވެ. އެހެންނަމަވެސް، ރަސޫލުﷲ ޞައްލަﷲ ޢަލައިހި ވަސައްލަމަ އާއި އެއަންހެންކަމަނާ އާއި ދެމެދުގައި ދެކެވުނު ހުރިހާ ވާހަކަތަކެއް ﷲ ވަނީ އައްސަވާވޮޑިގެންފައެވެ.”\nސަމްޢުލް އިދްރާކް ތިން ބަޔަކަށް ބެހިގެން ވެއެވެ.\nހުރިހާ ކަމެއް ހިމެނިގެންވާ ޝާމިލް ކަމަށް ދަލާލަތު ކުރުން. މިޘާލަކަށް (قَدْ سَمِعَ اللَّـهُ قَوْلَ الَّتِي تُجَادِلُكَ فِي زَوْجِهَا وَتَشْتَكِي إِلَى اللَّـهِ وَاللَّـهُ يَسْمَعُ تَحَاوُرَ‌كُمَا ۚ إِنَّ اللَّـهَ سَمِيعٌ بَصِيرٌ ) މާނައަކީ: ” ހަމަކަށަވަރުން، އެކަނބުލޭގެ ފިރިމީހާއާމެދު ކަލޭގެފާނާ ޖަދަލުކޮށް، އަދި اللَّه ގެ حضرة އަށް شكوى ދަންނަވާ ކަނބުލޭގެ ބަސް، اللَّه އައްސަވާވޮޑިގެންފިއެވެ. އަދި ތިޔަ ދެފަރާތުގެ ވާހަކަތައް اللَّه އައްސަވާވޮޑިގަންނަވަތެވެ. ހަމަކަށަވަރުން، اللَّه އީ، މޮޅަށް އައްސަވާވޮޑިގެންވާ، މޮޅަށް ބައްލަވާވޮޑިގެންވާ ރަސްކަލާނގެއެވެ.”\nތަހްދީދު ނުވަތަ އިންޛާރު. މިޘާލަކަށް: (قَدْ سَمِعَ اللَّـهُ قَوْلَ الَّذِينَ قَالُوا إِنَّ اللَّـهَ فَقِيرٌ وَنَحْنُ أَغْنِيَاءُ ۘ سَنَكْتُبُ مَا قَالُوا وَقَتْلَهُمُ الْأَنبِيَاءَ بِغَيْرِ حَقٍّ وَنَقُولُ ذُوقُوا عَذَابَ الْحَرِ‌يقِ ) މާނައަކީ: ” ހަމަކަށަވަރުން، اللَّه އީ فقير އެކޭ، ތިމަންމެންނީ މުއްސަނދިންނޭ ބުނިމީހުންގެ ބުނުން، اللَّه އައްސަވާވޮޑިގެންފިކަން ކަށަވަރެވެ. އެއުރެން ބުނި ބުނުމާއި، އެއުރެން حق އަކާނުލައި ނަބިއްޔުން قتل ކުޅަކަން ނިކަންހުރެ ތިމަންރަސްކަލާނގެ ލިޔުއްވާހުށީމެވެ. އަދި، (قيامة ދުވަހުން އެއުރެންނަށް) ތިމަންރަސްކަލާނގެ وحى ކުރައްވާހުށީމެވެ. ތިޔަބައިމީހުން، އަނދައަނދާހުރި ނަރަކައިގެ عذاب ގެ ރަހަ ލިބިގަންނާށެވެ!”\nތާއީދު ކުރުމަށް ދަލާލަތު ކުރުން. މިޘާލަކަށް: (قَالَ لَا تَخَافَا ۖ إِنَّنِي مَعَكُمَا أَسْمَعُ وَأَرَ‌ىٰ ) މާނައަކީ: ” އެކަލާނގެ وحى ކުރެއްވިއެވެ. ތިޔަ ދެބޭކަލުން ބިރުފުޅު ނުގަންނާށެވެ! ހަމަކަށަވަރުން، ތިމަންރަސްކަލާނގެ އައްސަވާވޮޑިގެން، އަދި ބައްލަވާވޮޑިގެންވާ حال، ތިޔަ ދެބޭކަލުންނާ އެކުގައި ވޮޑިގެންވަމެވެ.”\nސަމްޢުލް އިޖާބާގެ މާނައަކީ: ﷲ ގެ ޙަޟްރަތަށް ކަމަކަށް އެދި ދަންނަވާ ފަރާތްތަކުގެ ދުޢާ އިޖާބަ ކުރެއްވުމެވެ. އިބްރާހީމް ޢަލައިހިއްސަލާމް ވިދާޅުވިއެވެ. (إِنَّ رَ‌بِّي لَسَمِيعُ الدُّعَاءِ ) މިތަނުގައި (سَمِيعُ )މި ލަފްޡު ބޭނުން ކުރައްވާފައިވަނީ “އިޖާބަ ކުރެއްވުން” ގެ މާނާގައެވެ.\nއެހެން މިޘާލެއް: ނަމާދު ކުރާމީހާ ކިޔައެވެ. (سمع الله لمن حمده ) މާނައަކީ: “ﷲ އަށް ޙަމްދުކުރާ މީހާގެ ދުޢާ އިޖާބަ ކުރައްވާ އެމީހަކަށް ދަރުމަ އާއި ޘަވާބު ދެއްވަތެވެ.”\n(عَلِيمٌ ) މުރާދަކީ: ހުރިހާ ތަކެއްޗެއް މޮޅަށް ދެނެވޮޑިގެންވުން. މާތް ﷲ ވަޙީ ކުރެއްވިއެވެ. (لِتَعْلَمُوا أَنَّ اللَّـهَ عَلَىٰ كُلِّ شَيْءٍ قَدِيرٌ وَأَنَّ اللَّـهَ قَدْ أَحَاطَ بِكُلِّ شَيْءٍ عِلْمًا ) މާނައަކީ: ” ހަމަކަށަވަރުން اللَّه އީ، ކޮންމެ ކަމެއްގެ މައްޗަށް ކުޅަދުންވަންތަ ރަސްކަލާނގެކަމާއި، ހަމަކަށަވަރުން، اللَّه ގެ علم ފުޅު، ހުރިހާ އެއްޗެއްގެ ވަށައިގެންވާކަން ތިޔަބައިމީހުންނަށް އެނގުމަށްޓަކައެވެ.”\nﷲ އީ ހުރިހާ ކަމެއް އައްސަވާވޮޑިގެންވާ އަދި މޮޅަށް ދެނެވޮޑިގެންވާ އިލާހުކަން ގަބޫލުކޮށް ތެދުކޮށްފިނަމަ އެކަލާންގެ ރުހިވޮޑިގެން ނުވާ ކަމެއް ކުރުމަށް އެއްވެސް މީހަކަށް ކެރޭނެހެއްޔެވެ؟ ﷲ އީ ހުރިހާ ތަކެއްޗެއް އައްސަވާވޮޑިގެންވާ އިލާހުކަމުން އެކަލާންގެ ރުހިވޮޑިގެންނުވާ އެއްޗެއް ތިމާގެ ދުލުން ބޭރުކުރަން ކެރޭނީ ކާކަށް ހެއްޔެވެ؟\nމި ހިސާބުން މި ސޫރަތުގައި އެކުލެވިގެންވާ ފުރަތަމަ އަދަބު ނިމުނީއެވެ.\n“ބަނީތަމީމް ވަންހައިގެ ބަޔަކު ކީރިތި ރަސޫލާ ޞައްލަﷲ ޢަލައިހި ވަސައްލަމަގެ އަރިހަށް އައެވެ. އެހިނދު އަބޫބަކުރު ރަޟިޔަﷲ ޢަންހު ވިދާޅުވިއެވެ. “އަލްގަޢްގާޢު ބިން މަޢްބަދު އެމީހުންގެ އަމީރަކަށް ހަމަޖައްސަވާށެވެ.” ޢުމަރު ރަޟިޔަﷲ ޢަންހު ވިދާޅުވިއެވެ. “އެބައިމީހުންގެ އަމީރަކަށް އަލްއަގްރަޢު ބިން ޙާބިސް ހަމަޖައްސަވާށެވެ.” އެހިނދު އަބޫބަކުރު ރަޟިޔަﷲ ޢަންހު ވިދާޅުވިއެވެ. “ކަލޭގެފާނު ހަމައެކަނި ބޭނުންފުޅުވީ ކަމަކީ ތިމަންކަލޭގެފާނާއި ޚިލާފުވުމެވެ.” އަދި ޢުމަރު ރަޟިޔަﷲ ޢަންހު ވިދާޅުވިއެވެ. “ކަލޭގެފާނާއި ޚިލާފުވާކަށް ނޭދެމުއެވެ.” މި ދެބަސްވުމުގެ ތެރޭގައި ދެބޭކަލުންގެ އަޑު އުފުލިގެން ދިޔައެވެ. އެހިނދު މާތް ﷲ މިއާޔަތް ބާވާލެއްވިއެވެ. (يَا أَيُّهَا الَّذِينَ آمَنُوا لَا تُقَدِّمُوا بَيْنَ يَدَيِ اللَّـهِ وَرَ‌سُولِهِ ) މި އާޔަތުން ފެށިގެން ގޮސް (وَلَوْ أَنَّهُمْ صَبَرُ‌وا حَتَّىٰ تَخْرُ‌جَ إِلَيْهِمْ لَكَانَ خَيْرً‌ا لَّهُمْ ) އާއި ހަމައަށް ބާވާލެއްވުނެވެ.” ރަވާހުލް އިމާމުލް ބުޚާރީ-ރަޙިމަހުﷲ-.\nމި ސޫރަތުގައި އެކުލެވިގެންވާ ދެވަނަ އަދަބު:\n(يَا أَيُّهَا الَّذِينَ آمَنُوا لَا تَرْ‌فَعُوا أَصْوَاتَكُمْ فَوْقَ صَوْتِ النَّبِيِّ وَلَا تَجْهَرُ‌وا لَهُ بِالْقَوْلِ كَجَهْرِ بَعْضِكُمْ لِبَعْضٍ أَن تَحْبَطَ أَعْمَالُكُمْ وَأَنتُمْ لَا تَشْعُرُ‌ونَ )\nމާތް ﷲ އާއި ނަބިއްޔާ ޞައްލަﷲ ޢަލައިހި ވަސައްލަމަގެ އަމުރުފުޅުގެ ކުރިޔަށް އެއްވެސް ކަމެއް، ޚިޔާލެއް ނުނެރުމަށް އަމުރު ކުރެއްވުމަށްފަހުގައި މި އާޔަތުގައި މި އަންގަވަނީ ކީރިތި ރަސޫލާ ޞައްލަﷲ ޢަލައިހި ވަސައްލަމަގެ އަރިހުގައި އަޑުނޫފުލުމަށެވެ.\n(لَا تَرْ‌فَعُوا أَصْوَاتَكُمْ فَوْقَ صَوْتِ النَّبِيِّ ) ކީރިތި ރަސޫލާ ޞައްލަﷲ ޢަލައިހި ވަސައްލަމަ އާއި މުޚާޠަބުކޮށް ވާހަކަ ދައްކާއިރުގައި އެކަލޭގެފާނުގެ އަޑުފުޅަށްވުރެ ގަދައަށް އަޑުނަގާ ވާހަކަ ދައްކާ ނޫޅޭށެވެ.\n(وَلَا تَجْهَرُ‌وا لَهُ بِالْقَوْلِ كَجَهْرِ بَعْضِكُمْ لِبَعْضٍ ) ތިޔަބައިމީހުން އެކަކު އަނެކަކަށް ގޮވާއުޅޭ ގޮތަށް ކީރިތި ރަސޫލާ ޞައްލަﷲ ޢަލައިހި ވަސައްލަމަ އަށް ގޮވާނޫޅޭށެވެ. އެކަލޭގެފާނާއި މުޚާޠަބު ކުރުމުގައި އަދަބު އިޙްތިރާމް އަދާކުރާށެވެ. ސޫރަތުއް ނޫރުގެ 63 ވަނަ އާޔަތުގައި މާތް ﷲ ވަޙީ ކުރެއްވިއެވެ. (لَّا تَجْعَلُوا دُعَاءَ الرَّ‌سُولِ بَيْنَكُمْ كَدُعَاءِ بَعْضِكُم بَعْضًا ) މާނައަކީ: ” ތިޔަބައިމީހުންގެ އެއްބަޔަކު އަނެއްބަޔަކަށް ގޮވައިއުޅޭފަދައިން ތިޔަބައިމީހުންގެ މެދުގައި رسول އާއަށް ގޮވައިނޫޅޭށެވެ!” ވީމާ، ނަބިއްޔާ ޞައްލަﷲ ޢަލައިހި ވަސައްލަމަ އަށް ގޮވާއިރު “އޭ މުޙައްމަދު” މިފަދައިން ނުބުނާށެވެ. އޭގެ ބަދަލުގައި “އޭ ﷲ ގެ ރަސޫލާ އެވެ.” މިފަދައިން ބުނާށެވެ. ނުވަތަ “އޭ ﷲ ގެ ނަބިއްޔާ އެވެ.” މިނޫންވެސް މިމާނަ ދޭހަވާ ފަދަ ޢިބާރާތެއް ބޭނުން ކުރާށެވެ.\n(أَن تَحْبَطَ أَعْمَالُكُمْ وَأَنتُمْ لَا تَشْعُرُ‌ونَ) ކީރިތި ރަސޫލާ ޞައްލަﷲ ޢަލައިހި ވަސައްލަމަގެ އަޑުފުޅަށް ވުރެ ބާރަށް ވާހަކަ ނުދެއްކުމަށާއި، ތިޔަބައިމީހުން އެކަކު އަނެކަކާއި މުޚާޠަބު ކުރާ ފަދައިން އެކަލޭގެފާނާއި މުޚާޠަބު ނުކުރަމަށް މިއެންގެވި ސަބަބަކީ ތިޔަބައިމީހުންނަށް ނޭގުމެއްގެ ތެރެގައި ތިޔަބައިމީހުންގެ ޢަމަލުތައް ގެއްލިގެން ހިނގައިދާނެތީވެއެވެ. އެހެނީ މިފަދައިން ކަންތައް ކުރާ މީހަކީ ކީރިތި ރަސޫލާ ޞައްލަﷲ ޢަލައިހި ވަސައްލަމަ އަށް އިހާނެތިކޮށް ކަންތައް ކުރާ މީހަކު ކަމުގައިވެދާނެތީވެއެވެ. ކީރިތި ރަސޫލާ ޞައްލަﷲ ޢަލައިހި ވަސައްލަމަ އަށް އިހާނެތިކޮށް ކަންތައް ކުރުމަކީ އެމީހަކު ދީނުން ބޭރުވެ އެމީހެއްގެ ޢަމަލުތައް ގެއްލިގެން ހިނގައިދާ ފަދަ ކަމެކެވެ.\nޘާބިތު ބިން ގައިސް ބިން ޝައްމާސް އަކީ އަޑުގަދަ ބޭކަލެކެވެ. އޭނާ އަކީ ކީރިތި ރަސޫލާ ޞައްލަﷲ ޢަލައިހި ވަސައްލަމަ އާއި ގިނަގިނައިން މުޚާޠަބު ކުރާ ބޭކަލެކެވެ. މިއާޔަތް ބާވާލެއްވުމާއި އެކު އެކަލޭގެފާނުގެ ގޭގައި އަމިއްލަ އަށް ބަންދުވެގެން، ކީރިތި ރަސޫލާ ޞައްލަﷲ ޢަލައިހި ވަސައްލަމަގެ މަޖްލިސްތަކަށް ޙާޟިރުނުވާން ފަށައިފިއެވެ. އޭނާ ނުފެންނާތީވެ އެކަމާ ކީރިތި ރަސޫލާ ޞައްލަﷲ ޢަލައިހި ވަސައްލަމަ އަޞްޙާބުންނާއި ސުވާލު ކުރެއްވިއެވެ. އެބޭކަލުން ދެންނެވިއެވެ. މި އާޔަތް ބާވާލެއްވީއްސުރެ އޭނާ ހުންނަނީ ގޭގައި ބަންދުވެގަނެގެންނެވެ. ދެން އޭނާގެ ގާތަށް ބޭކަލަކު ފޮނުއްވިއެވެ. އެބޭކަލަކު އޭނާގެ ގާތަށް ވަޑައިގެން ވެގެން އުޅެނީ ކިހިނެއްތޯ ސުވާލު ކުރެއްވުމުން ޖަވާބުގައި މިއާޔަތް ކިޔެވިއެވެ. އަދި ބުންޔެވެ. “އަހަރެންގެ އެންމެހައި ޢަމަލުތައް ގެއްލިގެން ހިނގައްޖެއެވެ. އަހަންނަކީ ނަރަކަވަންތަވެރިޔެކެވެ.” މި ޚަބަރު ލިބިވަޑައިގަތުމާއި އެކު އޭނާ ޙާޟިރު ކުރުމަށް އެދިވަޑައިގަތެވެ. އޭނާ ޙާޟިރުވުމުން އެއީ ސުވަރުގެ ވަންތަވެރިޔެއް ކަމަށް ކީރިތި ރަސޫލާ ޞައްލަﷲ ޢަލައިހި ވަސައްލަމަ ޚަބަރު ދެއްވިއެވެ. ޙަދީޘް ކުރެއްވިއެވެ. “ދުނިޔޭގައި ރިވެތި އުޅުމެއް އުޅެ، ﷲ ގެ މަގުގައި ޝަހީދުވެ، ސުވަރުގެ ވަންނަން ތިބާ ނޭދެމުހެއްޔެވެ؟” އޭނާ ދެންނެވިއެވެ. “އަދިކިއެއްތަ! ތިޔަކަމަށް އެދިއެދި ހުރީމެވެ.” އެކަލޭގެފާނު ޝަހީދުވެވަޑައިގަތީ “ޔަމާމާ” އޭ ކިޔުނު ހަނގުރާމާގައެވެ. އެކަލޭގެފާނުވަނީ ދުނިޔޭގައި ރިވެތި އުޅުމެއް އުޅުއްވާފައެވެ. އަދި ކީރިތި ރަސޫލާ ޞައްލަﷲ ޢަލައިހި ވަސައްލަމަގެ ބަސްފުޅުގައިވާ ގޮތަށް އޭނާ ސުވަރުގެ ވަންނަ ހުއްޓެވެ. ޘާބިތު ބިން ގައިސް އަކީ ދުނިޔޭގައި ހުންނަވަނިކޮށް އެއީ ސުވަރުގެ ވަންތަ ވެރިޔެއް ކަމުގެ އުފާވެރި ޚަބަރު ލިބިވަޑައިގެންނެވި ބޭކަލެކެވެ. އެމީހަކު ދުނިޔޭގައި ހުއްޓާ ކީރިތި ރަސޫލާ ޞައްލަﷲ ޢަލައިހި ވަސައްލަމަ އެއީ ސުވަރުގެ ވަންތަ ވެރިޔެކޭ ޙަދީޘް ކުރައްވާފައިވާ ކޮންމެ މިހަކީ ސުވަރުގެ ވަންތަވެރިޔެކެވެ. އަދި ނަރަކަވަންތަ ވެރިޔެއް ކަމުގައި ޙަދީޘް ކުރައްވާފައިވާ ކޮންމެ މިހަކީ ނަރަކަވަންތަ ވެރިޔެކެވެ. އެމީހަކާއި މެދު ވަކިގޮތަށް ޙަދީޘް ނުކުރައްވާ ބޭކަލުންނާއި މެދުގައި ބުނެވޭނީ ޢާއްމު ގާޢިދާއެކެވެ. އެއީ ކޮންމެ މުއިމިނަކީ ސުވަރުގެވަންތަ ވެރިޔެކެވެ. އަދި ކޮންމެ ކާފިރަކީ ނަރަކަވަންތަވެރިޔެކެވެ. ކީރިތި ރަސޫލާ ޞައްލަﷲ ޢަލައިހި ވަސައްލަމަގެ ދޫފުޅުން މިވެނި މީހަކީ ސުވަރުގެވަންތަ ވެރިޔެކޭ ނުވަތަ ނަރަކަވަންތަ ވެރިޔެކޭ ޙަދީޘް ކުރައްވާފައިނުވާ އެއްވެސް މީހަކާއި ދިމާލަށް އެއީ ސުވަރުގެ ވަންތަ ވެރިޔެކޭ ނުވަތަ ނަރަކަވަންތަ ވެރިޔެކޭ ބުނުމުގެ ޙައްގު އެއްވެސް އިންސާނަކަށް ލިބިގެން ނުވެއެވެ.\nމި އާޔަތުގައި މިވަނީ ކީރިތި ރަސޫލާ ޞައްލަﷲ ޢަލައިހި ވަސައްލަމަ އަށް އަދަބު ތަޢްޡީމް ކުރުމަށް ބާރުއަޅުއްވާފައެވެ. އެއްވެސް އިންސާނަކު އެހެން އިންސާނުންނާއި މުޚާޠަބުކޮށް ހަދާ ބަހުރުވައިން ކީރިތި ރަސޫލާ ޞައްލަﷲ ޢަލައިހި ވަސައްލަމަ އާއި މުޚާޠަބުކޮށް ހަދައިގެން ނުވާނެއެވެ. އަދި އެކަލޭގެފާނަށްވުރެ އަޑުގަދަކޮށް ވާހަކަ ދައްކާ ހަދައިގެން ވެސް ނުވާނެއެވެ.\nމި އާޔަތް ބާވާލެއްވުމައި ގުޅިގެން ޞަޙާބީން ކީރިތި ރަސޫލާ ޞައްލަﷲ ޢަލައިހި ވަސައްލަމަގެ އަރިހުގައި ވާހަކަ ދައްކާއިރުގައި އަޑުމަޑު ކުރައްވަން ފައްޓަވައިފިއެވެ. ބައެއް ފަހަރު ކީރިތި ރަސޫލާ ޞައްލަﷲ ޢަލައިހި ވަސައްލަމަ އާއި މުޚާޠަބު ކުރައްވާ ވާހަކަ ދައްކަވާ އިރުގައި އަޑުމަޑުވެގެން ގޮސް ކިޔާ އެއްޗެއް ރަގަޅަށް ސާފުނުވެގެން ދެވަނަ ފަހަރަށް ސުވާލު ކުރައްވަން ޖެހެއެވެ.\nމި އާޔަތުން ދޭހަވަނީ ކީރިތި ރަސޫލާ ޞައްލަﷲ ޢަލައިހި ވަސައްލަމަގެ ގަދަރު ކަނޑުވާލައިފި ކޮންމެ މީހެއްގެ އީމާންކަން ނެތިގެންދާނެ ކަމެވެ. އެކަލޭގެފާނުގެ ގަދަރުކަނޑުވާލުމާއި އެކަލޭގެފާނަށް ފުރައްސާރަކޮށް މަލާމާތް ކުރުމަކީ މިހާ އިސްލާމްދީނުން ބޭރުވެ މުރްތައްދުވާނޭ ކަމެކެވެ. އެކަލޭގެފާނަށް މަލާމާތްކޮށް އުޅުނު މުނާފިގުންނާއި ބެހޭ ގޮތުން މާތް ﷲ ކީރިތި ގުރްއާނުގައި ވަޙީ ކުރައްވާފައިވަނީ މިފަދައިންނެވެ. (وَلَئِن سَأَلْتَهُمْ لَيَقُولُنَّ إِنَّمَا كُنَّا نَخُوضُ وَنَلْعَبُ ۚ قُلْ أَبِاللَّـهِ وَآيَاتِهِ وَرَ‌سُولِهِ كُنتُمْ تَسْتَهْزِئُونَ. لَا تَعْتَذِرُ‌وا قَدْ كَفَرْ‌تُم بَعْدَ إِيمَانِكُمْ ۚ إِن نَّعْفُ عَن طَائِفَةٍ مِّنكُمْ نُعَذِّبْ طَائِفَةً بِأَنَّهُمْ كَانُوا مُجْرِ‌مِينَ ) މާނައަކީ: “ހަމަކަވަރުން، ކަލޭގެފާނު، އެއުރެންނާ سؤال ކުރައްވައިފިނަމަ، އެއުރެން ދަންނަވާނެކަން ކަށަވަރެވެ. ހަމަކަށަވަރުން، ތިމަންމެން ހަމައެކަނި ވާހަކަދައްކާލައި، ކުޅިވަރު ކުޅޭކަމުގައި ވީމުއެވެ. ކަލޭގެފާނު ވިދާޅުވާށެވެ! ތިޔަބައިމީހުން ތިޔަ މަލާމާތްކޮށް އުޅުނީ، اللَّه އާއި، އެކަލާނގެ آية ތަކާއި، އެކަލާނގެ رسول އާއަށް ހެއްޔެވެ؟ ތިޔަބައިމީހުން عذر ނުދައްކާށެވެ! ތިޔަބައިމީހުން إيمان ވުމަށްފަހު، ތިޔަބައިމީހުން ތިޔަތިބީ كافر ވެފައިކަން ކަށަވަރެވެ. ތިޔަބައިމީހުންގެ ތެރެއިން ބަޔަކަށް ތިމަންރަސްކަލާނގެ عفو ކުރެއްވިޔަސް، އަނެއްބަޔަކަށް ތިމަންރަސްކަލާނގެ عذاب ދެއްވަމެވެ. އެއީ ހަމަކަށަވަރުން، އެއުރެން ކުށްވެރި ބަޔަކު ކަމުގައި ވީކަމަށްޓަކައެވެ. “\n(إِنَّ الَّذِينَ يَغُضُّونَ أَصْوَاتَهُمْ عِندَ رَ‌سُولِ اللَّـهِ أُولَـٰئِكَ الَّذِينَ امْتَحَنَ اللَّـهُ قُلُوبَهُمْ لِلتَّقْوَىٰ ۚ لَهُم مَّغْفِرَ‌ةٌ وَأَجْرٌ عَظِيمٌ )\nކީރިތި ރަސޫލާ ޞައްލަﷲޢަލައިހި ވަސައްލަމަ އާއި މުޚާޠަބުކޮށް ވާހަކަ ދައްކާއިރު އަޑުހަރު ނުކުރުމަށާއި، އަދަބު އިޙްތިރާމް އާއި އެކު ވާހަކަ ދެއްކުމަށް އަމުރު ކުރެއްވުމަށްފަހުގައި، އެފަދައިން ކަންތައް ކުރާ މީހުންނަށް ޘަނާގެ ބަސް ވަޙީ ކުރައްވައެވެ. އެފަދަ މީހުން ޞިފަ ކުރައްވަނީ މިފަދައިންނެވެ. (أُولَـٰئِكَ الَّذِينَ امْتَحَنَ اللَّـهُ قُلُوبَهُمْ لِلتَّقْوَىٰ ۚ ) މިތަނުގައި އެބައިމީހުންގެ އިޝާރާތް ދެވަނަ ފަހަރަށް ތަކްރާރު ކުރެއްވުމާއި، ދުރުގައިވާ ފަރާތަކަށް އިޝާރާތް ކުރުމަށް ބޭނުން ކުރެވޭ ލަފްޡު (أُولَـٰئِكَ ) ބޭނުން ކުރައްވާފައިވުމުގެ ޙިކްމަތަކީ: އެބައިމީހުންގެ ދަރަޖަމަތިވެރިވެގެންވާ ކަން އެންގެވުމެވެ.\n(امْتَحَنَ اللَّـهُ ) ޢިލްމުވެރިން ވިދާޅުވެއެވެ. މީގެ މާނައަކީ ތަގްވާވެރިކަމުގެ އެންމެ މަތީދަރަޖަ އެވެ. އެހެނީ އެބައިމީހުންގެ ހިތްތައް ވަނީ ތަގްވާ އިން ފުރިފަ އެވެ. އޭގެ ސަބަބުން އެބައިމީހުން ކީރިތި ރަސޫލާ ޞައްލަﷲ ޢަލައިހި ވަސައްލަމަގެ ކުރިފުޅުމަތީގައި އަޑުގަދަކޮށް ނުހަދަ އެވެ.\nއެއަށްފަހުގައި މިއަންގަވަނީ އެބައިމީހުންނަށް ހުރި ދަރުމަ އާއި ޘަވާބުގެ ވާހަކަތަކެވެ. (لَهُم مَّغْفِرَ‌ةٌ وَأَجْرٌ عَظِيمٌ) އެބައިމީހުންގެ ފާފަތައް ފޮހެވި، މާތް ﷲ ގެ ޙަޟްރަތުގައި މަތިވެރިވެގެންވާ ދަރުމަ އާއި ޘަވާބު އެބައިމީހުންނަށް ޓަކައި ހުއްޓެވެ.\nމި އާޔަތުން ދޭހަވަނީ އިންސާނާ އިޞްލާޙުވުން ވަނީ އޭނާގެ ހިތް އިޞްލާޙުވުމުން ކަމެވެ. ކީރިތި ރަސޫލާ ޞައްލަﷲ ޢަލައިހި ވަސައްލަމަ އެކަލޭގެފާނުގެ މޭފުޅަށް އިޝާރާތް ކުރައްވާ ޙަދީޘް ކުރެއްވިއެވެ. (التقوى هاهنا، التقوى هاهنا، التقوى هاهنا ) މާނައަކީ: “ތަގްވާވެރިކަން ވަނީ މިތަނުގައެވެ. ތަގްވާވެރިކަން ވަނީ މިތަނުގައެވެ. ތަގްވާވެރިކަން ވަނީ މިތަނުގައެވެ.” މިފަދައިން ތިން ފަހަރަށް ޙަދީޘް ކުރެއްވިއެވެ. ޝައްކެތް ނެތް ގޮތުގައި ޙަގީގީ ތަގްވާވެރި ކަމަކަކީ ހިތުގައި އޮންނަ ތަގްވާވެރި ކަމެވެ. ގުނަވަންތަކުގައިވާ ތަގްވާވެރިކަމަކީ ބޭރުފުށަށް ފެންނަ ޢަމަލުތަކެވެ. މިއީ މުނާފިގުންގެ ކިބައިންވެސް ފެނިގެންދާނެ ކަންތަކެވެ. މާތް ﷲ ވަޙީ ކުރައްވައެވެ. (وَإِذَا رَ‌أَيْتَهُمْ تُعْجِبُكَ أَجْسَامُهُمْ ۖ وَإِن يَقُولُوا تَسْمَعْ لِقَوْلِهِمْ ۖ كَأَنَّهُمْ خُشُبٌ مُّسَنَّدَةٌ ۖ يَحْسَبُونَ كُلَّ صَيْحَةٍ عَلَيْهِمْ ۚ هُمُ الْعَدُوُّ فَاحْذَرْ‌هُمْ ۚ قَاتَلَهُمُ اللَّـهُ ۖ أَنَّىٰ يُؤْفَكُونَ ) މާނައަކީ: ” އަދި ކަލޭގެފާނަށް އެއުރެން ފެނިވަޑައިގެންފިނަމަ، އެއުރެންގެ ހަށިތައް ކަލޭގެފާނު عجائب ކުރުވަތެވެ. އަދި އެއުރެން ވާހަކަ ދައްކާނަމަ، އެއުރެން ދައްކާ ވާހަކަ ކަލޭގެފާނު އައްސަވަމުއެވެ. އެއުރެންނީ (ފާރެއްގައި) ލައްގާފައިވާ ލަކުޑިތަކެއްފަދަ ބަޔެކެވެ. އެއުރެން ހީކުރަނީ، ކޮންމެ ހަޅޭކެއް އެއީ އެއުރެންގެ މައްޗަށް އަންނަ حملة އެއް ކަމުގައެވެ. އެއުރެންނީ، ހަމަ عداوة ތެރިންނެވެ. ފަހެ، ކަލޭގެފާނު އެއުރެންނާމެދު ރައްކާތެރިވެވަޑައިގަންނަވާށެވެ! اللَّه، އެއުރެންނަށް لعنة ލައްވާހުށްޓެވެ. އެއުރެން حق ން އެއްކިބާވަނީ ކޮންފަދައަކުން ހެއްޔެވެ؟” މާތް ﷲ އަޅުގަޑުމެން އެންމެންގެ ހިތްތައް ތަގްވާ އިން ފުރުއްވާ ދެއްވާށި. އާމީން.


ފެބުރުވަރީ 2018ގައި މިނިސްޓްރީއަށް ރިޕޯޓުކޮށް އެޓެންޑްކޮށްފައިވާ މައްސަލަތައް – މިނިސްޓްރީ އޮފް ޖެންޑަރ, ފެމިލީ އެންޑް ސޯޝަލް ސަރވިސަސް\nފެބުރުވަރީ 2018ގައި މިނިސްޓްރީއަށް ރިޕޯޓުކޮށް އެޓެންޑްކޮށްފައިވާ މައްސަލަތައް\nފެބުރުވަރީ 2018ގައި ޖުމުލަ 210 މައްސަލައެއް ވަނީ މިނިސްޓްރީ އޮފް ޖެންޑަރ އެންޑް ފެމިލީއަށް ރިޕޯޓުކޮށް އެޓެންޑްކޮށްފައެވެ.\nކުޑަކުދިންނަށް ކުރާ އެކި ބާވަތުގެ އަނިޔާއާ ގުޅޭ 117 މައްސަލަ ފެބުރުވަރީ މަހު ވަނީ ރިޕޯޓުކޮށްފައެވެ. މިއީ ފެބުރުވަރީ 2018ގައި ރިޕޯޓުކޮށްފައިވާ މައްސަލަތަކުގެ 56 އިންސައްތައެވެ.\nމި ފަދަ މައްސަލަތަކުގެ ތެރެއިން އެންމެ ގިނައިން ރިޕޯޓުކޮށްފައިވަނީ ޖިންސީ ހާނީއްކައިގެ މައްސަލަތަކެވެ. މި ގޮތުން މި ބާވަތުގެ ޖުމުލަ 44 މައްސަލައެއް ރިޕޯޓުކޮށްފައިވެއެވެ.\nމި ބާވަތުގެ މައްސަލަތަކުގެ އިތުރުން ޖިސްމާނީ ހާނީއްކައިގެ 30 މައްސަލަ، އިހުމާލުވުމުގެ 18 މައްސަލަ، ނަފްސާނީ ހާނީއްކައިގެ9މައްސަލަ، އެހެން ކުދިންގެ ފަރާތުން އިންޓަރނެޓް މެދުވެރިކޮށް ގަނާލިބުމުގެ ނުވަތަ ސައިބަރ ބުލީންގގެ ޝިކާރައަކަށްވުމުގެ5މައްސަލަ، އެހެން ކުދިންގެ ފަރާތުން ގަނާލިބުމުގެ އަދި ފުރައްސާރައިގެ ޝިކާރައަކަށްވުމުގެ5މައްސަލަ، ކުދިން ދޫކޮށްލައިފައި ދިޔުމުގެ3މައްސަލަ، އަދި ގެވެށި އަނިޔާ ކުރާތަން ދެއްކުން ނުވަތަ ފެނުމުގެ3މައްސަލަ ހިމެނެއެވެ.\nއެކި ބާވަތުގެ ކުށް ކުރާ ކުޑަކުދިންގެ 13 މައްސަލަ މިދިޔަ މަހު މިނިސްޓްރީއަށް ވަނީ ހުށަހަޅައިފައެވެ.\nމި ފަދަ މައްސަލަތަކުގެ ތެރޭގައި މާރާމާރީ ހިންގުމުގެ5މައްސަލަ، ވައްކަންކުރުމުގެ 1 މައްސަލަ، މަސްތުވާތަކެތި ބޭނުންކުރުމުގެ 1 މައްސަލަ އަދި މަސްތުވާތަކެތި ވިއްކުމުގެ 1 މައްސަލަ ހިމެނެއެވެ.\nކުޑަކުދިންގެ އަޚުލާޤީ މައްސަލަތަކުގެ 17 މައްސަލައެއް މިދިޔަ މަހު ވަނީ ހުށަހަޅައިފައެވެ.\nމި ފަދަ މައްސަލަތަކުގެ ތެރޭގައި ރުޅި އިސްކުރުން ނުވަތަ ރުޅިގަދަވެގެން އުޅުމުގެ6މައްސަލަ، ސްކޫލަށް ދާން ބޭނުން ނުވުމުގެ6މައްސަލަ، އަދި ގެއިން ނުކުމެގެން ދިޔުމުގެ5މައްސަލަ ހިމެނެއެވެ.\nޙައްޤުތަކުން ކުޑަކުދިން މަޙްރޫމުކުރުމުގެ 1 މައްސަލަ މިދިޔަ މަހު ވަނީ ހުށަހަޅައިފައެވެ. އެއީ ތަޢުލީމަށް ހުރަސް އެޅުމުގެ 1 މައްސަލައެވެ.\nޢާއިލީ މައްސަލަތަކުގެ 29 މައްސަލައެއް މިދިޔަ މަހު މިނިސްޓްރީއަށް ވަނީ ހުށަހަޅައިފައެވެ.\nމި ފަދަ މައްސަލަތަކުގެ ތެރޭގައި ކުދިން ބެލުމުގައި ދިމާވާ 12 މައްސަލަ، ޙަޟާނާ ނުވަތަ ކުދިންނާ ބައްދަލުނުކުރެވޭ 10 މައްސަލަ، އަދި ދަރިންގެ ޚަރަދު ދިނުމުގައި ދިމާވާ6މައްސަލަ ހިމެނެއެވެ.\nވަކި ޖިންސަކަށް ވީތީ ކުރާ އަނިޔާ އަދި ގެވެށި އަނިޔާގެ 20 މައްސަލަ މިދިޔަ މަހު މިނިސްޓްރީއަށް ވަނީ ހުށަހަޅައިފައެވެ. މިއީ ފެބުރުވަރީ 2018ގައި ރިޕޯޓުކޮށްފައިވާ މައްސަލަތަކުގެ ޖުމުލަ 9.5 އިންސައްތައެވެ.\nމި ފަދަ މައްސަލަތަކުގެ ތެރެއިން އެންމެ ގިނައިން ރިޕޯޓުކޮށްފައިވަނީ އެކި ބާވަތުގެ ޖިސްމާނީ އަނިޔާކުރުމުގެ މައްސަލަތަކެވެ. މި ގޮތުން ޖިސްމާނީ އަނިޔާކުރުމުގެ6މައްސަލަ މި މުއްދަތުގެ ތެރޭގައި ރިޕޯޓުކޮށްފައިވެއެވެ.\nމީގެ އިތުރުން، މި ބާވަތުގެ މައްސަލަތަކުގެ ތެރޭގައި ނަފްސާނީ އަނިޔާކުރުން ނުވަތަ އަނގަބަހުންކުރެވޭ އަނިޔާގެ5މައްސަލަ، ބިރު ދެއްކުމަށް ކުރާ އެކިކަންކަމުގެ3މައްސަލަ، މުދާ ހިފެހެއްޓުމާއި މުދަލަށް ގެއްލުންދިނުމުގެ2މައްސަލަ، ގަދަކަމުން ޖިންސީ ގޯނާކުރުމުގެ2މައްސަލަ، ޖިންސީ ހާނިއްކަކުރުމުގެ 1 މައްސަލަ އަދި އިހުމާލުވުމުގެ 1 މައްސަލަ ހިމެނެއެވެ.\nމި ފަދަ މައްސަލަތަކުގެ ތެރޭގައި ނުކުޅެދުންތެރިކަން ހުންނަ މީހުންނަށް އަޅައިލުމާއި އެހީތެރިކަން ބޭނުންވެގެން ހުށަހަޅައިފައިވާ 8 މައްސަލައެއް ހިމެނެއެވެ. އަދި އުމުރުން ދުވަސްވީ މީހުންނަށް އަޅައިލުމާއި އެހީތެރިކަން ބޭނުންވެގެން4މައްސަލައެއް ހުށަހަޅައިފައިވެއެވެ.\nއަމިއްލަ ނަފްސަށް ގެއްލުންދިނުމާ ގުޅޭ 1 މައްސަލަ ފެބުރުވަރީ މަހު މިނިސްޓްރީއަށް ރިޕޯޓުކޮށް އެޓެންޑްކޮށްފައިވެއެވެ.\nފިޔަވަތި މަރުކަޒުގެ ކެއަރ ވަރކަރުންނަށް އަމާޒުކޮށްގެން ޕޮޒިޓިވް ޕޭރެންޓިންގ ޓްރޭނިންގ ޕްރޮގްރާމެއް ހިންގައިފި →\n← ދައުލަތުގެ ބެލުމުގެ ދަށުގައި މަރުކަޒުތަކުގައި ދިރިއުޅޭ ކުދިންނަށް އަމާޒުކޮށްގެން ޚާއްޞަ ހޮލިޑޭ ކޭމްޕުތަކެއް ހިންގައިފި


vnews - Dharifulhah buh dhinumun mamma aai dharifulhu ves maruvejje\nހަރުފަ ވިހަލީފަހުން ދަރިފުޅަށް ބުއްދިނުމުން މަންމައާއި ދަރިފުޅުވެސް މަރުވެއްޖެ\nއިންޑިއާ އަންހެނަކު ނިދާފައި އޮއްވައި އޭނާގެ ގަޔަށް ހަރުފައެއް ވިހަލީފަހުން، ދަރިފުޅަށް ބުއްދިނުމުން ދަރިފުޅާއި އަންހެންމީހާވެސް މަރުވެއްޖެއެވެ.\nއަންހެންމީހާގެ އާއިލާއާ ހަވާލާދީ ފުލުހުން ބުނެފައިވަނީ، އަންހެންމީހާ ނިދާފައި އޮވެފައި ތެދުވެ އޭނާގެ3އަހަރަށްދާ އަންހެން ދަރިފުޅަށް ގާތުންދިންއިރު، އޭނާގެ ގައިގައި ހަރުފަ ދަތްއަޅައި ވިހަލީކަން ނޭނގޭ ކަމަށެވެ.\nމިހާދިސާ ހިނގާފައިވަނީ އިންޑިއާގެ އުއްތަރް ޕްރަދޭޝްގައެވެ.\nއުމުރުން 35 އަހަރުގެ އަންހެންމީހާ ދަރިފުޅަށް ގާތުންދިންފަހުން ދަރިފުޅާއި އަންހެންމީހާވެސް ކުއްލިއަކަށް ބަލިވީ ކަމަށާއި، ހޮސްޕިޓަލަށް ގެންދިޔަ މަގުމަތީގައި ދެމައިންވެސް މަރުވީ ކަމަށް ފުލުހުންގެ އިންސްޕެކްޓަރ ވިޖޭ ސިންހް ވިދާޅުވިއެވެ.\nއަންހެންމީހާގެ ގަޔަށް ވިހަލީ ހަރުފަ އެ އާއިލާގެ މީހުންނަށް ފެނުނީ އެގޭގެ އެހެން ކޮޓަރިއަކަށް ވަދެ އޮއްވައެވެ. ނަމަވެސް ހަރުފަ ވަނީ އެމީހުންގެ އަތުނުޖެހި ފިލާފައެވެ.\nމިހާދިސާއާ ގުޅިގެން އަންހެންމީހާއާއި، އޭނާގެ ތުއްތު ދަރިފުޅުގެ ޕޯސްޓް-މޯޓަމްއެއް ހަދަން ތައްޔާރުވަމުންދާއިރު، ފުލުހުންވަނީ މިއީ އެކްސިޑެންޓަކުން ހިނގި މަރުތަކެއް ކަމަށް ރަޖިސްޓަރީ ކޮށްފައެވެ.\nއިންޑިއާއަކީ، ދުނިޔޭގައި އުޅޭ ހަރުފަ އާއިލާގެ 300 ބާވަތުގެ ހަރުފަ ދިރިއުޅޭ ގައުމެކެވެ. އޭގެ ތެރެއިން 60 ބާވަތަކީ ވަރަށް ވިހަގަދަ ބާވަތުގެ ހަރުފައެވެ. ދުނިޔެއިން ފެނިފައިވާ އެންމެ ވިހަގަދަ އިންޑިއާން ކޯބްރާ، ކްރައިޓް، ރަސަލްސް އަދި ސޯ-ސްކޭލްޑްވެސް އިންޑިއާގައި އުޅެއެވެ.\nހަރުފަ ވިހަލައިގެން ކޮންމެ އަހަރަކު ދުނިޔެއިން މަރުވާ ކަމަށް ރިޕޯޓްކުރާ ލައްކައެއްހާ މީހުންގެ ތެރެއިން 46،000 މަރު ނިސްބަތްވަނީ އިންޑިއާއަށް ކަމަށް އެމެރިކަން ސޮސައިޓީ އޮފް ޓްރޮޕިކަލް މެޑިސިން އެންޑް ހައިޖީންއިން އާންމުކޮށްފައިވާ ތަފާސްހިސާބުތަކުން ދައްކައެވެ.


vnews - MPL New Generation Cup ge Champion kan Express Team hoadhaifi\nއެމްޕީއެލް ނިއު ޖެނެރޭޝަން ކަޕުގެ ޗެމްޕިއަންކަން އެކްސްޕްރެސް ޓީމު ހޯދައިފި\nއެމްޕީއެލް ނިއު ޖެނެރޭޝަން ކަޕުގެ ޗެމްޕިއަންކަން ހޯދި އެކްސްޕްރެސް ޓީމު-- ވީފޮޓޯ: މުޙައްމަދު ސަމާހު\nއދ. މަހިބަދޫ ޖިބިލީ ސްޕޯޓްސް ކްލަބުން އިންތިޒާމުކުރި 23 އަހަރުން ދަށުގެ އެމްޕީއެލް ނިއު ޖެނެރޭޝަން ކަޕުގެ ޗެމްޕިއަންކަން އެކްސްޕްރެސް ޓީމު ހޯދައިފިއެވެ.\nމި މުބާރާތުގައި ޖުމްލަ3ޓީމެއް ވަނީ ބައިވެރިވެފައެވެ. އެއީ ވިންގްސް ސްޕޯޓްސް އާއި އެކްސްޕްރެސް އަދި އެންޓީ ޔުނައިޓެޑެވެ.\nމުބާރާތުގެ ޗެމްޕިއަންކަން އެކްސްޕްރެސް ހޯދީ މިއަދު ހަވީރު މަހިބަދޫގައި ކުޅުނު ފައިނަލު މެޗުގައި ވިންގްސް ސްޕޯޓްސްއާއި ވާދަކޮށް 3-1 އިން މެޗު ކާމިޔާބު ކޮށްގެންނެވެ.\nފައިނަލް މެޗުގެ މޮޅު ކުޅުންތެރިޔަކަށް ހޮވުނީ އެކްސްޕްރެސްގެ ޖާޒީ ނަންބަރ 14 އިސްމާޢީލް ނަޒީރެވެ. މުބާރާތުގެ ފެއާ ޕްލޭ ޓީމަކަށް ހޮވުނީ އެންޓީ ޔުނައިޓެޑެވެ. މުބާރާތުގެ ޗެމްޕިއަން ޓީމަށް 35،000 ރުފިޔާގެ ފައިސާގެ އިނާމެއް ވަނީ ދީފައެވެ.\nމުބާރާތުގެ އެންމެ އުއްމީދީ ކުޅުންތެރިޔަކަށް އެކްސްޕްރެސް ޓީމުގެ އާދަމް ފަހުމާނު ހޮވުނުއިރު، މުބާރާތުގެ އެންމެ މޮޅު ކުޅުންތެރިޔަކަށް ހޮވުނީ އަހުމަދު ޒިފާން އިބްރާހީމެވެ. އަދި މުބާރާތުގެ އެންމެ ގިނަ ގޯލް ޖެހި ކުޅުންތެރިޔަކަށް ހޮވުނީ އެކްސްޕްރެސް ޓީމުގެ އަލީ އަޔާޒެވެ.\nޖިބިލީ ސްޕޯޓްސް ކްލަބު އަލީ ރިޝާމް ވިދާޅުވީ، މިއީ މި މުބާރާތް ބޭއްވުނު ފުރަތަމަ ފަހަރު ކަމަށާއި އަންނަ އަހަރުވެސް މި މުބާރާތް ބާއްވާނެ ކަމަށެވެ. އަދި އަންނަ އަހަރު މި މުބާރާތް އިތުރަށް ފޯރިގަދަ ކުރުމުގެ ގޮތުން މުބާރާތުގައި ބައިވެރިވުމުގެ ފުރުސަތު އަތޮޅުތެރެއަށް ހުޅުވާލާނެ ކަމަށްވެސް ރިޝާމް ވިދާޅުވިއެވެ.


Emiliano Sala Dhathuru Kuri Flight Dhuhvee Hudha Onna Pilot Eh Noon - Vaguthu\nއެމިލިއާނޯ ސަލާ ދަތުރުކުރި ފްލައިޓު ދުއްވީ ހުއްދަ އޮންނަ ޕައިލެޓެއް ނޫން\nކާޑިފްގެ ފޯވަޑް، އެމިލިއާނޯ ސަލާ ދަތުރުކުރަމުން ދަނިކޮށް ވެއްޓުނު މަތިންދާބޯޓު ދުއްވަން އިން ޕައިލެޓަކީ، ފަސިންޖަރުން ގޮވައިގެން ދަތުރުކުރުމުގެ ހުއްދަ އޮންނަ ޕައިލެޓެއް ނޫންކަން ހާމަވެއްޖެއެވެ.\n"ފޮކްސް ސްޕޯޓްސް" އިން ބުނެފައިވާ ގޮތުގައި ސަލާ ދަތުރުކުރި ފްލައިޓު ދުއްވި ޕައިލެޓުގެ ނަމަކީ ޑޭވިޑް އިބޮޓްސަން އެވެ.\nޑޭވިޑުގެ އަތުގައި އޮންނަ ޕައިލެޓް ލައިސަންސް އަކީ ޕްރައިވެޓް ޕައިލެޓް ލައިސަންސް އެއްކަމަށްވާއިރު، ފަސިންޖަރުން އުފުލާ މަތިންދާބޯޓުތައް ދުއްވާ ޕައިލެޓުންގެ އަތުގައި ކޮމާޝަލް ޕައިލެޓް ލައިސަންސް އޮންނަން ޖެހޭނެއެވެ. ކޮމާޝަލް ޕައިލެޓެއްގެ ލައިސަންސް ލިބޭނީ ޕްރައިވެޓް ޕައިލެޓަކަށްވުމަށް ހަދަން ޖެހޭ ތަމްރީނަށްވުރެ އިތުރު އެތައް ތަމްރީނެއް ހެދުމުންނެވެ.\nސަލާ ދަތުރުކުރި ފްލައިޓު ގެއްލުމާ ގުޅިގެން، ދުނިޔޭގެ ފުޓުބޯޅަަށް ލޯބި ކުރާ އެތައް ބަޔަކު ހިތާމައިގައި ތިބިއިރު، ސަލާ ހޯދުމުގެ މަސައްކަތް، ކަމާ ބެހޭ ފަރާތްތަކުންވެސް ވަނީ ހުއްޓާލާފައެވެ. އެފަރާތްތަކުން ބުނެފައިވާ ގޮތުގައި ސަލާ އާއި ޕައިލެޓް ހޯދުމުގެ މަސައްކަތް ހުއްޓާލީ އެމީހުން ފެނުމުގެ އެއްވެސް އުންމީދެއް ނެތުމުންނެވެ.\nހޯމަ ދުވަހު ރާޑަރުން ގެއްލުނު ފްލައިޓް ހޯދުމުގައި މެދު ކެނޑުމެއްނެތި 80 ގަޑި އިރު، ތިން ފްލައިޓާއި، ފަސް ހެލިކޮޕްޓަރު ބޭނުން ކޮށްފައިވެއެވެ. އޭގެ އިތުރުން ކަނޑުމަތީގެ ދެ ލައިފް ބޯޓުވެސް ހަރަކާތްތެރިވެފައިވެއެވެ.\nފްލައިޓް ވެއްޓެމުންދިޔަ އިރު، އެމިލިއާނޯ ވަނީ އޭނާގެ ރަށްޓެހިންނަށް ވަޓްސްއެޕްއިން ތިން އޯޑިއޯ މެސެޖެއްވެސް ފޮނުވާފައެވެ.


Mihaathanah Covid-19 Ge Veydhana (Case) Eh Report Kohfai Nuvaa 15 Gaumeh - Vaguthu\nއަދަދުތައް ދަށަށް ނުގޮސް އަދިވެސް ނުރައްކަލުގައި! - 1 މިނެޓް ކުރިން\nމިހާތަނަށް ކޮވިޑް-19 ގެ ވޭދަނައެއް ރިޕޯޓްކޮށްފައި ނުވާ 15 ޤައުމެއް\nމިހާތަނަށް ނުރައްކާތެރި ނޮވެލް ކޮރޯނާވައިރަސް (ކޮވިޑް-19) ފެނިފައިވަނީ، ދުނިޔޭގެ 210 ޤައުމަކުން ނުވަތަ ސަރަޙައްދަކުންނެވެ. މި ވައިރަސް އަށް ދުނިޔޭގެ އެކި ކަންކޮޅުތަކުން މިހާތަނަށް 2.6 މިލިއަން އަށްވުރެ ގިނަ މީހުން ފައްސިވެ، 183000 އަށްވުރެ ގިނަ މީހުން މަރުވެފައި ވާއިރު، ވައިރަސްގެ އެއްވެސް ވޭދަނަ (ކޭސް) އެއް ރިޕޯޓްކޮށްފައި ނުވާ 15 ޤައުމެއް އެބައޮތެވެ.\nކޮވިޑް-19 އާއި ބެހޭ މަޢުލޫމާތުތައް ހާމަކުރާ ބައިނަލްއަޤުވާމީ އިދާރާތަކުގެ ތަފާސް ހިސާބުތަކަށް ބަލާއިރު، މިހާތަނަށް ކޮވިޑް-19 ގެ އެއްވެސް ވޭދަނައެއް ރިޕޯޓްކޮށްފައި ނުވާ ޤައުމުތައް ހިމެނެނީ އޭޝިއާ އާއި އެފްރިކާގެ އިތުރުން އޯޝަނިއާގައެވެ. މީގެ ތެރޭގައި ގިނައިން ހިމެނެނީ އެހެން ގިނަ ޤައުމުތަކާއި ދުރުގައި ވަކިން، ޖަޒީރާ ރަށްތަކެއްގެ މައްޗަށް އެކުލެވޭ ޤައުމުތަކެވެ. އަދި ކޮވިޑް-19 ފެތުރެން ފެށުމާއެކު އަވަސް ފިޔަވަޅުތަކެއް އަޅާފައިވާ ޤައުމުތަކެވެ.\nކޮވިޑް-19 ގެ ވޭދަނައެއް ރިޕޯޓްކޮށްފައި ނުވާ ޤައުމުތަކުގެ ތެރޭގައި:\nއިރުމަތީ އެފްރިކާ ސަރަޙައްދުގައި އޮންނަ ކޮމޮރޯސް އަކީ ޖަޒީރަށް ރަށްތަކެއްގެ މައްޗަށް އެކުލެވޭ ކުޑަ ރަށެކެވެ. މިރަށަށް އާންމު ގޮތެއްގައި އަހަރަކު ދަތުރުކުރަނީ 36000 އެއްހައި މީހުން ކަމަށް ވެއެވެ. އެހެންކަމުން މިއީ ދުނިޔޭގައި އެންމެ މަދު އަދަދަކަށް މީހުން ދަތުރުކުރާ ޤައުމުތަކުގައި ހިމެނޭ އެއް ޤައުމެވެ. ދުނިޔޭގައި ކޮވިޑް-19 ފެތުރެން ފެށުމާއެކު ކޮމޮރޯސް ވަނީ ފުރަބަންދުކޮށްފައެވެ. އެޤައުމުން ވައިރަސް ނުފެންނަ ސަބަބަކީ އަވަހަށް އަޅާފައިވާ މި ފިޔަވަޅު ކަމަށް ގިނަ ބަޔަކު ޤަބޫލު ކުރެއެވެ.\nއެވްރެޖް ގޮތެއްގައި އަހަރަކު ކިރިބަޓީއަށް ދަތުރުކުރަނީ ގާތްގަނޑަކަށް 6000 އެއްހައި މީހުންނެވެ. މިއީ ދުނިޔޭގެ ޤައުމުތަކުގެ ތެރެއިން ދަތުރުކުރަން އެންމެ ދަތި އެއް ޤައުމުކަމަށް ވެއެވެ. ކޮވިޑް-19 އާއި ގުޅިގެން މިހާތަނަށް ކިރިބަޓީން އެންމެ ވޭދަނައެއް ވެސް ރިޕޯޓްކޮށްފައި ނުވެއެވެ. އެޤައުމު ވެސް ވަނީ ދުނިޔޭގައި ވައިރަސް ފެތުރެން ފެށުމާއެކު ފުރަބަންދުކޮށްފައެވެ.\nލެސޯތޯއަކީ އެފްރިކާ ސަރަޙައްދުން ކޮވިޑް-19 ގެ އެންމެ ވޭދަނައެއް ވެސް ނުކުރާ ހަމައެކަނި ދެޤައުމުގެ ތެރެއިން އެއް ޤައުމެވެ. އެޤައުމާއި އިންވެގެން އޮންނަ ދެކުނު އެފްރިކާގައި ހަލުވިކަމާއެކު މި ވައިރަސް ފެތުރި އެތައް ހާސް ވޭދަނައެއް ފެންމަތިވެފައި ވެއެވެ. އެހެންކަމުން ލެސޯތޯ ގައި ވެސް މި ވައިރަސް ފެތުރިފައި ވެދާނެ ކަމަށް މާހިރުން ޤަބޫލު ކުރެއެވެ. އެފަރާތްތަކުން ޤަބޫލުކުރާ ގޮތުގައި އެޤައުމުން ވައިރަސްގެ ވޭދަނައެއް ރިޕޯޓްކޮށްފައި ނުވަނީ، ވަސީލަތްތައް މަދުވެފައި، އެޤައުމުގެ އިދާރާތަކަށް މި ވައިރަސް ދެނެގަނެވިފައި ނުވުމުންނެވެ.\n4. މާޝަލް އައިލޭންޑްސް\nމާޝަލް އައިލޭންޑްސް އަކީ ވެސް ވަކިން އޮންނަ ޖަޒީރާ ރަށްތަކެއްގެ މައްޗަށް އުފެދިފައި އޮންނަ ޤައުމެކެވެ. ކޮވިޑް-19 ވޭދަނައެއް އެޤައުމުން ވެސް މިހާތަނަށް ރިޕޯޓްކޮށްފައި ނުވާއިރު، އެޤައުމަކީ ދުނިޔޭގައި މި ވައިރަސް ފެތުރެން ފެށުމުން ރައްކާތެރިކަމުގެ ފިޔަވަޅުތައް އެންމެ ފުރަތަމަ އަޅާފައިވާ އެއް ޤައުމެވެ.\n5. ސްޓޭޓްސް އޮފް މިކްރޮނީޝިއާ\nމިއީ ޕެސިޕިކް ސަރަޙައްދުގައި 600 އަށްވުރެ ގިނަ ޖަޒީރާ ރަށްތަކެއްގެ މައްޗަށް އެކުލެވިފައި އޮންނަ ޤައުމެކެވެ. 112000 އެއްހައި މީހުންގެ އާބާދީއެއް އޮންނަ މި ޤައުމުގައި މީހުން ދިރިއުޅެނީ މަދު ރަށެއްގައެވެ. ސްޓޭޓްސް އޮފް މިކްރޮނީޝިއާ އިން ވެސް މިހާތަނަށް ކޮވިޑް-19 ގެ ވޭދަނައެއް ރިޕޯޓްކޮށްފައެއް ނުވެއެވެ.\nއޮސްޓްރޭލިއާގެ އިރުއުތުރުން އޯޝަނިއާގައި އޮންނަ ނައުރޫއަކީ ކުޑަ ރަށެކެވެ. މިރަށުގެ އާބާދީއަކީ ގާތްގަނޑަކަށް އެންމެ ދިހަ ހާސް ކަމަށް ރިޕޯޓްތައް ބުނެއެވެ. މި ރަށުގައި ހުންނަނީ އެންމެ ހޮސްޕިޓަލެކެވެ. ނަމަވެސް އެރަށުގައި ވެންޓިލޭޓަރެއް ނުހުރެއެވެ. އާންމު ގޮތެއްގައި އެ ރަށަށް އަހަރަކު ޒިޔާރަތްކުރަނީ 200 އެއްހައި ފަތުރުވެރިންނެވެ. މިއީވެސް މިހާތަނަށް "ކޮވިޑް ފްރީ" ޤައުމުތަކުން ޤައުމެކެވެ.\n7. އުތުރު ކޮރެއާ\nއުތުރު ކޮރެއާއިން މިހާތަނަށް ކޮވިޑް-19 ގެ ވޭދަނައެއް ރިޕޯޓްކޮށްފައި ނުވުމަކީ ގިނަ ބަޔަކު ހައިރާންވާ ކަމެއް ނޫނެވެ. ދުނިޔޭގެ އެހެން ޤައުމުތަކާއި ގުޅުން ކަނޑާލައި އެކަހެރިވެގެން އޮންނަ އުތުރު ކޮރެއާގެ މަޢުލޫމާތުތައް އެޤައުމުން ބޭރު ކުރުމަކީ ވެސް މަނާ ކަމެކެވެ. އެހެންކަމުން މިހާތަނަށް އެޤައުމުން ކޮވިޑް-19 ގެ ވޭދަނައެއް ރިޕޯޓްކޮށްފައި ނެތަސް، ވައިރަސް ފެތުރެމުންދާނެ ކަމަށް ގިނަ ބަޔަކު ޤަބޫލު ކުރެއެވެ.\nޕެސިފިކް ސަރަޙައްދުގައި 500 އެއްހައި ޖަޒީރާ ރަށްތަކެއްގެ މައްޗަށް އޯޝަނިއާގައި އެކުލެވިފައި އޮންނަ ޕަލައު އަކީ ވެސް ކުޑަ ރަށެކެވެ. ވިހިހާހެއްހައި މީހުންގެ އާބާދީއެއް އޮންނަ އެޤައުމުން އަދި ކޮވިޑް-19 ގެ ވޭދަނައެއް ރިޕޯޓްކޮށްފައި ނުވާއިރު، ވައިރަސް ފެތުރެން ފެށުމާއި ގުޅިގެން އެޤައުމަށް މީހުން އެތެރެވުން ވަނީ ހުއްޓުވާފައެވެ.\nދެލައްކައެއްހައި މީހުންގެ އާބާދީއެއް އޮންނަ ސަމޯ އިން ވެސް މިހާތަނަށް ކޮވިޑް-19 ގެ ވޭދަނައެއް ރިޕޯޓްކޮށްފައެއް ނުވެއެވެ. ދުނިޔޭގައި ކޮވިޑް-19 ފެތުރެން ފެށުމާއެކު ޕަލައިގައި މިދިޔަ މާރިޗު މަހު ވަނީ ކުއްލި ނުރައްކަލުގެ ހާލަތު އިއުލާނުކޮށްފައެވެ. އަދި އެހެން ޤައުމުތަކުން އެޤައުމަށް މީހުން ދަތުރުކުރުން ވެސް ވަނީ ހުއްޓުވާފައެވެ.\n10. ސޮލޮމިން އައިލޭންޑްސް\nދެކުނު ޕެސިފިކް ކަނޑުގައި އޮންނަ ސޮލޮމޮން އައިލޭންޑް އިން ވެސް މިހާތަނަށް ކޮވިޑް-19 އަށް މީހަކު ފައްސިވެފައިވާ ކަމައް ރިޕޯޓްކޮށްފައެއް ނުވެއެވެ. އެޤައުމުން މި ވައިރަސްގެ ވޭދަނައެއް މިހާތަނަށް ރިޕޯޓްކޮށްފައި ނުވާއިރު، މިދިޔަ މާރިޗު 23 ވަނަ ދުވަހުން ފެށިގެން ޤައުމަށް މީހުން އެތެރެވުން ވަނީ މަޑުޖައްސާފައެވެ.\nއެންމެ ފުރަތަމަ ކޮވިޑް-19 ފެނުނު ޗައިނާ އާއި ސަރަޙައްދީ ރޮނގުން ގުޅޭ ތަޖިކިސްތާނުން މިހާތަނަށް ކޮވިޑް-19 ގެ ވޭދަނައެއް ރިޕޯޓްކޮށްފައި ނުވީނަމަވެސް، އެޤައުމުގައި ވައިރަސް ފެތުރެމުންދާނެ ކަމަށް ގިނަ ބަޔަކަށް ޤަބޫލު ކުރެވެއެވެ. ނުވަ މިލިއަން މީހުންގެ އާބާދީއެއް އޮންނަ އެޤައުމުން ވައިރަސްގެ ވޭދަނައެއް ރިޕޯޓްކޮށްފައި ނުވާއިރު، އެޤައުމުން ކޮވިޑް-19 ގެ މަޢުލޫމާތު ސިއްރުކުރާ ކަމުގެ އަޑުތަކެއް ކުރިން ވަނީ ފެތުރިފައެވެ.\nދެކުނު ޕެސިފިކް ކަންޑުން އޯޝަނިއާގައި އޮންނަ ޓޮންގާ އިންވެސް މިހާތަނަށް ކޮވިޑް-19 ގެ ވޭދަނައެއް ރިޕޯޓްކޮށްފައެއް ނުވެއެވެ. 169 ޖަޒީރާ ރަށެއްގެ މައްޗަށް އެކުލެވޭ ޓޮންގާގެ އާބާދީ ވެސް ލައްކައަކަށް އަރާފައި ވަނީ ދާދި ފަހުންނެވެ. ދުނިޔޭގައި ކޮވިޑް-19 ފެތުރެން ފެށުމާއެކު ޓޮންގާގެ ބޯޑަރު ވަނީ ބަންދުކޮށްފައެވެ. އަދި ރައްކާތެރިކަމުގެ ގިނަ ފިޔަވަޅުތައް އެޤައުމުގައި ވަނީ އަޅާފައެވެ.\nތުރުކިމިނިސްތާނަކީ ކޮވިޑް-19 އެންމެ ފުރަތަމަ ފެނުނު ޗައިނާ އާއި، މި ވައިރަސް އެންމެ ބޮޑަށް ފެތުރިފައިވާ އެއް ޤައުމު ކަމަށްވާ އީރާނާއި ސަރަޙައްދީ ރޮނގުން ގުޅިފައި އޮންނަ ޤައުމެކެވެ. މިހާތަނަށް މި ޤައުމުން ކޮވިޑް-19 ފެނިފައިވާ ކަމަށް ރަސްމީ އިދާރާއަކުން ރިޕޯޓް ނުކުރި ނަމަވެސް، އެޤައުމުގައި ވައިރަސް ޖެހިފައިވާ މީހުން ތިބި ކަމުގެ ޚަބަރުތައް ފެތުރިފައި ވެއެވެ. ތަޖިކިސްތާނު ފަދައިން ތުރުކިމިނިސްތާނުގެ ސަރުކާރުންވެސް މި މަޢުލޫމާތު އާންމު ކުރަން ބޭނުން ނުވާ ކަމުގެ އަޑު މީގެ ކުރިން ވަނީ ފެތުރިފައެވެ.\nޓުވާލޫ އަކީވެސް އޯޝަނިއާގައި ޖަޒީރާ ރަށްތަކެއްގެ މައްޗަށް އެކުލެވިގެންވާ ޤައުމެކެވެ. ދެކުނު ޕެސިފިކް ކަނޑުގައި އޮންނަ މި ޤައުމުގައި އޮންނަނީ ނުވަ ރަށެވެ. އަދި އާބާދީ އަކީ ގާތްގަނޑަކަށް 12000 މީހުންނެވެ. އާންމު ގޮތެއްގައި ޓުވާލޫ އަށް އަހަރަކު ޒިޔާރަތްކުރަނީ ދެހާހެއްހައި މީހުންނެވެ. ކޮވިޑް-19 ފެތުރެން ފެށުމާއެކު ޤައުމު ފުރަބަންދު ކޮށްފައި ވުމަކީ، އެޤައުމުން މިހާތަނަށް ވައިރަސް ނުފެންނަ ސަބަބެވެ.\nދެކުނު ޕެސިފިކް ކަނޑުން އޯޝަނިއާގައި އޮންނަ ވަނުއަޓޫ އިން ވެސް މިހާތަނަށް ކޮވިޑް-19 ގެ ވޭދަނައެއް ފެންމަތިވެފައި ނުވެއެވެ. 1300 ކިލޯމީޓަރު ސަރަޙައްދެއްގައި 80 ރަށެއްގެ މައްޗަށް އެކުލެވޭ ވަނުއަޓޫ އަކީ ގާތްގަނޑަކަށް ތިންލައްކައެއްހައި މީހުންގެ އާބާދީއެއް އޮންނަ ޤައުމެކެވެ. ދުނިޔޭގައި ކޮވިޑް-19 ފެތުރެން ފެށުމުން ވަނުއަޓޫ ވަނީ ފުރަބަންދުކޮށްފައެވެ.\nއޭޕްރީލް 23, 2020 06:08\nޥަގުތުއަށް ވަރަށް އިހުތިރާމާއިއެކު މި އެދެނީ، ދިވެހި ބަސް ކުރިއަރުވަން ތި ކުރައްވާ މަސައްކަތް ބަލައިގަންނަ ހާލުގައި، މި ދުވަސްކޮޅު އާ ބަސްތައް ބޭނުން ކުރުން މަޑުޖައްސާލަންވީނުންތޯ ؟ މިހާރު ހަބަރެއް ކިޔާލުން ބޮޑު ތަކުލީފަކަށްވާން ފައްޓައިފި.\nއޭޕްރީލް 23, 2020 06:44\nމަބުނީ ތިހާ ފަހުރުވެރި ކަމާއެކު ވެދާނަ މި ބަސް ބޭނުން ކުރި އިރު ރިޕޯރޓް އަށް ދިވެހިބަހެއް ނެތީތޯ؟\nއޭޕްރީލް 23, 2020 08:14\nކޮން ވޭދަނައެކޭ ލިޔާކަށް....ކޭސް މިބަސް ކިޔަން ވެސް ލިޔަން ވެސް މާ ފަސޭހަ...އަލަށް ބަހެއް ހަދާނަމަ ހަދަންވާނީ އިނގިރޭސިން ބަހަށް ވުރެއް ފަސޭހައިން ކިޔާލެވޭ އިނގިރޭސި ބަހަށްވުރެއް ދިގު ނޫން ބަހެއް\nއޭޕްރީލް 23, 2020 08:35\nމިއީވެސް ތިގިތަށް ކޮރޯނާ ފްރީގައުމަކަށް ހެދިދާނެ ތަނެއް އެކަމަކު ކަރާ ކިބޫ ބުއްޅަބޭ މެން ފުރަތަމަ ޗައިނާ ބަންދުކޮށްފަ އެއާއެކު ހަރުކަށި ފިޔަވަޅުއަޅާފަ އެއަރޕޯޓް ބަންދުކުރިނަމަ މިކަންތަކާ ލައިނުގަތީސް!\nއޭޕްރީލް 23, 2020 08:59\nމިއީ މިގައުމުތަކުން އަވަހަށް ފިޔަވަޅުއެޅީމަ ލިބުނު ކާމިޔާބީއްއެއްކަން މިކިޔާލުމުން އެގެއެވެ. ރާއްޖެއަށް މިކާމިޔާބުނުލިބުނީ ސަރުކާރުގެ ބޯހަރުކަމުންނެވެ. ޑޮކްޓަރުންނާއި މާހިރުން ގޮވި ލޮކްޑައުންކުރަން އެކަމު އިބޫއަކަށް ނީވުނު\nއޭޕްރީލް 23, 2020 09:09\nވޭދަނައެ .... މިބުނީ ކީކޭ ބާ؟\nއޭޕްރީލް 23, 2020 10:32\nބަސްހަދާ މީހުން ބަނޑުގައި އަޅާ ގަދަ ވޭނެކޭ\nއޭޕްރީލް 23, 2020 11:04\nއެއީ ކޮވިޑަކީ ވަރަށް ވޭންދެނެވި ބައްޔަކަށްވާތީ މިބައްޔާގުޅޭ އެއްވެސް ..ކޭސް..އެނުފެނެޔޯ..ދިވެހި ބަސް އަލަށްއުފަންކުރަން ލިބިފައޮތް ފުރުސަތެވީމަ ހިތަންއެރިއެއްޗެ ކިޔާލަނީ...\nއޭޕްރީލް 23, 2020 11:06\nމަށައްހީވޭ ބައެއްފަހަރު އާދަނައް ކިޔާ ވަނަމޭވެސް މިކިޔަނީ ލޮލް\nއޭޕްރީލް 23, 2020 13:14\nوالله މަ ދެން މިނޫސް ބެލުން ނިމުނީ